








OSNIVAČKA SKUPŠTINA HRVATSKE REPUBLIKANSKE ZAJEDNICE 

U subotu, dne 15. lipnja, održana je u Zagrebu osnivačka skupština 
Hrvatske republikanske zajednice. 

Osnivači HRZ-e su idejni sljedbenici Hrvatske republikanske stranke 
koju je prije četrdeset godina osnovao u izbjeglištvu, u Buenos Airesu 
(Amentina), skupa sa svojim prijateljima, danas pokojni prof. Ivan Orsanic, 
hrvatski političar, revolucionar i filozof. Osnivači su zbog legalnih razloga 
bili prisiljeni promijeniti ime stranke, jer je u Zagrebu već registrirana 
jedna stranka s takvim imenom, a koja nema nikakve veze s Hrvatskom 
republikanskom strankom osnovanom u Buenos Airesu. 

Prisutne su u ime republikanaca iz dijaspore pozdravili gosp. Krešimir 
Kontić (Adelaide, Australija), gosp. Ivan Šaravanja (Toronto, Kanada) i 
prof Malkica Dugeč (Stuttgart, Njemačka) koja je također recitirala svoju 
programatsku pjesmicu »Za Hrvatsku«. Osim toga pročitani su brojni pi¬ 
smeni pozdravi s čitavog svijeta, kao i iz Republike Bosne i Hercegovine. 

Referat dr. Ive Korskog, predsjednika Hrvatske republikanske stran¬ 
ke koji živi u Buenos Airesu, pročitala je dipl. ecc. Ljubica Ladan. Referat 
koji je poslao prof. Šime Letina (VVashington), blagajnik Hrvatske republi¬ 
kanske stranke, pročitao je student medicine Šime Kevric, dok je prof. 
Kazimir Katalinić, tajnik Hrvatske republikanske stranke,^koji je prvih dana 
svibnja doputovao u Hrvatsku iz Buenos Airesa, pročitao svoj vlastiti 
referat. 

Prisutni su jednoglasno prihvatili »Program Hrvatske republikanske 
zajednice« kao i »Statut HRZ-e«. Isto je tako jednoglasno izabrano slije¬ 
deće vodstvo stranke: 

Glavni odbor: 

1. prof Kazimir Katalinić — predsjednik HRZ-e 

2. prof. Mario Ostojić — dopredsjednik HRZ-e 

3. dipl. ing. Anđelko Berić — glavni tajnik HRZ-e 

4. dipl. ecc. Ljubica Ladan — blagajnik HRZ-e 

5. gosp. Marin Tomljanović — član 

Nadzorni odbor: gosp. Šime Kevrić, gđica. Ivanka Sičaja i gosp. Marko 
Tekić 

Časni sud: gosp. Stjepan Miklec, prof. Branko Milrćevrć i ing. Zdenko 
Tolić 

Odbor za općenarodnu obranu i društvenu samozaštitu: Gospoda Goran 
Letina, Josip Štimac i Ivica Vujić 

Odlučeno je da će se prema potrebi stranke moći koopirati nove 
dopredsjednike, kao i daljnje članove Glavnog odbora. 

Privremeno središte HRZ-e nalazi se u Bauerovoj 21, Zagreb, gdje 
zainteresirani mogu od ponedjeljka do petka (9 do 17 sati) naći glavnog 
tajnika i blagajnicu stranke. 

I lavor Stier: 

OSLOItODimJSKA NASTOJANJA 


Narod ne postaje nacijom zbog fizičkih razloga ili mje¬ 
snih obilježja i značajka, nego zato što je u univerzalnom 
smislu nešto drugo, posebno, jer mu je sudbina drukčija od 
sudbine drugih nacija. Zato nije svaki narod, odnosno svaki 
skup naroda, nacija. Nacije su samo oni narodi čija se po¬ 
vijesna sudbina u univerzalnom smislu razlikuje od sudbine 
drugih naroda. 

Tijekom svoga 72-godišnjeg postojanja Jugoslavija je 
dokazala da nije i da nikada neće biti nacija. Ona je samo 
višenarodna država u kojoj je autoritativna vladavina zaro¬ 
bila nacije što ju sačinjavaju. 

Naprotiv, Hrvatska je nacija. U 1400 godina svoje po¬ 
vijesti hrvatski je narod učvrstio svoju samobitnost i svoju 
povijesnu ulogu kao nacija. 

Da bi osigurali ovu ulogu i svoju posebnost, Hrvati su 
se borili kao toliki drugi narodi da ostvare ono što im po 
pravu pripada: svoju nezavisnu državu Hrvatsku. 

I kao što svaka nacija čeka na čas slabosti države koja 
joj je oduzela slobodu da bi ostvarila svoju nezavisnost, tako 
je postupila i hrvatska nacija. Kada se je 1941. Jugoslavija 









zaratila, Hrvati su podignuli ustanak i proglasili svoju neza¬ 
visnu državu. . 

Na ovu hrvatsku državu, koja je bila izraz osloboditelj- 
ske težnje hrvatskog naroda, odmah su se osovile različite 
totalitarne ideologije. U burnim godinama drugog svjetskog 
rata Hrvatska je pretrpjela terorizam srpskih četničkih sku¬ 
pina, vojničko zaposjedanje svoje jadranske obale od strane 
talijanskih fašista, pokušaje njemačkog nacističkog impe- 
rijalizma da ograniči hrvatsku samostalnost i, konačno, ubi¬ 
tačni nalet jugoslavenskog komunizma. 

Mislim da nije potrebno opisivati nasilje i zločine što je 
počinio pobjednički marksizam na hrvatskom području. Ali 
prigodom ove uspomene na Dan nezavisnosti ne možemo a 
da se ne sjetimo hrvatskih vojnika koji su poginuli u ratm u 
koncentracionim logorima, u bleiburškom pokolju i u marše- 
vima smrti. Moramo se također sjetiti intelektualaca, novi¬ 
nara, svećenika, pisaca i običnih hrvatskih rodoljuba, muška¬ 
raca i žena, koje je boljševička vlast likvidirala poslije rata, 
tijekom 45-godišnje jugoslavenske diktature. 

Ali, jer je Hrvatska nacija, jer ima svoju posebnu po¬ 
vijesnu sudbinu, ona je danas ponovno krenula prema ostva¬ 
renju svoje slobode. 

Na prvim slobodnim izborima, u travnju i svibnju prošle 
godine, vlast je prešla u ruke Hrvatske demokratske zajed¬ 
nice i današnjeg predsjednika dr. Franje Tuđmana. Od tada 
je Hrvatska proglasila suverenost svoje republike, izglasala 
■je novi ustav, ustrojila je obranu svoga područja, a Saboi 
je donio zakon o razdruživanju od Jugoslavije koji treba stu¬ 
piti na snagu nakon 30. lipnja 1991. 

Naravno, bilo je dosta poteškoća. Snage totalitarizma, 
kao što su to Jugoslavenska narodna armija i velikosrpska 
politika, ponovno pokušavaju uništiti mladu hrvatsku demo¬ 
kraciju. 

Ali međunarodno javno mnijenje, zapadne sile i sam sv. 
otac papa Ivan Pavao II., izrazili su svoju potporu vladi 
dr. Tuđmana u najtežim časovima kad je Armija spremala 
napadaj na Hrvatsku. Potpora prilikom posjeta hrvatskog 
predsjednika Austriji i švicarskoj gdje je bio primljen kao 

* Prijevod govora održanog na španjolskom jeziku na proslavi De¬ 
setog travnja u Buenos Airesu 14. travnja 1991. 

državni poglavar, ima značaj priznanja da je Republika 
Hrvatska čimbenik na međunarodnoj pozornici. 

Ipak, još mnogo toga treba ostvariti. Treba osigurati 
Hrvatskoj mjesto u zajednici slobodnih naroda svijeta, treba 
razviti njezin politički, kulturni i gospodarski potencijal. U 
tu svrhu potrebna je, u prvom redu, nezavisnost Hrvatske. 

Prije pet godina nezavisnost Hrvatske činila se kao san 
koji bi se mogao ostvariti tek u dalekoj budućnosti. Danas 
je Hrvatska na pragu ostvarenja toga sna, kao što je to bila 
uoči 10. travnja 1941. 

Novinstvo javlja da je Jugoslavija u agoniji. A zašto je 
došlo do toga? Zato što Jugoslavija nema stvarnoga temelja 
ni opravdanja, a ne samo zato što nije nacija. Nema ni ona 
tri temelja koje treba svaka država: vlast, pučanstvo i 
područje. 

U Jugoslaviji kao da nema središnje vlasti. Bez Tita kao 
državnog poglavara i nakon rasula Saveza komunista Jugo¬ 
slavije, Jugoslavija više ne može izvršavati vlast na čitavom 
državnom području; danas svaka od njezinih sastavnih re¬ 
publika £ama brani i zastupa svoje posebne interese. 

A pučanstvo? Ono je u Jugoslaviji toliko heterogeno da 
nikada ne može postati čimbenik za ostvarenje jedinstva. 
Pet nacija, četiri jezika, tri vjere, dva pisma i različite kul¬ 
ture do sada su ostale u zajedničkoj državi zahvaljujući sili 
kojom je Beograd gušio sve centrifugalne porive. 

Jedinstveno područje? U Jugoslaviji ovo je jedinstvo da¬ 
nas veoma relativno, jer u praksi Slovenija i Hrvatska već 
idu svdjim putom. 

Prema tome možemo ustvrditi da je jugoslavenstvo obič¬ 
na utopija. Jugoslavija nije nacija, kao država nema stvar¬ 
nog temelja, a među narodima koji je sačinjavaju dovela je 
do međusobne mržnje tako da se u biti temelji na sili da bi 
se mogla održati. Ima li, dakle, Jugoslavija ikakvu buduć¬ 
nost, ikakvu povijesnu ulogu, ima li ikakva smisla njezino 
daljnje postojanje? Vjerujem da nema. Vjerujem da bi se, 
kao svojedobno švedska i Norveška, Jugoslavija trebala u 
miru i sporazumno podijeliti. Ovo bi najviše odgovaralo na¬ 
rodima koji u njoj žive, ovo bi odgovaralo Europi, ovo bi u 
konačnici odgovaralo i svijetu koji ne želi novi rat na Balkanu. 

Prof. Kazimir Katalinir: 

POGLEDI HRS NA HRVATSKU PROBLEMATIKU 


Od svoie osamnaeste godine živim u emigraciji, kamo 
sam otišao 1945. godine iz političkih razloga * Proživio sam 
svoie°n a jlj epše godine u tuđini, daleko od domovine I sada, 
nakon skoro 46 godina izbivanja, pruža mi se Pika da ovdje 
govorim o problemima naše domovine, koju jednako ljubimo 

&v'i, 2 rdie god se nalazimo. .. 

Današnji čas pun je opasnosti, ali i nada. To je vrije, 
u kojem vrijedi živjeti, vrijeme kad se ponovno oblikuje naša 
povijest. To su dani o kojima će uvelike ovisiti ne samo naša 
sudbina nego i sudbina naših potomaka. 

živimo u kriznom razdoblju, a ono sto je dramatsko 
svakoj krizi, to je da se naglo smanjuje trajanje etapa. Sto 
okolnosti zahtijevaju da se učini, u kriznom se periodu treba 
učiniti odmah, a osim toga ono sto se bude ucinno, imat ce 
dugoročnih posljedica. Jedan propust, jedan krivi korak, jed¬ 
na pogreška — sve što obično ne dovodi do većih poslje¬ 
dica — postaje nepopravljivo ako se učini u kriznom vreme¬ 
nu”, napisao je francuski politički pisac Regis Debray ( 

jeme i politika”). . ., ^ 

U ovakvim je razdobljima velika odgovornost svih po¬ 
litičkih stranaka. Dakako, najveći teret odgovornosti snosi 
vladajuća stranka, ali i stranke koje nisu na vlasti imaju 
znatnu odgovornost. Sve moraju shvatiti da u osloboditelj- 
skom procesu svatko ima svoju neizbježivu ulogu. Katkada 
vlada mora taktizirati, dok stranke koje nisu na vlasti mo¬ 
ru, pa prema tome i moralu, neke stvari iznositi potpuno ja¬ 
snog bez sakrivanja konačnog cilja. Pri tome ne smiju pasti 
u štetne ekstreme, te njihova politika mora biti racionalna, 
a ne demagoška. 


* Ovaj tekst je temelj predavanja koje je prof. Katalimč održao 
u različitim sredinama. Vidi u “Političkom pregledu” pod naslovom Od 
Zagreba do Buenos Airesa”. 

Uzrok pokretanja Stranke 


Ni stranka na vlasti niti stranke koje nisu na vlasti ne 
smiju voditi strančarsku politiku, dakle politiku koja bi ima¬ 
la kao prvotni cilj vlastite stranačke interese, nego sve tre¬ 
baju imati u vidu općenarodne a tek nakon toga svoje po¬ 
sebne interese. To, dakako, nije lako, a posebno ne u Hrvat¬ 
skoj, koja je proživjela dugo razdoblje jednostranačkog su¬ 
stava u kojemu je Partija bila iznad svega i sama sebi svr¬ 
hom. O tome je 1957. godine napisao hrvatski političar, re¬ 
volucionar i filozof, osnivač Hrvatske republikanske stranke, 
danas pokojni Ivan Oršanić: 

“U oslobodilačkoj slici hrvatskog naroda lebdi vladavi¬ 
na, načini, oblici i formule današnje diktature i nasilja. Dik¬ 
tatori mogu nestati, oslobođenje se može ostvariti, ali što je 
sa slikama, koje stvarno prijete slobodi, a koje ostaju kao 
jedini izvor za oblikovanje vlasti i odgovornosti, jer nema 
drugih razvijenih sila, koje bi nametale bolje izvore za obli¬ 
kovanje sustava slobode.” 1 

Svjesni da se do slobode ne dolazi automatski, nego sa¬ 
mo ako budu postojali politički instrumenti, dakle stranke, 
koje će jasno, odlučno ali i razborito zastupati općenarodne 
interese i raditi na ostvarenju sustava slobode, pokrenuli 
smo prije 40 godina, 9. siječnja 1951., Hrvatsku republikan¬ 
sku stranku kao jedan od instrumenata slobode. Pokrenuli 
smo je sa željom da bude odlučan, no istovremeno i odgovo¬ 
ran skup ljudi, da bude tijelo što će okupljati idealiste, koji 
će istovremeno biti i realisti, dakle ljude koje će na rad i bor¬ 
bu pokretati njihovo srce, njihova ljubav prema domovini, 
no kojima će upravljati razum, a ne samo emocije. Kako je 
znao reći Stjepan Radić: “Cura se voli srcem, a politika se 
vodi razumom.” 


Stranka prema mladima i ženama 

Prve je godine svoga rada Hrvatska republikanska stran¬ 
ka iskoristila za ideološki rad te za obrađivanje svojih te- 

1 Republika Hrvatska, br. 27-28, studeni 1957., str. 3. 

meljnih političkih stavova. Do organizacijskog jačanja i ši¬ 
renja došlo je tek nekoliko godina kasnije,-naročito kad su 
došli u emigraciju mladi Hrvati. Stranka je naime uvijek s 
posebnom pažnjom pristupala mlađima, kojima je omoguća¬ 
vala da se potpuno razviju i davala im je pristup na najvaž¬ 
nija i najodgovornija mjesta. 

Od listopada 1951. stranka izdaje tromjesečnih Repu¬ 
blika Hrvatska koji je dugo godina bio jedini isključivo po¬ 
litički časopis u izbjeglištvu, dok su njezini mlađi članovi 
pokretali različita druga glasila, kao mjesečnike Naš put, 
Hrvatska borba, Hrvatska budućnost , te razne povremene 
biltene. 

U konzervativnoj i prilično nepokretnoj emigrantskoj 
sredini naša je stranka bila prva koja je počela zastupati 
potrebu političkog angažiranja hrvatskih žena. Taj smo stav 
i ostvarivali u radu. Na prvim izborima za Sabor Hrvatskog 
narodnog vijeća godine 1975. postavili smo dva kandidata, 
od kojih je jedna bila 26-gođišnja gđa. Alojzija Buconjić. Na 
tim prvim izborima ona je bila jedini ženski kandidat. Bila 
je izabrana i tek njenim ulaskom u Sabor IiNV-a započinje 
snažnije angažiranje hrvatskih žena, koje su do tada u hr¬ 
vatskim političkim organizacijama u emigraciji bile upućene 
uglavnom na karitativnu djelatnost. 


Stav prema Hrvatima-partizanima 

Osnivači Hrvatske republikanske stranke bili su hrvat¬ 
ski nacionalisti, od kojih su neki prošli zatvore prve Jugo¬ 
slavije. Većina je prije toga organizacijski pripadala Usta¬ 
škom pokretu, a neki Hrvatskoj seljačkoj stranci. Stoga nije 
čudo što su u Uvodu stranačkih “Načela” istaknuli potrebu 
sinteze Starčevića i Stjepana Radića. 

Premda u redovima pokretača Hrvatske republikanske 
stranke nije bilo niti jednog bivšeg borca iz partizanskih redo¬ 
va, znali smo da su u četirigođišnjoj borbi mnogi Hrvati bili i 
na drugoj strani barikada, manji dio svjesno i zbog svoga 
političkog uvjerenja, a većina sticajem okolnosti, prečesto 
natjerani zlodjelima naših tobožnjih saveznika, kao i onih 


— 6 — 


čiji nasljednici danas žele “balvan-revolucijom” urediti od¬ 
nose sa svojim susjedima Hrvatima. Meni je dobro poznat 
problem partizana u krajevima koje su Talijani bili okupi¬ 
rali, jer potječem iz Sušaka, današnje Rijeke, te sam 1960. 
godine napisao da je “KPJ uspjela u nekim pokrajinama 
okupiti pod vješto postavljenom oslobodilačkom parolom i 
nešto poštenih Hrvata” 2 . Ovo nije bilo lako napisati svega 
15 godina nakon Bleiburga u samom Buenos Airesu, tada 
kuli ustaštva. No Hrvatska republikanska stranka okupljala 
je ljude takve prošlosti da im nitko nije mogao poreći hrvat¬ 
stvo i čistu pravaško-radićevsko-nacionalističku liniju. Zato 
smo mogli kršiti mnoge intelektualne i političke tabue. 

Nekoliko godina kasnije, u srpnju 1968., napisao sam: 
“Bleiburška nam tragedija govori o slijedećim iskustvima: 
nikada više se ne bi smjeli Hrvati međusobno klati za volju 
nikakvih ideologija, nego bi uvijek trebali gledati jedan u 
drugome najprije Hrvata, a onda sve drugo!” :: A u kolovozu 
1967. zastupao sam u jednom članku da treba priznati “pravo 
slobodnog političkog rada u budućoj hrvatskoj državi nove 
komunističke stranke ili njoj slične stranke, pod uslovom da. 
ima demokratsku unutrašnju strukturu, demokratski način 
političkog iživljavanja i da ne bude protiv hrvatske države i 
naroda” 4 . Ovo sam napisao u doba dok je dr. Vladimir Ba- 
karić poručivao hrvatskoj emigraciji da se s njome može 
razgovarati samo preko puščane cijevi. 


Proces hrvatskog pomirenja 


No u domovini dolazi tada do narodnog vrijenja pozna¬ 
tog kao “hrvatsko proljeće”, a naskoro i do Titovog udara 
u Karađorđevu. Tada Hrvatska republikanska stranka do¬ 
nosi proglas u kojemu se nalazi i ova točka: 

“Danas se hrvatski narod ne dijeli više na ljevicu i na. 
desnicu, na komuniste i na antikomuniste, nego na Hrvate, 
koji žele punu slobodu svom narodu i na izdajice, koji se zbog 

2 Republika Hrvatska, br. 38, 10. travnja 1960., str. 30. 

;t Republika Hrvatska, br. 74, srpanj 1968., str. 13. 

1 Republika Hrvatska, br. 70, kolovoz 1967., str. 29. 

svojih posebničkih interesa stavljaju u službu narodnih ne¬ 
prijatelja. r ij e čima teoretski započeli u emigraciji pro¬ 
ces pomirbe između Hrvata koji su se nalazili na suprotnim 
stranama barikada. No valjalo je još mnogo raditi da bi se 
no samo intelektualno i politički, nego osjećajno i praktički 
premostio jaz koji je dijelio Hrvate razne političke prošlosti. 

U praksi je to približavanje kulminiralo prigodom sa- 
stanka II sabora Hrvatskog narodnog vijeća, održanog u 
Bruxellesu u listopadu 1977. Tom prilikom sastali su se iza¬ 
brani sabornici Hrvatske republikanske stranke s izabranim 
sabornicima tzv. proljećara, tj. onih koji su bili djelatni u 
domovini od 1966. do 1971., te su se dogovorili da ce izborom 
“proljećara” pokazati domovini da su stvorili most između 
domovine i emigracije, između naraštaja koji je bio djelatan 
u Nezavisnoj Državi Hrvatskoj, ili je slijedio tu tradiciju, 
i onih koji su se razvijali u tzv. Masovnom pokretu (Maspo- 
ku). Na prijedlog dr. Korskog izabran je za predsjednika 
Sabora Hrvatskog narodnog vijeća Franjo Mikulić, bivši par¬ 
tijac i jedan od članova tzv. Odbora 50-ice, kako je Tito nazvao 
intelektualno i političko vodstvo Maspoka. Istovremeno sam 
ja izabran za tajnika Sabora HNV-a, dok je za predsjednika 
izvršnog odbora izabran Janko Skrbin, bivši dužnosnik 
Ustaške mladeži, a za pročelnika za promidžbu Bruno Bušić, 
dugogodišnji suradnik dr. Franje Tuđmana u Institutu za 
historiju radničkog pokreta u Zagrebu i suradnik zagrebač 
kog Hrvatskog tjednika. 

Prva posljedica ovih pomirbenih poteza bila je da su na¬ 
šoj stranci pristupili neki pripadnici “hrvatskog proljeća . 
No ovo jačanje Hrvatske republikanske stranke i njezin rad 
na zbližavanju hrvatskih redova smetao je jugoslavenskim 
komunističkim vlastima. Zato su kao zastrašujući primjer 
izvele 1977. godine otmicu našeg tajnika za Njemačku, 
pjesnika i filozofa prof. Vjenceslava čižeka. čižek je u 
Sarajevu osuđen na 15 godina zatvora. Skoro 11 godina iz¬ 
držao je ii kaznionici u Zenici gdie je izgubio vid, jer mu je 
bila uskraćena liječnička pomoć. Tek 1988., na zahtjev nje¬ 
mačke vlade, bio je pušten na slobodu i otpremljen u Nje- 

n “Pismo hrvatskim borcima u Domovini”, Republika Hrvatska, br. 
89, 10. travnja 1972., str. 5. 

mačku, gdje i danas živi. Bruno Bušić platio je svojim ži¬ 
votom politiku pomirbe, jer ga je u Parizu ubila jugosla¬ 
venska UDBA. 


Stav prema Nezavisnoj Državi Hrvatskoj 

Ali mi nismo htjeli da se taj proces stvaranja mosta iz¬ 
među nekadašnjih neprijatelja gradi na temelju povijesnih 
neistina. Pomirenje se ne može temeljiti na laži, jer bi takvo 
pomirenje bilo kratkog vijeka. Povijesna je istina da je Ne¬ 
zavisna Država Hrvatska, unatoč svih svojih mana, ipak bila 
i hrvatska i država, dok je nezavisna bila tek u onoj mjeri 
u kojoj je u onim okolnostima mogla biti. Isto tako povi¬ 
jesna je istina da se Komunistička stranka Hrvatske nije 
borila samo protiv ustaškog režima, nego je nastojala i 
uspjela srušiti hrvatsku državu i umjesto nje uspostaviti 
Jugoslaviju i u njoj okljaštrenu Hrvatsku, bez Bosne i Her¬ 
cegovine. Da su komunisti srušili ustašku vlast, ali sačuvali 
nezavisnu hrvatsku državu, u povijesnom bi smislu zadužili 
hrvatski narod. Ne samo Bleiburg nego i sav biološki gubi¬ 
tak koji predstavlja skoro milijunska poslijeratna emigra¬ 
cija, te vjerojatni gubici dijelova našeg povijesnog područja, 
povijesna su krivnja Tita i Hrvata koji su s njime bili u par¬ 
tijskoj vrhuški. Govorim svjesno o Partiji, i to o vrhuški, a 
ne o partizanima, među kojima je bio velik dio onih koji su 
u partizane upali sticajem okolnosti, jer su mnogi Hrvati po¬ 
bjegli u šume da spase glavu od talijanskih fašista i njiho¬ 
vih ortaka četnika, dok je druge kasnije jednostavno mobi¬ 
lizirala Titova vojska. Da se je pitalo te ljude, vjerujem da 
bi većina bila za to da se očuva hrvatska država. No tko ih 
je išta pitao? O svemu je odlučivala Partija i to samo njena 
vrhuška, a svakog tko bi imalo isticao svoje hrvatstvo, pa 
makar pripadao toj vrhuški, zatekla bi ista sudbina koja je 
zatekla Andriju Hebranga, kojega su najprije smijenili s po¬ 
ložaja, a zatim fizički likvidirali. 

Hrvatska ili Jugoslavija 

I tako dolazimo do temeljnog pitanja i do temeljnog za- 

rlntk -1 ne samo Hrvatske republikanske stranke nego i čita- 
voL MTOdal da li Hrvatska ili Jugoslavija, da li samostalna 
Hrvatska ili konfederativna Jugoslavija. 

Hrvatska republikanska stranka smatra da “jugoslaven- 
ska kriza nije ni.slučajna ni prolazna pojava ,« nego da je 
-bitna značajka jugoslavenske države i nužna posljedica 
njeziife prirod^,- dakle da je kriza Jugoslavije>» njoj sa- 
moj, pa da se zato može riješiti samo ako se odstrani uzrok, 
ti. ako nestane Jugoslavija. v 

‘ Kako je upozoravao Ante Starčević: “JA vam kažem u 
ime povjesnice, da se despocije ne popravljaju nego p P 
daju”, tako i mi smatramo da je “nemoguće popravitiibpre 

urediti Jugoslaviju,” 8 jer u njoj_ poBtoje r^ici^, pa 

nrotni interesi naroda koji su u njoj uklopljei . 
čik niie teorijski, nego se temelji na skoro 70 -godisnjem 
iskustvu koje smo skupo platili Zato ne smijemo pravci no¬ 
ve pokuse s onim što se je u praksi pokazalo štetnim i nemo- 

$?;ućim. 

Osim toga mi smatramo da “kao svaki povijesno izgra¬ 
dili narod i hrvatski narod ima pravo da slobodno odlučuje 
o sebi, svom uređenju i svojoj budućnosti, te da uspostavi, 
ustroji i osigura svoj suverenitet u obliku slobodne i ne. 
visne. države Hrvatske na cijelom svom površnom i p 
rodnom području. Ovaj je narodni suverenitet potpuno 
siđadus međunarodno priznatim ljudskim pravima i pravom 
naroda na samoodređenje.” 10 


Samostalna Hrvatska i samostalna Srbija: dobri susjed* 

No “u današnjem svijetu narod može ostvariti i osigu¬ 
rati, svoj suverenitet samo u okviru svoje nezavisne države, 
koja kao priznati međunarodni subjekt uspostavlja i održa¬ 
va odnose s drugim narodima sklapajući dvostrane ugovore 
ili stupajući u slobodno ugovorene međunarodne zajednice 

' a ( t -Načela Hrvatske republikanske stranke”, točka 2.a., Repu¬ 
blika Hrvatska, br. 169, srpanj 1990., str. 50. 

■vi v isto, str. 51. 
io | s to, točka 1a., str. 50. 

za promicanje općih ciljeva, ali bez gubitka svoga suvere¬ 
niteta.” 11 ‘ ^ u . . , f , 

Dakle, mi ne zastupamo da bi se samostalna hrvatska 

država trebala izolirati od ostalog svijeta, niti da bi se tre¬ 
bala ograditi kineskim zidom. U doba kada u okviru Europ¬ 
ske zajednice surađuju dvije vjekovno neprijateljske države 
kao što su Francuska i Njemačka, bilo bi nerealno misliti 
da između Srbije i Hrvatske vremenom ne bi moglo doći do 
normalnih odnosa. Osobno smatram, a o tome sam pisao prije 
devet godina 12 , da će buduća samostalna hrvatska država 
trebati voditi prijateljsku politiku prema Srbiji. No put do 
takvih veza nije u prisili, nego u slobodnom dogovoru. Fran¬ 
cuska i Njemačka nisu započele prijateljsku politiku u vrije¬ 
me Hitlerove okupacije, nego tek nakon što se je Francuska 
oslobodila. Dakle, najprije se moramo odijeliti na što mirniji 
i pravedniji način, a tek nakon toga moći ćemo započeti s 
politikom približavanja. 


Miran razlaz 

Hrvatskoj se može nametnuti ne samo konfederativna, 
nego i federativna, pa i unitarna Jugoslavija. No to nije ni¬ 
kakvo rješenje, niti znači početak normalnih i boljih odnosa 
između Hrvatske i Srbije, nego nastavak borbe, problema i 
nazadovanja obih zemalja. 

Umjesto svih privremenih rješenja, Hrvatska republi¬ 
kanska stranka predlaže miroljubivi razlaz, kao rješenje ju¬ 
goslavenske krize. Već u br. 3 našeg stranačkog glasila Re¬ 
publika Hrvatska , u travnju 1952. godine, napisao je prof. 
Ivan Oršanić: 

“Uređenje odnosa između Hrvatske i Srbije predstavlja 
vrlo važnu stvar kako za Srbiju tako i za Hrvatsku (kao i 
za njihove susjede), te zbog toga o njima treba raspravljati. 
Ako se, naime, ništa ne raspravi i na temelju raspravljanja 
ništa korisna ne zaključi, onda nema drugog izlaza do li sile, 
kojom se, kako smo vidjeli, ništa ne rješava, nego samo ob- 

11 Isto, točka l.b., str. 50. 

, 1 - Prof. Kazimir Katalinić: “Hrvati i Srbi: Neprijatelj i ili dobri susje 
di?”, Republika Hrvatska, br. 139, prosinac 1982. 

maniuie Samo naivne osobe mogu misliti, da je izvor sile 
uvijek na istoj strani pa da, prema tome, druga strana ne 

može doći u priliku vraćati dugove. 

Svakako bi, dakle, najbolje bilo riješiti sve odnose iz¬ 
među Srbije i Hrvatske raspravljanjem u konkretiziranju 

svih pitanja.” 1:1 . . 

Nekoliko godina kasnije, u srpnju 1959., napisao je Or 
šanić da između nas i Srba postoji samo jedan zajednički 

,nter f S U ovim vremenima taj je interes izvanredno velik i va¬ 
žan te bi bilo mnogo bolje da na njemu surađuju američka, 
engleska i francuska pomoć, kraj svih Srba i Hrvata. 

Taj je zajednički interes samo u tome da se Hrvati i Si bi 
mirno raziđu,” završava Oršanić. 11 


Skandinavizacija Jugoslavije 

Sličan stav zastupa i dr. Ivo Korsky, današnji predsjed¬ 
nik Hrvatske republikanske stranke, koji je u travnju 19 
postavio tezu skandinavizacije Jugoslavije: 

“Pakistan i Indija; zatim Maroko, Alžir i Tunis s jed- 
ne, a Francuska s druge strane pokazuju put kako se raz- 
lična područja razdvajaju, da se spriječe unutrašnje borbe. 

Mi koji ne vjerujemo, da smo ‘osuđeni, da međusobno 
dijelimo radost i bol’, nego vjerujemo u ljudski razum 
može naći puteva, da Srbi i Hrvati budu sretni i slobodni 
svaki u svom slobodnom domu, svojoj slobodnoj državi, ne 
možemo se oduševiti pesimističkim, fatalistickim jugosla¬ 
venstvom (. . ) Kao što su se mirno razisle švedska i Noi- 
veška i danas su dobri susjedi, kao što se nakon ovog raz a- 
za Norveška nije više povratila pod Dansku, ^ 
prije vladala; kao što se nakon oslobođenja od K us jje Fi 
ska nije vratila pod švedsku, iako u njoj živi jaka švedska 
manjina, nego je postala nezavisnom i demokratskom drza 
vom; kako su četiri skandinavske države, nakon sto su se 

či |v a rTOršanić: “Hrvatska i Srbija”, Republika Hrvatska, br. 3, tra- 

Van * H^v’an'oršanić: “Mirno se razići”, Republika Hrvatska, br. 34-35, 
srpanj 1959., str. 8. Sva su podcrtavanja u originalu. 

sve četiri oslobodile i osamostalile, uspostavile najsrdač¬ 
nije susjedske odnose, tako vjerujemo, da će i slobodne dr¬ 
žave Makedoni ja, Srbija, Hrvatska i Slovenija lijepo se sla¬ 
gati u slobodi i prebroditi muke prošlosti.” ,r> 


Sr])sko-hrvatsko pitanje treba internacionalizirati 


No premda smo zastupali potrebu mirnog razlaza nikada 
nismo bili naivni. “Miran razlaz”, napisao je u travnju 1976. 
dr. Ivo Korsky, “mora biti ideal svakog razumnog Hrvata, 
ali na tome se ne može graditi politika, koja mora uzimati 
u obzir i druga, manje idealna rješenja. Pa i ako Srbi ne bu¬ 
du pristali na miran razlaz, nikada ne smijemo zaboraviti 
da nam je ova borba nametnuta i da je prihvaćamo kao nužno 
zlo, a ne kao ideal. Ne želimo da se u hrvatskoj narodnoj 
duši i dalje gomilaju naslage mržnje i ogorčenja te upravo 
zato pokušavamo svesti njihove izražaje na minimum, jer 
ne škode samo Srbima nego i Hrvatima. Trebamo zadržati 
na pameti da će i nakon propasti Jugoslavije i uspostave 
slobodnih država Srbije i Hrvatske, ove dvije biti susjede i 
morati urediti svoje odnose.” 111 

Poznavajući dobro sve poteškoće procesa razdvajanja, a 
posebice kako je teško povući granice između Srbije i Hrvat¬ 
ske, isticali smo potrebu internacionaliziranja srpsko-hrvat- 
skog problema. Zato smo, prigodom osnivanja Stranke 1951. 
godine, u svom političkom programu napisali: 

“Granice među narodima uvijek su predmet većih ili 
manjih sukoba. U pogledu hrvatskih granica HRS smatra, 
da sva pitanja, koja ne može riješiti legalna hrvatska vlada u 
slobodnim pregovorima s odnosnim susjedom, treba prepu¬ 
stiti odluci određenih komisija Organizacije Ujedinjenih Na¬ 
roda na bazi, koja ne vrijeđa dostojanstvo hrvatskog na¬ 
roda.” 17 


is Republika Hrvatska, br. 61, 10. travnja 1965., str. 35. 
i« Republika Hrvatska, br. 105, 10. travnja 1976., str. 81. 

17 “Načela Hrvatske republikanske stranke”, točka I., Buenos Ai- 
res 1951., str. 7. 

Bosna i Hercegovina — autonomna jedinica savezne 
države Hrvatske 


U pogledu Bosne i Hercegovine Hrvatska republikanska 
stranka bila je prva koja je kao rješenje predložila uspostavu 
savezne države Hrvatske. U našem prijedlogu za mirnu rasta¬ 
vu Srbije i Hrvatske, koji smo u siječnju 1988. godine objavili 
na engleskom a zatim i na njemačkom, francuskom, talijan¬ 
skom, španjolskom i hrvatskom jeziku, napisali smo da “Hr¬ 
vatsku treba organizirati kao saveznu državu s dvije auto¬ 
nomne jedinice: sadašnja Republika Hrvatska i sadašnja Re¬ 
publika Bosna i Hercegovina.” ts . 

Ovo rješenje zastupamo i danas. Polazimo od spoznaje 
da su područja Hrvatske i Bosne i Hercegovine ekonomski i 
prometno komplementarna i da su bosansko-hercegovački 
muslimani dio hrvatskog etnikuma, dakako sa svojim kultur¬ 
nim i povijesnim posebnostima. Međutim ostvarenje ovakve 
zajedničke države ne može ovisiti samo o stanovnicima današ¬ 
nje Republike Hrvatske, nego i o stanovnicima Bosne i Herce¬ 
govine, poglavito o muslimanima koji su u njoj relativna veći¬ 
na. Polazimo od uvjerenja da je samostalna Bosna i Hercego¬ 
vina neodrživa, jer to ne bi dopustila ni Srbija ni bosansko- 
hercegovački Srbi, pa da će zato u konačnici muslimani ra¬ 
dije prihvatiti ovo rješenje koje im jamči apsolutnu sigur¬ 
nost i punopravno sudjelovanje u vlasti u skladu s općepriz- 
natim demokratskim pravom većine. 


Potrebno je brzo izaći iz Jugoslavije 


U današnjoj situaciji Sloveniji je najlakše izaći iz Jugo¬ 
slavije, jer to priželjkuje i sama Srbija. Hrvatska se isto želi 
osamostaliti, ali trpi sve teškoće porođajnih muka, dok je 
Bosna i Hercegovina razapeta između Srba, koji se žele pri¬ 
ključiti Srbiji, Hrvata, koji se žele priključiti Hrvatskoj i 

ls “Its Time to Split up Yugoslavia - lt‘s Time to Clean up the 
Mess” (“Treba podijeliti Jugoslaviju - Treba odstraniti nered”), izjava 
Hrvatske "republikanske stranke, siječanj 1988., Republika Hrvatska, br. 
160, 10. travnja 1988., str. 67. 

muslimana koji zbog teškog stanja u kojemu se nalaze još 
kolebaju i žele ostati u Jugoslaviji, ukoliko bi u njoj ostale 
i Slovenija i Hrvatska. Slovenci su shvatili da trebaju 
što prije napustiti Jugoslaviju, ako ne žele da im se za ne¬ 
koliko godina dogodi ono što se je dogodilo Hrvatima, tj. 
da Slovenija prestane biti narodna država Slovenaca. Mi smo 
pak svjesni da bi nas izlazak Slovenije ostavio u još težem 
položaju, pa da zato trebamo izaći istodobno sa Slovencima. 
No kao što izlazak Slovenije prisiljava Hrvate na izlazak iz 
Jugoslavije, tako bi izlazak Republike Hrvatske djelovao i 
na Republiku Bosnu i Hercegovinu da se i ona brzo odluči. 
Dakle, sasvim suprotno od nekih hrvatskih političara, koji 
smatraju da za sada trebamo ostati unutar Jugoslavije da 
se ne odijelimo od Hrvata koji se nalaze na području Bosne 
i Hercegovine, smatramo da je potreban brz izlazak, koji bi 
povukao za sobom i Bosnu i Hercegovinu. Ova će se .zatim 
sasvim prirodno, zbog ekonomskih, političkih i sigurnosnih 
razloga, povezati s današnjom Republikom Hrvatskom. Tek 
na taj način naći će se zajedno i u slobodi Hrvati koji danas 
žive u ove dvije republike bez stvarne slobode i samostal¬ 
nosti. 


(C Uru dugačka i uru široka” 

Osim ovog praktičnog razloga, koji poništava argumenat 
da bismo zbog bosansko-hercegovačkih Hrvata trebali ostati 
u Jugoslaviji, postoji i čisto načelan razlog: važnije je ostva¬ 
riti samostalnu državu, pa makar s manjim područjem, ne¬ 
go li državu koja je to samo na papiru, pa taman imala i veće 
područje. Kad je Srbija postala državom, bila je sasvim mala. 
No ni jednom Srbinu nije palo na pamet da odbije takvu dr¬ 
žavu i da izjavi da radije želi ostati dio velikog turskog car¬ 
stva. Zahvaljujući toj realističkoj politici, koja se drži one 
“uzmi što možeš onda kad možeš”, Srbija se je vremenom 
proširila. Nasuprot tome, mi smo 1918. srnuli kao guske u 
maglu, kako reče Stjepan Radić, od pustog straha da bi nam 
Talijani mogli oduzeti dio našega područja, što bi se jamač¬ 
no bilo dogodilo. No, do kada? Do 1945., kada bismo sigur¬ 
no vratili to područje kao što smo tada došli č?.k i do Istre.. 

Mi bismo se, dakle, polako razvijali, slično kao Srbija, dok se 
ovako, u okviru Jugoslavije, naše područje stalno smanji- 

v al°. . 

Sličnu smo pogrešku ponovili i 1941 f , kad su neki Hrvati 
odlučili boriti se protiv hrvatske države, jer nije imala do¬ 
voljno snage da zadrži cijelu Dalmaciju u svojem okviru. U 
toi su borbi uspjeli, ali uz koju cijenu? Uz cijenu da sada stra¬ 
hujemo da li ćemo sačuvati hrvatski kraljevski grad Knin od¬ 
nosno strahujemo neće li nas Srbi presjeći na dva dijela. I sve 
se bojim da se i opet ne nađe neki Hrvat koji će nas uvjerava¬ 
ti, kako je bolje da svi budemo u zatvoru, pa makar i u odvoje¬ 
nim ćelijama, nego da barem jedan dio uspije izaći iz zatvo¬ 
ra da bi započeo normalan život, a zatim pomogao onima koji 
su privremeno ostali u zatvoru da i oni izađu i dočepaju se 

slobode. _ 

Da smo se držali učenja Ante Starčevića: “Makar Hrvat¬ 
ska bila samo uru dugačka i uru široka, makar bilo samo 
pet Hrvata: neka ih to pet bude slobodno i srećno , ne bi da¬ 
nas postojala opasnost da ne bude ni pet slobodnih i sretnih 
Hrvata, i da Hrvatska ne bude ni uru dugačka ni uru široka. 
Imali bismo barem tri milijuna više stanovnika, živjeli bismo 
politički slobodni, ekonomski razvijeni i na području koje bi 
cbuhvatalo ne samo područje današnje Republike Hrvatske 
nego i cijelu ili skoro cijelu Bosnu i Hercegovinu. 


Srbi u Hrvatskoj 

No Ante Starčevića trebamo se držati i kad određujemo 
odnose prema Srbima u Hrvatskoj. “Pisac pita”, kaže Star- 
eević “kakovo smo stajalište zauzeli naprama pučanstvu, 
koje se u Hrvatskoj izdaje za srpsko. Mi smo naprama njemu 
zauzeli sasvim isto stajalište, koje i naprama bilo kojemu 
drugomu pučanstvu/' 

Pa nastavlja: “Držeći se toga načela mi iskreno ljubi¬ 
mo i za brata držimo i Srba, i Nijemca, i Talijana,^ i zida, i 
Ciganina, i Luterovca itd., svakoga tko radi za općenito do¬ 
bro svega naroda i cijele domovine; a plašimo se jednako i 
Hrvata "i Srba itd., svakoga tko je protiv onim skupnim 
svetinjama." 

Držeći se ovog Starčevićevog naučavanja, točka 16 “Na¬ 
čela Hrvatske republikanske stranke" glasi: 

“a. Hrvatski državljani srpske narodnosti trebaju biti u 
svakom pogledu ravnopravni s državljanima hrvatske na¬ 
rodnosti, te imati pravo čuvati i razvijati svoju narodnu, 
kulturnu i vjersku posebnost u okviru svojih slobodno ustro¬ 
jenih ustanova. Trebaju uživati punu zaštitu zakona kao po¬ 
sebna narodna skupina, a kao državljani Hrvatske imati pri¬ 
stup u sve službe, državne ili privatne, i mogućnost doći na 
sve položaje. 

b. Ista prava i iste dužnosti trebaju imati hrvatski 
državljani pripadnici drugih manjinskih narodnih skupina. 

c. Kao hrvatski državljani, svi pripadnici manjinskih 
narodnih skupina trebaju imati iste dužnosti kao i pripad¬ 
nici hrvatskog naroda." J5 ' 

Oni koji guraju Srbe u Hrvatskoj u samoubilačke ludo¬ 
sti “balvan revolucije" ne misle tako i pokazuju da ih ne 
zanima budućnost tih ljudi. Jer, ako se bude tako nastavilo, 
zar će biti moguć suživot na onom području? 

Srećom, radi se samo o malom broju ljudi, jer na po¬ 
dručju Knina, Benkovca i Obrovca, prema popisu od 1981., 
živi svega 60 tisuća Srba, a dodamo li tome još Donji Lapac, 
Gračac i Titovu Korenicu, dolazimo do ukupno 84 tisuće Srba, 
što predstavlja jedva 1,8 % stanovništva Republike Hrvat¬ 
ske. Velika većina Srba u Hrvatskoj živi normalno, izmije¬ 
šana s ostalim stanovništvom. Pa čak ako bismo gornjem 
broju Srba pribrojili sve Srbe koji žive u onim općinama u 
kojima su apsolutna većina, došli bismo do svega 142 tisuće 
Srba, dok se u drugim dijelovima Republike Hrvatske nalazi 
390 tisuća Srba. Dakle, samo jedna četvrtina Srba živi u op¬ 
ćinama gdje su Srbi apsolutna većina, a ako bismo im pri¬ 
brojili i one gdje su samo relativna većina, još uvijek bi broj 
bio malen, jedva 162 tisuće, što predstavlja oko 30 % od 
sveukupnog broja Srba nastanjenih u Republici Hrvatskoj. 
Dakle, rješenje srpskog problema nije u izdvajanju tih op¬ 
ćina iz Hrvatske, jer će u svakom slučaju velika većina Srba 


10 "Načela Hrvatske republikanske stranke”, točka 16, Republika 
Hrvatska, br. 169, srpanj 1990., str. 62. 

Republike Hrvatske i nadalje ostati unutar nje Ovo poka- 
zuie da svrha “balvan revolucije” nije riješiti srpski problem, 
nego zaoštriti sukob između Srba i Hrvata na području Re¬ 
publike Hrvatske, da bi se oslabio hrvatski osloboditeljski 

I sami vođe tih siromašnih, zavedenih srpskih seljaka 
znaju da je njihova vrijednost za Srbiju samo u slabljenju 
hrvatskog položaja prije pregovora o preuređenju odnosa u 
Jugoslaviji. Zato nije nikakvo čudo što je nedavno dr. Jovan 
Rašković poručio Slobodanu Miloševiću: “Meni pe drago da 
Srbi i Hrvati razgovaraju, ali ja mislim da u ime srpskog 
naroda u Hrvatskoj ne može razgovarati nitko drugi nego 
srpski narod u Hrvatskoj . Nema za nas nekih razgovo¬ 
ra koji bi završili sporazumom Tuđman-Milosević. Mi to 
odbijamo.. 


“Ceterum ccnseo” 

Dragi prijatelji, dugi niz godina Rim je imao za glavnog 
neprijatelja Kartagu. I jedan je rimski senator, Katon sta¬ 
riji, shvatio da Rim neće moći napredovati sve dok se ne 
riješi toga neprijatelja, pa je zato svaki svoj govor, kojagod 
bila tema o kojoj je govorio, završavao izrekom: “Ceterum 
censeo Carthaginem delenđam esse”, što prevedeno glasi. 
“Uostalom, mislim da Kartagu valja razoriti.” 

I mi Hrvati imamo danas jedan glavni i bitni problem, 
koji nam ne dopušta da slobodno živimo i da se slobodno 
razvijamo. Taj problem ometa također miran suživot naših 
sugrađana srpske narodnosti. Taj problem koči i onemogu¬ 
ćava naš kulturni, moralni, politički, ekonomski i biološki 
razvitak. A ime je toga problema: Jugoslavija. 

I zato dozvolite mi da i ja završim ovo svoje izlaganje 
pozivom: 

Uostalom, mislim da se Hrvatska treba što prije osamo¬ 
staliti. 


-’<• “Srbi su uspostavili državništvo Hrvatske”, Vjesnik, 14.1.1991. 

II r . liiivcr Mehmedagić: 

Dilema bosansko-hercegovačkih muslimana 


Ne može se govoriti o problemu Bosne i Hercegovine i 
o etničkim “pravima” na koja se pozivaju kako Zagreb tako 
i Beograd, a da se ne spomene njezino ključno pitanje, bosan- 
sko-hercegovački muslimani. Pretvoreni umjetno u narod, 
oni su trebali poslužiti kao tampon između Hrvatske i Srbije, 
kao neka spona Jugoslavije . * Poučeni .lošim uspomenama 
iz drugog svjetskog rata, bosansko-hercegovački muslimani 
su objeručke prihvatili dodijeljenu ulogu, bez obzira na či¬ 
njenicu da se nacije i narodnost ne stvaraju na temelju vjer¬ 
ske pripadnosti. Na taj su način bosansko-hercegovački mu 
slimani, iako povijesni dio Europe, postali, i još uvijek ostali, 
neke vrste otoka u toj istoj Europi bez onih veza koje im je 
umjetno dodijeljena uloga nametala da se i u međunarodnim 
odnosima afirmiraju kao narodnost. Danas, u nadmetanju 
između Zagreba i Beograda, kada se moguće rješenje traži 
i u uspomeni na podjelu Bosne i Hercegovine sporazumom 
Maček-Cvetković (1939.), i ovaj puta kao i tada svi odlučuju 
o sudbini bosansko-hercegovačkih muslimana osim njih sa¬ 
mih. U jednom suvremenom i naprednom društvu takva se 

* Ovaj je članak napisan u prvoj polovici mjeseca svibnja 1990 ., 
ali kako ga je pisac poslao kao tiskanicu, zajedno s nekim novinskim 
izrescima, stigao je veoma kasno, upravo dok smo završavali redakciju 
listopadskoj broja (br. 170) našega časopisa, koji je bio posvećen Bosni 
i Hercegovini. 

Primljeni tekst bio je fotografska kopija, dakle očito je bio poslan 
na više strana. Stoga smo odmah pisali autoru da nam javi da li je 
objavljen u kojoj drugoj publikaciji, jer naša je urednička politika da 
objavljene sastavke citiramo samo u izvacima s naznakom vrela. Dr. 
Mehmedagić nam je odgovorio tek nekoliko mjeseci kasnije i javio nam 
je da mu nije poznato da bi članak bio igdje objavljen, iako ga je poslao 
na nekoliko strana. 

Nismo posuvremenili tekst, unatoč događaja koji su se odvijali u 
Bosni i Hercegovini u zadnjih nekoliko mjeseci, nego smo ga samo 
jezično i pravopisno ujednačili i donosimo ga kao dokument koji sa¬ 
država poglede jednog političkog promatrača i pisca na središnji problem 
kraja iz kojega potječe njegova obitelj. (Mehmedagić je rođen u Za¬ 
grebu, a živi u slobodnom svijetu od 1945. godine.) 

pitanja rješavaju referendumom, kao jedinim zdravim i dc- 
mokratekim načinom. Samo taj put može bit. vjerodostojni 
tumač težnja bosansko-herccgovačkih muslimana. 

Govoreći o “otoku” na kojemu se nalaze bosansko-herce- 
o-ovački muslimani ne možemo ga smatrati sredstvom za 
izolaciju od općih kretanja koja danas struje zapadnom Eu¬ 
ropom naročito, u pogledu muslimana kao vjernika i islama 
kao univerzalne, monoteističke vjerske zajednice. Ova struja¬ 
nja, skroz na skroz nepovoljna za muslimane i islam, prihva¬ 
tio je Beograd u svojoj borbi protiv kosovskih Albanaca na¬ 
stojeći prikazati svoju borbu protiv njih kao otpor Srbije 
kao predziđa kršćanske Europe protiv prodora islama na eu¬ 
ropski kontinent, prešućujući činjenicu da se islam i musli¬ 
mani nalaze na ovom tlu već pol milenija te da nisu odskoč¬ 
na daska za nekakav vjerski prodor u zapadnu Europu. 
Protiv bosansko-hercegovačkih muslimana Beograd se nije 
izričito poslužio ovom logikom, ali ih je ipak implicitno sta¬ 
vio u ovaj kontekst: prodor islamskog fundamentalizma u 
zapadnu Europu, čije su uporište Albanci-Kosovari, nalazi, 
po toj logici, svoje prirodne saveznike u bosansko-hercego- 
vačkim muslimanima. Ujedno, to je i očiti pritisak u smislu 
“stavi se pod moju zaštitu i ostat ćeš očuvan . 

☆ 

Nakon prve masovne ekonomske emigracije iz zaostalih 
krajeva zapadnoeuropskih zemalja u zemlje što su bile zako¬ 
račile u puno industrijsko razdoblje i kojima je za daljnji 
razvitak bila potrebna nova radna snaga, a u kojemu je pro¬ 
cesu učestvovao i oko jedan milijun građana Jugoslavije, 
što je omogućilo Jugoslaviji da još 1964. rješava bauk 
privredne krize, u najnovije je doba novi val useljenika 
zapljusnuo zapadnu Europu. Ovaj puta useljenici su dola¬ 
zili iz tzv. trećeg svijeta: Maghreba, Filipina, crne Afrike, 
Pakistana i drugih izvaneuropskih zemalja. Privredna za¬ 
ostalost Juga u odnosu na Sjever natjerala je milijune bespri¬ 
zornih da na tlu zapadne Europe pokušaju stvoriti kakvu- 
takvu egzistenciju. Ovaj novi val useljenika zbio se je u času 
kad je radno tržište u Europi postalo zasićeno, jer je u ovoj 
nastao preobražaj od industrijskog u postindustrijsko raz- 

dobije, kada nove sredine nisu željele asimilirati, pa ni veli¬ 
kodušno prihvatiti milijune ranijih, europskih ekonomskih 
useljenika, na koje je autohtono pučanstvo gledalo s visoka 
i zatvorilo ih u neku vrstu “ghetta”. 

Stanje nove ekonomske imigracije iz trećega svijeta još 
je nepovoljnije, jer je ova produkt drugih, vaneuropskih kul¬ 
tura i potpuno različitih civilizacijskih običaja. Ovi su uselje¬ 
nici donijeli sa sobom svoju kulturu i svoju vjeru, većinom 
islamsku. Problem stvaranja “malih Turski” u bivšoj Sa¬ 
veznoj Republici Njemačkoj nije ništa u usporedbi sa stva¬ 
ranjem novih kulturno-vjerskih sredina u gotovo svim za¬ 
padnoeuropskim zemljama. Ove nove skupine ljubomorno 
čuvaju svoje vlastite tradicije i vlastiti način života, sto je 
urodilo odbojnošću autohtone sredine* prema došljacima i 
ovih došljaka prema toj novoj sredini. 

Ali pojavio se je osim toga i drugi, rasni problem, koji 
poprima i vjerska obilježja. Zapadna Europa je ugrožena. 
Pad nataliteta uvjetovan je promjenom obiteljskih odnosa, 
kada je nakon drugog svjetskog rata žena postala ravno¬ 
pravna s muškarcem. Na nju pada i teret uzdržavanja obi¬ 
telji, što sve više skučava njezinu nekadašnju pasivnu ulogu 
kad je bila objekt na području obitelji. Pad nataliteta nije, 
međutim, samo odraz novih obiteljskih odnosa nego jc i izraz 
višega civilizacijskog stupnja u odnosu s onim u zem¬ 
ljama trećega svijeta, u kojima se ovo pitanje prepu¬ 
šta Providnosti ili se zahtijeva od bogatijih na dru¬ 
gim meridijanima da se odreknu u njihovu korist svo¬ 
ga bogatstva ili da ga s njima dijele. Iako ovaj novi 
prodor u zapadnu Europu nije nasilan, on danas pred¬ 
stavlja istu opasnost kao što su u prošlosti predstavljale na¬ 
jezde za velike seobe naroda koje su preplavile Rimski Im¬ 
perij i Bizant i dovele do njihove propasti i iščeznućft. Iako 
siromašne u usporedbi sa zapadnom Europom, istočna, sred¬ 
nja i jugoistočna Europa naći će se pred istim problemom 
i u istoj opasnosti čak i prije mogućeg pada zapadne Eu¬ 
rope u ovim etničkim strukturama u kojima se danas nalazi. 

Kad je započela ova seoba-najezđa, mnogi su intelek¬ 
tualci na Zapadu tvrdili da je potrebno postepeno priučiti 
se na sutrašnje, multirasno društvo u Europi, ne računaju- 

ći da se ova bujica ne smanjuje nego da se povećava kreta¬ 
njem iz svojih neiscrpivih izvora. Uzimajući u obzir broj ne¬ 
zaposlenih ne samo u srednjoj, istočnoj i jugozapadnoj Euro¬ 
pi nego, što je u ovaj čas važnije, one u zapadnoj Europi, ne 
smije nas čuditi da su prvi rasni sukobi izbili između neza¬ 
poslenih Europe i ovih siromašnih useljenika iz trećega svi¬ 
jeta, koji zahtijevaju ista socijalna prava i istu pomoć kojom 
se djelomično rješava egzistencijalna problematika nezapo¬ 
slenih u zapadnoj hemisferi. 

Ovi useljenici ne asimiliraju kulturu nove sredine u koju 
dolaze. Ostaju vjerni svojoj kulturi i zahtijevaju da nova 
sredina prihvati njihove kulturne posebnosti. Izvan svoga 
kulturnog kruga ne vrše vjerski prozelitizam, ali ipak, stal¬ 
nim dolaskom novih useljenika, njihov se kulturni krug jača, 
što je urodilo javnim upozorenjima da će već u XXI. stoljeću 
kršćanstvo kao etičko-kulturna spona Europe biti preplavlje¬ 
no od nađiruće islamske kulture kao stranog tijela u europ¬ 
skom tkivu. 

Prema statističarima problem rasizma pojavljuje se u 
jednoj sredini onoga časa kada stranci u njoj dosegnu pet 
posto u odnosu na autohtono pučanstvo. Međutim ovaj se je 
sud pokazao neispravnim. U mnogim zemljama zapadne Eu¬ 
rope, u kojima broj tih došljaka još nije dosegnuo granicu 
od pet posto, pojavila se je rasna nesnošljivost i odbojnost. 
Ova se je rasna nesnošljivost počela širiti poput protuvala 
na području zapadne Europe. Ovakva se upozorenja čuju i iz 
crkvenih krugova, iako je upravo Crkva činila, i još uvijek 
čini, sve što može da bi pomogla došljacima bez obzira na 
njihovu vjersku pripadnost, što je dovelo u desničarskim 
krugovima do oštre kritike toga crkvenog djelovanja. Ali 
i Crkva je svjesna opasnosti koju za nju predstavlja ova ne¬ 
prekidna najezda, što je nedavno potvrdio nadbiskup Bo- 
logne, kardinal Biffi, vjerni suradnik pape Ivana Pavla II. 
i jedna od najviđeni jih osoba Katoličke crkve u Italiji, rekav¬ 
ši da će se već u XXI. stoljeću odigrati konačna bitka između 
kršćanstva i islama koja će odlučiti o konačnoj kulturnoj 
konfiguraciji europskog kontinenta. Treba požaliti što kar¬ 
dinal Biffi nije bio precizniji i što nije izlučio iz ove procjene 
europske muslimane, koji su etnički, rasno i kulturno sastav¬ 
ni dio europskog kontinenta, a koji su već prije pol milenija 

prihvatili islam kao vjeru ali su i nadalje ostali dio Europe, 
pez takvog razlikovanja postoji latentna opasnost za bosan- 
sko-hercegovačke muslimane kao i za muslimane cijeloga 
Balkanskog poluotoka da u budućnosti budu identificirani a 
došljacima iz trećega svijeta, koji su nosioci kultura stra¬ 
nih kako bosansko-hercegovačkim muslimanima tako i đru- 
<rim europskim muslimanima. A da ta kulturna razlika po¬ 
stoji, unatoč vjerske istovjetnosti, dokaz je da se bosansko- 
hercegovački muslimani i drugi muslimani Balkana nisu 
miješali s onima koje su neki nazivali turskim invazorima 
a drugi turskim saveznicima nakon što je širenjem Turskog 
Imperija islam prodro u Europu. 

Pol milenija nije bilo dostatno da bi široki slojevi na¬ 
roda u našim sredinama prihvatili postojanje islama kao ne¬ 
što normalno^ budući da se odbojnost, pa i želja za osvetom, 
prenose od koljena na koljeno, što se je naročito ispoljilo tije¬ 
kom drugog svjetskog rata koji je na našem poprištu popri¬ 
mio i vjerske razmjere. 


☆ 

Poraz beogradske politike na Kosovu dokazom je da una¬ 
toč pokušaja poistovjećivanja albanskih nacionalnih interesa 
s “poplavom islama na Europu pred kojom se je Srbija ispri¬ 
ječila kao antemurale”, ni zapadna Europa ni Sjedinjene 
Američke Države, što sačinjavaju kulturnu cjelinu s Euro¬ 
pom, nisu prihvatile ovaj srpski argumenat. Zapad je pozna¬ 
vao, i dobro lučio, između oba aspekta borbe Albanaca Ko- 
sovara i na prihvaćanje njihovih nacionalnih zahtjeva nije 
utjecala vjerska pripadnost većine toga pučanstva. Ove po¬ 
stavke još uvijek vrijede za sve muslimane Europe, pa tako 
i za bosansko-hercegovačke i bugarske, na čijemu se tlu 
vidljivo pojavljuju reminiscencije prošlosti kada su se kršća¬ 
ni i muslimani međusobno zatirali. Usput rečeno, bugarski 
se muslimani osjećaju nacionalno Turcima, a Turska je 
član atlantskog vojničkog ugovora i bit će, prije ili kasnije, 
primljena i u Europsku zajednicu. Ali bosansko-hercego- 
vački muslimani nisu Turci, niti iza njih stoji koja jaka stra¬ 
na sila-zaštitnica. 

Nema dvojbe da se je tijekom posljednjih godina ukala- 

nno u fcosansko-hercegovačkim muslimanima pojam musli¬ 
manske narodnosti kao evazivni put traženja neutralne, zlat¬ 
ne sredine u stalno tinjajućem srpsko-hrvatskom sporu. Ova 
je zlatna sredina dovela do prešutnog brisanja i zaboravlja¬ 
li ia zajedničkog etničkog podrijetla bosansko-hercegovačkih 
muslimana i pučanstva Hrvatske. Suočeni smo s postojanjem 
dviju hrvatskih zemalja: Hrvatske što se temelji na kato¬ 
ličkoj kulturi koja je preko ove povezana sa zapadnom Eu¬ 
ropom, i islamske Hrvatske koja daje prednost vjerskoj pri¬ 
padnosti na račun etničko-povijesnog porijekla uobličavaju- 
či se u nešto posebno, u muslimansku narodnost, pa i naciju, 
povezanu preko vjere sa svjetskom, islamskom umrnom , ali 
s posve različitom, u biti europskom kulturom po kojoj se 
razlikuju od ostalih naroda pripadnika sveislamske, svjetske 
u.vime. 

Islamska etika, koja se podudara s etikom svih monotei¬ 
stičkih vjera, spasila se je za vrijeme 45-godišnje komuni¬ 
stičke vladavine na bosansko-hercegovačkom tlu zahvalju¬ 
jući teološkim fakultetima islamskih država na kojima su se 
spremali i koje još uvijek polaze mladi teolozi iz Bosne i Her¬ 
cegovine. Time je uspostavljen trajan i čvrst vjerski most s 
ostalim islamskim narodima. Međutim, s druge strane, bo¬ 
sa nskc-hercegovački muslimani pridavajući razumni prioritet 
očuvanju svoga vjerskog identitata, zanemarili su održavati, 
pa i gajiti, dodirne točke sa zbivanjima u susjednoj Hrvat¬ 
skoj koja je s njima etnički srodna, iako se od njih razlikuje 
po vjeri. Nisu uzimali u obzir da nežive na nekom otoku u 
punom smislu riječi nego da su dio isprekidanog tkiva u koje¬ 
mu su našli svoje mjesto kako Hrvati-katolici tako i pravo¬ 
slavno pučanstvo srpske narodnosti. Time je sužen njihov 
manevarski prostor u političkom djelovanju. Iako većina, 
oni ovise u pogledu temeljnih odluka o potpori i savezu s 
jednom ili drugom od navedenih manjina. Zlatna sredina 
predstavlja također opasno balansiranje u kojemu se ne može 
isključiti nenadani pad. Ukoliko pak dođe do pretvorbe Ju¬ 
goslavije u konfederaciju suverenih država ili do potpunog 
raspada Jugoslavije, a moguće su obje varijante, zlatna će 
sredina propasti i o budućnosti bosansko-hercegovačkih mu¬ 
slimana raspravljat će Zagreb i Beograd bez njihova aktiv¬ 
nog učešća. Jer gdje je ta sila, gdje je ta Turska koja će uzeti 

pod svoju zaštitu, pa i vojničku, kao što je to bio slučaj s 
Turcima na Cipru, bosansko-hercegovačke muslimane, koji 
nisu niti Turci, niti Arapi, niti Iranci, Indonežani odnosno 
Pakistanci ? 

Zadaća je bosansko-hercegovačkih muslimanskih inte¬ 
lektualaca da popune ovu prazninu koja ugrožava daljnji 
razvitak i postojanje islamske zajednice u Bosni i Hercego¬ 
vini. Nema sumnje da se među bosansko-hercegovačkim mu¬ 
slimanima nalaze i oni koji se osjećaju Srbima po narodnosti. 
Možda je baš bojazan da u bosansko-hercegovačkim muslima¬ 
nima ne bi došlo do raskola na hrvatsku većinu i srpsku ma¬ 
njinu dovela do današnjeg stanja čardaka ni na nebu ni na 
zemlji. Zbog toga mislim da bi se u svrhu očuvanja kohezije 
bosansko-hercegovačkih muslimana njihov politički nastup 
trebao ispoljiti kroz jednu islamsku stranku koja bi nosila 
u svom imenu vjersku oznaku, kao što to čine kršćansko- 
demokratske stranke u zapadnoj i istočnoj Europi, pa i u 
Jugoslaviji u onim republikama u kojima je već uveden vi¬ 
šestranački sustav. 

Ovakvo političko ispoljavanje, a ne samo vjerski izražaj, 
moglo bi stvarno zastupati političke težnje bosansko-herce¬ 
govačkih muslimana na jednom referendumu koji bi jasno 
i glasno naznačio u kojoj će političko-državnoj zajednici za- 
kročiti u budućnost kao jednakopravni suučesnici. 

BIrvoje Vojković: 

Politički pogledi jednog pripadnika 
novoga naraštaja 

Hrvoje Vojlcović, danas student prava na Zagrebačkom 
sveučilištu, rođen je 1070. u Zagrebu u krilu izrazito hrvat¬ 
ske i katoličke građanske obitelji, koja mu je dala najjači 
štit protiv vladajuće jugoslavenske i komunističke indoktri¬ 
nacije. Čim je 1980 . započeo proces političke demokratizacije 
u Hrvatskoj, pristupio je prvoj hrvatskoj oporbenoj stranci , 
Hrvatskom socijalno liberalnom savezu. Kao stranački duž¬ 
nosnik istupio je iz HSLS-a zajedno s nekolicinom prijatelja 
koncem 1080., a u siječnju 1000. započeo je s njima rad na 
stvaranju prve nestranačke, neideologijske, staleške i dr¬ 
žavotvorne organizacije hrvatske rnladeži, Hrvatskog aka - 
demskog saveza. U ožujku 1090. pokreće prvi nezavisni po¬ 
litički časopis u Hrvatskoj , Hrvatski Rubikon, koji izlazi 
povremeno, prema mogućnostima . Zamolili smo ga da nam 
odgovori na neka pitanja. 

Pitanje: Možete li nam iz perspektive današnje hrvatske 
mladeži dati sažet sud o pokretu mladeži iz razdoblja 1067.- 
1071.? 

Odgovor: Protagonizam generacija koje tek stupaju u 
hrvatski javni život i bivaju njegovim aktivnim participan- 
tima svakako jest zamjetan. Međutim, za razliku od raz¬ 
doblja hrvatskog proljeća gdje je glas takvog naraštaja bio 
u pravom smislu politički relevantan i koji je u velikoj mje¬ 
ri tadašnji politički život i odredio, politička učinkovitost 
današnjeg, kvantitativno manje javno nazočnog, novog po¬ 
litičkog pokoljenja generalno promatrano predstavlja činje¬ 
nicu drugog reda. Temeljni razlog za stanje kakvo danas 
imamo isključiva je posljedica, prije svega, nepravovreme¬ 
nog institucionalnog organiziranja sveučilišne i ine mlade¬ 
ži. Ne slažem se s tezom đa je ovakva situacija uzrokovana 
nekom inercijom svijesti mladog čovjeka koju je proizveo 
srbokomunistički totalitarizam. Naime i “proljećarska” ge¬ 
neracija bila je proizvod istog takvog retrogradnog sustava. 

Razdoblje hrvatskog proljeća kao i proces liberalizacije 
hrvatskog političkog prostora u svom su središnjem politič¬ 
kom djelovanju podudarni. Naime i jedno i drugo razdoblje 
nosilo je sa sobom afirmaciju geniusa patriae — duha do¬ 
movine — ističući pri tom historijski državno-pravni konti¬ 
nuitet PIrvatske kao okosnicu i imperativ hrvatske politič¬ 
ke prakse. Najznačajnija kvalitativna razlika između ova 
dva perioda sastoji se u činjenici da je nasuprot današnjim 
višestranačkim radikalnim povicima za hrvatskim držav¬ 
nim osamostaljenjem, hrvatsko proljeće kao narodni bunt 
monističke komunističke Hrvatske postavilo zahtjev za re- 
definicijom odnosa u Jugoslaviji u smislu decentralizacije 
savezne države, što je de iure i de facto značilo daljnje 
respektiranje jugoslavenskog državnog okvira. 

Različitosti u stavu prema Jugoslaviji i rješavanju pi¬ 
tanja nacionalne i državne emancipacije u prvom su redu 
posljedica globalne konstelacije političkih snaga. U okolno¬ 
stima hladnog rata, kulminacije svjetskog komunizma, Ti¬ 
tovog autoriteta, fiktivnog blagostanja, jači dezintegracio* 
ni i demokratski centri nisu se mogli razviti, a samim time 
niti opstanak Jugoslavije nije mogao postati upitan. Hrvat¬ 
sko proljeće u takvim je uvjetima, u takvom zbiru odnosa, 
dalo svoj maksimum. 

Pitanje: Smatrate li uputnim da Hrvatska, kad istupi 
iz Jugoslavije, što prije zatraži pristup u Europsku zajedni¬ 
cu ili da prvo uredi svoj politički sustav i gospodarsko—so¬ 
cijalne odnose i tek onda pokuša ući u EEZ? 

Odgovor: Premda bi pitanje bilo uputni je postaviti ne¬ 
kom uvaženom privredniku i ekonomistu, pokušat ću ipak u 
granicama svojih skromnih kompetencija na njega valjano 
odgovoriti. 

Ove dvije dane mogućnosti ne mogu se promatrati 
odvojeno — one jedna drugu ne isključuju. Baš naprotiv, i 
jedna i druga rezultat su međusobnih interakcija i esencijal¬ 
nih gospodarstveno-političkih prožimanja. Jer, temeljni pre¬ 
duvjet za pristupanje Europskoj zajednici upravo jest iz¬ 
građen demokratski politički sustav i relativna stabilnost 
tržišnih gospodarskih i socijalnih odnosa, a sami ti predu¬ 
vjeti determinirani su, u prvom redu, kvalitetom, sađržaj- 

nošću i gospodarstvenom prođuktivnošću međusobnih suođ- 
nošaja i kontakata Europske zajednice i Republike Hrvatske. 

Momentalni bi se ulazak Hrvatske u Europsku zajedni¬ 
cu, pod pretpostavkom da bi tako nešto bilo moguće, i uz pre¬ 
sumpciju nedovoljno riješenih gospodarskih i političkih pri¬ 
lika, mogao generalno komparirati sa situacijom kada npr. 
srednjovjekovna žena stupa u bračnu zajednicu ne unoseći 
pri tom miraz (ili je on zanemariv) i samim tim postaje 
faktično podložnija, za materijalnu komponentu prije svega 
zainteresiranom surovom srednjovjekovnom muškarcu, koji 
takvu ženu i bit njenog bračnog statusa praktično svodi na 
stanovit oblik kućnog služništva. 

Politički konfuzna i privredno invalidna Hrvatska ne¬ 
dovoljno pripremljenim pristupom Europskoj zajednici 
najozbiljnije bi riskirala da postane jednostavan zalogaj 
različitih eksploatatorskih i neokolonijalističkih faktora. 

Ulazeći u Europsku zajednicu isključivo kao civilizira¬ 
ni prosjak, Hrvatska bi, u vrlo kratkom roku, ostvarila od¬ 
nos gospodarske pa prema tome i političke inferiornosti i 
zavisnosti. 

Političkoj pak i gospodarski uređenoj Hrvatskoj, koja 
bi sad statusno nastupala kao jednak s jednakima (ipak 
uvjetno govoreći jer ekonomska retardiranost zahtijeva vre¬ 
menski podulju i u svim aspektima kompleksnu terapiju), 
pitanje integriranja sa Europskom zajednicom nameće se 
kao imperativ prvog reda, conditio sine qua non njenog 
daljnjeg historijskog opstanka. v 

Pitanje: Ocrtajte nam svoju viziju buduće hrvatske 
države. 

Odgovor: Još uvijek dvojim da li bi buduća međuna¬ 
rodno priznata i nezavisna hrvatska država trebala obuhva¬ 
ćati čitav hrvatski povijesni i etnički teritorij (pretposta¬ 
vljajući svakako da je takvo što uopće i ostvarivo) ili bi 
ona trebala biti konstituirana u granicama današnje Repu¬ 
blike Hrvatske. Projekt prostorno potpuno cjelovite hrvat¬ 
ske države nužno podrazumijeva federativno državno ure¬ 
đenje, preciznije, dvije federalne jedinice: Republiku Hrvat¬ 
sku i Republiku Bosnu i Hercegovinu. Federalna državna 

zajednica Republike Hrvatske i Republike Bosne i Hercego¬ 
vine realna je mogućnost i možemo pretpostaviti da bi 
osnivanje takve zajednice pozdravio najveći dio građanstva 
BiH (uglavnom muslimanski i katolički živalj). Jedini za 
Hrvatsku prihvatljiv naziv takve državne tvorbe bio bi 
Savezna Republika Hrvatska. Međutim veliko je pitanje da 
li bi na takav naziv pristali bosanski muslimani. Kao ilustra¬ 
ciju navodim izjavu g. šemse Tankovića, predsjednika Stran¬ 
ke demokratske akcije za Hrvatsku, koji je informalno ka¬ 
zao da bi Muslimani po svemu sudeći i pristali na stvaranje 
federacije s Hrvatskom, ali najvjerovatnije ne i na gore 
spomenuti naziv te države. Unatoč svim pozitivnim poslje¬ 
dicama koje bi za Hrvatsku proizišle iz hrvatsko-bosanske 
federacije, dužan sam uopćeno svratiti pozornost i na ne¬ 
gativne aspekte čitave postavke. Naime, konstituiranjem 
Savezne Države Hrvatske, nacionalni sastav bio bi za Hr¬ 
vatsku potencijalno vrlo nepovoljan. Hrvatska bi pod svoje 
okrilje dobila veoma veliku srpsku dijasporu od oko 2 mi¬ 
lijuna Srba i tzv. Jugoslavena, koja bi (bar u prvo vrijeme) 
s obzirom na veliku vjerojatnost njene petokolonaške orijen¬ 
tacije predstavljala latentan i premanentan faktor destabi¬ 
lizacije. Interakcija različitih naroda, kultura i civilizacija, 
gotovo pedesetpostotan broj stanovništva drukčijeg kultur¬ 
nog i civilizacijskog kruga (bizantskog i islamskog) nego je 
to hrvatski, učinila bi od Savezne Republike Hrvatske svoje¬ 
vrsnu malu Jugoslaviju, tvorevinu koja bi najmanje petnae 
stak godina bila gospodarski nestabilna radi takvog vanj¬ 
skog i unutrašnjeg imagea. 

Međutim, bez obzira na sve loše strane koje izviru iz 
koncepta Savezne Države Hrvatske, osobno moram priznati 
đa intimno oduvijek zagovaram takav pristup rješavanju 
hrvatskog državnog pitanja. 

Mishiv Siipić i Itoiuilo Ivaimš: 


Pogledi na hrvatsku sadašnjost i budućnost 

U želji da zbližimo mlade Hrvate rođene u emigraciji s 
njihovim vršnjacima u Domovini zamolili smo nekoliko mla¬ 
dih intelektualaca okupljenih oko zagrebačkog časopisa Hr¬ 
vatski Rubikon da nam odgovore na neka pitanja. 

Kao prvi su odgovorili Mislav Stipić i Renato lvanuš. 0 
njima nam piše naš zajednički prijatelj, urednik Hrvatskog 
Rubikona Hrvoje Vojlcović: 

{C Mislav Stipić (20 godina) i Renato lvanuš (22 godine) 
pripadaju mojoj generaciji i osobe su širokog duhovnog ob¬ 
zorja, vrsni studenti (Stipić je student prava, a lvanuš fa - 
kuiteta političkih Z7ianosti), praktični državotvorci i djelat/ni 
borci za afirmaciju hrvatske osloboditeljske misli. Po svom 
'užem političkom uvjerenju Renato lvanuš pobornik je so¬ 
cijaldemokracije, dok je Mislavu Stipiću najbliža demo- 
kršćanska ideja. I jedan i drugi za sada su javnosti relativ¬ 
no slabo poznati. Međutim neosporna je činjenica da pred¬ 
stavljaju značajan i trajan zalog za budućnost Hrvatske. 
Obadvojica su članovi Hrvatskog akademskog saveza (kojeg 
sam ja koordinator), a Stipić je uz mene jedan od, utemeljitelja 
Hrvatske državotvorne mladeži (organizacije u osnivanju) /’ 
(Iz pisma s nadnevkom 2. prosinca 1990.) 


Pitanje: Možete li usporediti pokret mladeži iz razdoblja 
tzv. hrvatskog proljeća s novim buđenjem borbenog hrvat¬ 
stva koje se je očitovalo u razdoblju prije saborskih izborai 
1990. Opišite 7 iam razvitak toga buđenja i smjer prema 
kojemu ide. 

Mislav Stipić: Za razliku od prošle godine, hrvatsko 
proljeće 1971. nastalo je u posve drugačijem europskom ozra¬ 
čju. Tada se, nakon sloma praškog proljeća 1968., hrvatski 
narod jedini u svijetu usudio suprotstaviti velikodržavnoj 
ideji komunističkih hegemona. Na ovim našim prostorima 

to je bilo dodatno otežano zbog velikosrpskog hegemonizma 
i jugounitarizma, koji je osjećao da ima iza sebe Brežnjeva 
i ruski, komunistički imperij. Upotrijebivši Tita, kojemu je 
vlast bila važnija od njegove pripadnosti hrvatskom narodu, 
i jugoslavensku vojsku velikosrpske i jugounitarističke sna¬ 
ge uspjele su koncem 1971. ugušiti nacionalni pokret Hr¬ 
vata. No, prošla godina odstranila je i posljednje bojazni 
hrvatskog naroda da bi se mogle ponoviti represije kakve su 
se primjenjivale 1972. godine. 

Zapravo, sve je počelo prije tri godine kad je došao na 
vlast u Srbiji Slobodan Milošević koji je učinio nešto za što 
bismo mu mi Hrvati trebali biti zahvalni. Razbio je, naime 
kod velikog dijela Hrvata iluziju da bi ikada mogli živjeti 
u miru, kao Hrvati, u Jugoslaviji. Svojim pripajanjem Koso¬ 
va i Vojvodine Srbiji, pučem u Crnoj Gori i pokušajem pro¬ 
dora na zapad, , preko Drine, uvelike je radikalizirao Hrvate. 
Tada se je taj sukob mogao javno očitovati jedino na sjed 
nicama Centralnog komiteta Saveza komunista Jugoslavija 
gdje su se hrvatski, a još više slovenski predstavnici, oprezno 
ali ipak uspješno opirali velikosrpstvu i jugoslavenskom uni¬ 
tarizmu, što je pokušao nametnuti Milošević. 

Nakon tih pokušaja velikosrpskih snaga i ovoga otpora, 
hrvatskih i slovenskih predstavnika u Centralnom komiteti; 
dolazi do veoma značajne pojave koja je nagovijestila kasni je 
događaje. Na nogometnim utakmicama, pored navijača i 
nogometnih kibica, počeo se je okupljati i značajan dio mla¬ 
đih Hrvata, nacionalno svjesnih i po onodobnim mjerilima, 
veoma radikalnih. Pokušavali su iskoristiti mogućnost ma¬ 
sovne promidžbe na stadionima, da bi politički utjecali na 
većinu tada još apolitičnih navijača i time kod njih probudili 
političku svijest. Desilo se je čak i to da se uoči velikog su¬ 
koba u CK SKJ, prigodom utakmice u Splitu između Hajdu¬ 
ka i Crvene zvezde u jesen 1988. masovno skandiralo Stipi 
išuvaru, omraženom komunističkom političaru, koji je baš 
tu mladež upropastio svojom reformom školstva. Ali, jer je 
on tada bio predsjednik CK SKJ, skandiranje njemu kao 
Hrvatu značilo je hrvatsku protivnost velikosrpstvu Slobo- 
đana Miloševića. 

Otada polako dolazi do političke radikalizacije mladeži. 
Politički obračuni, koji korak po korak dovode do buđenja 

višestranačja, odvijaju se skoro isključivo kroz sukobe mla¬ 
dih Hrvata i Srba na nogometnim igralištima, zakamuflira- 
nih klubaškim podjelama. 

Stupa na scenu masovno nošenje hrvatskih zastava, koje 
doduše imaju crvenu zvijezdu umjesto hrvatskoga grba (što 
'je tada bilo nedopustivo). Ali makar i sa crvenom zvijezdom 
hrvatska narodna zastava dovela je do političkog buđenja 
hrvatskog naroda. Unatoč crvenoj zvijezdi hrvatska je mla¬ 
dež bila zlostavljana kad je manifestirala s tim zastavama. 
Posebno značenje imalo je isticanje hrvatskih zastava usred 
Beograda na tzv. jugoderbijima, gdje smo mi, mladi Hrvati, 
dolazili svi zajedno bez obzira koji je hrvatski klub igrao, 
kako bismo složno u samom središtu srpskog komunizma i 
jugoslavenskog unitarizma jasno iskazali svoj prezir prema 
njihovoj Jugoslaviji. U proljeće 1989. i ja sam bio uhićen u 
srpskoj prijestolnici radi nošenja hrvatskog barjaka i kli¬ 
canja sadašnjem predsjedniku Republike Hrvatske a tada 
još progonjenom hrvatskom disidentu, dr. Franji Tuđmanu. 

Ovakav razvitak događaja jasno je pokazao u kojemu će 
smjeru krenuti radikalna hrvatska misao. Došlo je do veli¬ 
kog zanimanja hrvatske mladeži za suvremenu hrvatsku po¬ 
vijest, a napose za razdoblje Nezavisne Države Hrvatske, 
što se kod manjeg dijela hrvatskog naroda očitovalo u ne¬ 
kritičkom pristajanju uz NDH i Ustaški pokret iz prkosa 
protiv polstoljetnog velikosrpskog i komunističkog progona 
svih izražaja hrvatske narodne svijesti. No mislim da ćemo 
se živeći u slobodi vremenom složiti u bitnim pitanjima iz 
toga razdoblja hrvatske povijesti, čime ćemo uvažiti De¬ 
seti travnja kao simbol uspostave hrvatske države i isto¬ 
dobno zauzeti kritički stav prema režimu koji je tada bio 
uspostavljen ali nije bio na visini toga vremena. Takav naš 
stav bio bi ispravan u pogledu jedinstva hrvatskoga naroda i 
hrvatske državne nezavisnosti te bi okrenuo naše lice prema 
budućnosti, prema Europi XXI. stoljeća, prema kojoj mora¬ 
mo kročiti kao tisućugodišnji narod, suveren, složan i sa- 
mosvjestan, opredijeljen za europeizaciju u kulturnom, go¬ 
spodarskom, znanstvenom i svakom drugom pogledu. 

Pitanje: Možete li nam iznijeti svoje poglede na škol¬ 
stvo i na razvitak kulture u novom političkom stanju u koje¬ 
mu se nalazi Hrvatska? 

Mislav Stipić: Drago mi je što ste mi postavili to pi¬ 
tanje. školstvo i kultura spadaju u najhitnija područja sva¬ 
koga naroda. Uspostavljanjem Republike Hrvatske 30. svib¬ 
nje 1990. s težnjom potpune državne nezavisnosti stvorene 
su pretpostavke za ustrojavanje školskog sustava koji bi bio 
najsnažnija poluga u novom razvitku Hrvatske kao moder¬ 
ne europske državo. Ispravnim odgojem i naobrazbom no¬ 
vih hrvatskih naraštaja stvorili bi se uvjeti da naša domo¬ 
vina uđe u red duhovno, kulturno i gospodarski najrazvije¬ 
nijih zemalja svijeta. Vjerske zajednice imaju veliku ulogu 
u ostvarenju toga cilja. Zalažem se za što širu mogućnost 
otvaranja različitih privatnih škola kao i škola koje bi osni¬ 
vale vjerske zajednice, pogotovo Katolička crkva, po uzoru 
na širokobriješku gimnaziju. 

Najznačajniji kulturni događaj prošle godine je svakako 
obnova Matice hrvatske (koje sam i ja član), što će imati 
veliku ulogu u obnovi i razvitku hrvatske kulture. Za to je 
potrebno stvoriti razgranatu mrežu odbora Matice hrvatske, 
koja mora biti prisutna u svakom gradu, u svakom selu, 
svagdje gdje žive Hrvati, kako bi mogla pojačati svoju dje¬ 
latnost, tako da ne prođe ni jedan tjedan bez nekog kultur¬ 
nog događaja. Ovu svoju djelatnost trebala bi razvijati u su¬ 
radnji s Društvom hrvatskih književnika, JAZU te Sveučili¬ 
štem. Posebno bih naglasio značenje obnovljene Matice hr¬ 
vatskih iseljenika te Ministarstva za iseljeništvo, kojima se 
nalaze na čelu bivši emigranti. Njihov je glavni zadatak skrb 
za Hrvate širom svijeta i rad na olakšavanju njihova povrat¬ 
ka u Hrvatsku, čemu bi najviše pripomoglo stvaranje po¬ 
voljnih gospodarskih uvjeta za cjelokupni, opći razvitak Do¬ 
movine. 

Iskoristio bih ovu prigodu da uputim poruku svim či¬ 
tateljima “Republike Hrvatske” u iseljeništvu. Prošla su vre¬ 
mena za mahanje zastavama i pjevanje rodoljubnih pjesa¬ 
ma. Sada trebamo obrazovanih, iskusnih stručnjaka na svim 
područjima života, koji bi svojim znanjem i iskustvom po¬ 
mogli svojoj Domovini da se što brže i bezbolnije vrati na 
ono mjesto koje joj pripada u krugu kulturnih i razvijenih 
zemalja. Mi vas zovemo da se vratite, jer vaše je mjesto ov¬ 
dje. Vi ste prije svega i iznad svega Hrvati. 

Pitanje: Postoje li nekakvi specifični pogledi u hrvat - 

s koj mladeži savezno sa socijalnim pitanjem? Vjerujete li u 
mogućnost da bi Hrvatska riješila u dogledno vrijeme tehnič¬ 
ki zaostatak svoje privrede i uspjela povisiti zarade i životni 
standard radništva? Koji je preduvjet za izgradnju suvre¬ 
menog, socijalno pravednog društva u Hrvatskoj. 

Renato lvanuš: Hrvatska mladež je vrlo pozitivno rea¬ 
girala na buđenje naše nacionalne svijesti i bila je jedna od 
bitnih nosilaca borbe za demokraciju i dokidanje crvenog 
apsolutizma. Ali iz osobnih razgovora s mladim ljudima 
moram zaključiti da u njihovom djelovanju gotovo ne postoji 
socijalna komponenta kad misle o budućim odnosima u sa¬ 
mostalnoj i suverenoj Hrvatskoj. 

Mislim da bismo mogli podijeliti mladež, s obzirom na 
njihov odnos prema socijalnim problemima, u tri osnovne 
skupine. Prvu čine mladi radnici koji drže da vlada zna što 
radi i da će vlada na najbolji mogući način debirokratizirati 
proizvodne odnose i stvoriti pravovaljane pretpostavke za 
razvitak općeg gospodarskog sustava. Ovakva nezainteresi¬ 
ranost za probleme svog vlastitog radničkog sloja nestaje sa¬ 
mo onda kada su ugrožena njihova radna mjesta, ali m tada 
ne sagledavaju problem u cjelini nego samo jadikuju nac 
stanjem u kojemu se nalaze. Druga skupina obuhvaća mla¬ 
dež koja ide na fakultete i druge visokoškolske ustanove* 
Oni uglavnom računaju da im treba još nekoliko godina da 
završe svoje školovanje i da će se do tada srediti opća si¬ 
tuacija u Hrvatskoj, čudna je nezainteresiranost tih budu¬ 
ćih hrvatskih intelektualaca i stručnjaka za postojeću so¬ 
cijalnu problematiku. Sveučilištarci su također vrto apolitič- 
ni, što dokazuju i netom završeni izbori za Skupštinu za¬ 
grebačkog sveučilišta. I na kraju je treća skupina koja 
okuplja mladež koja se zanima za socijalne kao i za sve dru¬ 
ge hrvatske probleme. Ona je relativno malobrojna i ne 
sastoji se samo od sveučilištaraca nego i od drugih koji se 
brinu za opći hrvatski boljitak. 

Nedostatak zanimanja za socijalne probleme nije^ samo 
dvojbena odlika mladeži nego i starijih hrvatskih državlja¬ 
na. Tome se ne trebamo previše čuditi, jer je logično da se 
prvo moraju ispoljiti nacionalni a tek kasnije socijalni 
osjećaji. 

Uspostavljanje socijalne države mora imati svoje za¬ 

sade u budućem hrvatskom ustavu. Stoga treba pozitivno 
ocijeniti sva nastojanja raznih političkih čimbenika da se 
to i učini. 

O novim proizvodnim odnosima u hrvatskoj privredi 
moći će se ozbiljno govoriti tek kada se budu ispunili 
određeni preduvjeti. Prvi je preduvjet oslobođenje hrvatske 
privrede od samoupravljanja, socijalističke privrede i jugo¬ 
slavenske skrbi. Poslije toga treba potpuno denacionalizirati 
i reprivatizirati tzv. društvenu imovinu, otvoriti hrvatski 
gospodarski prostor prema Europi i svijetu i započeti s 
oživljavanjem hrvatske privrede. Ovi potezi zahtijevaju sve- 
hrvatsko jedinstvo i stranaka i hrvatskih državljana. Dok 
god postoje uskostranački ciljevi i međustranačka podme¬ 
tanja, samo se otvara prostor za djelovanje antibirokratskih 
snaga. Dakle, kada budemo to ostvarili, moći ćemo razmo¬ 
triti sudjelovanje radništva u ostvarivanju prava iz radnog 
odnosa i cijelu lepezu socijalnih aspekata koji će dovesti Hr¬ 
vatsku na razinu zemalja Europske zajednice i ostalih razvi¬ 
jenih država. 

Ako bismo samo površno razmotrili problem naše radne 
snage, odgovorili bismo da je rješenje u slobodnom tržištu 
radne snage. Ali ovaj problem nije ni izblizu tako jedno¬ 
stavan. Ne smijemo zaboraviti da su prvo državno uprav¬ 
ljanje privredom a kasnije samoupravljanje do kraja 
uništili poduzetnost, kreativnost i ine odlike radne sna¬ 
ge. Nećemo se suočiti samo s problemom mladih rad¬ 
nika nego i onih koji bi na svojim ramenima trebali no¬ 
siti najveći dio oporavka naše privrede. To su radnici u 
naponu životne snage, koji su odgojeni na zasadama “sa¬ 
moupravne i socijalističke svijesti”. Najhitniji elemenat u 
razvitku naše radne snage jest sustavno prevladavanje na¬ 
vika i poroka koje je samoupravno društvo ostavilo u na¬ 
sljedstvo slobodnoj Hrvatskoj. Samoupravljanje je uspjelo 
u ljudima izvrnuti ljestvicu vrijednosti. U tom nakaradnom 
uređenju glavna radnička uzrečica je bila: “Nitko me ne 
može toliko malo platiti, koliko malo ja mogu raditi!” Vje¬ 
rujem da ovakav životni motto ne postoji nigdje u svijetu, 
a kod nas su se milijuni ljudi ravnali prema tom načelu. 
Društvena imovina koja nije bila ničija omogućila je lo- 

povluke na svim stupnjevima, od proizvodnih radnika do 
direktora. 

Godine 1976. našao je jugoslavenski vrh odgovor za 
rješavanje radnih odnosa u donošenju Zakona o udruženom 
radu (ZUR), koji je ustoličio samoupravne budalaštine u 
tadašnji gospodarski sustav. ZUR je osim organizacijskih 
oblika (OUR-a, OOUR-a, RO, SOUR-a, RZ . ) omogućio 
i maksimalnu zaštitu neradnika. Radnički sindikati postali 
su produžena ruka trgovinskih poduzeća i putem njih rad¬ 
nici su mogli nabaviti zimnicu, ali nisu mogli dobiti odgo¬ 
varajuću zaštitu. Zato su neradnici osim kod redovnih su¬ 
dova mogli svoja prava tražiti i na različitim komisijama 
unutar poduzeća putem društvenog pravobranioca samo¬ 
upravljanja i sudova udruženog rada. S druge strane to su 
morali ispaštati savjesni radnici koji nisu mogli šutke gle¬ 
dati krađe, nerad i despotizam komunističkih direktora. 
Čim bi takvi radnici progovorili, nalijepili su im razne anti- 
đržavne etikete i dobivali su otkaze. 

I sada na tom temelju i s takovm radnom sviješću 
treba stvorili suvremenu, svjetski vrijednu radnu snagu. 
Stoga mislim da slobodno tržište radne snage nije dovoljno 
da bi ispravilo naslijeđe prošlosti. Na mladež treba djelovati 
kroz školski sustav. Od osnovnih preko srednjih škola pa do 
fakulteta treba uvesti različite odgojno-obrazovne tečajeve 
na kojim bi se mladima razjasnilo zašto dobar radnik na Za¬ 
padu može dobro živjeti i ukazivalo na osnovne pogreške u 
današnjem privrednom sustavu Hrvatske. 

Kreativnost ie druga komponenta koju treba razviti. Mo- 
„ ramo izbjegavati dosadašnje zahtjeve u obrazovnom sustavu, 
gdje je cjelina bila osnovni cilj. Unutar nje gubili su se po¬ 
sebno nadareni pojedinci koji su kasnije postizavali svjet- 
ski vrijedne znanstvene i proizvodne rezultate izvan domovi¬ 
ne. Kod svakog mladog čovjeka treba poticati razvitak nje¬ 
gove najbolje komponente. To je jedini način da izgradimo 
prvorazredne radnike i isto tako prvorazredne inženjere i 
znanstvenike. Kad se ispuni ovaj uvjet, slobodno tržište radne 
snage moći će odigrati svoju ulogu u unapređivanju proiz- 
vodnje. 

Pitanje: Opišite viziju buduće samostalne, pravedne i 
slobodne Hrvatske, koja Vas vodi u Vašem političkom radu. 

Renato Ivanuš: U provođenju zamisli o samostalnoj Hr¬ 
vatskoj treba izbjeći svaku brzopletost i improvizaciju. To 
dokazuje primjer Slovenije, čiji odlazak iz Jugoslavije sliči 
rallv vožnji: često se vozi najvećom brzinom, ali nakon toga 
slijede nepredviđena i oštra kočenja. Osnovne zasade naše 
samostalnosti nalaze se u hrvatskom Ustavu i od njih treba 
polaziti na putu u konkretne akcije. Ne trebamo ići glavom 
kroz zid i odmah zahtijevati nezavisnost; moramo konfede- 
rativni oblik Jugoslavije shvatiti kao stepenicu prema samo¬ 
stalnosti. 

što se tiče samoga ustrojstva Hrvatske, ono treba poči¬ 
vati na demokratskim načelima razvijenoga Zapada. Pravna, 
socijalna država ravnopravnih državljana ne smije ostati sa¬ 
mo mrtvo slovo Ustava. Podjela funkcija vlasti, nezavisno 
sudstvo i ukidanje svih socijalističko-samoupravnih ustanova 
(npr. društvenog vlasništva) također trebaju biti u središtu 
našeg djelovanja. Treba konačno ozbiljno iskoristiti prirodni 
potencijal Hrvatske i okrenuti se prema kvalitetnom turizmu 
i toliko spominjanoj pomorskoj orijentaciji. Vrlo je bitna i 
izgradnja hrvatske vojske neovisne od avanturizma JNA- 
generala. Dio te naše vojske mora biti profesionalan i potpu¬ 
no depolitiziran. Ali treba pomisliti i na suradnju sa Sjever- 
ncatlantskim paktom (NATO) i s Europskom obrambenom 
unijom . 

Vrlo je teško ukratko izložiti viziju buduće Hrvatske., 
iako je moja vizija vrlo jednostavna: samostalna, nezavisna 
država Hrvatska. A ni put do toga cilja neće biti nimalo lagan 
i zahtijeva puno zalaganje svih političkih čimbenika Hrvat¬ 
ske i svih njenih državljana, u zemlji ali i u inozemstvu. 

Ili*, Ilrvoje šošić: 

Hrvatska u Ujedinjenim narodima i Hrvatska 
državna emisiona banka 

Uvod 

Ovaj prikaz jedne od mojih nacionalno-političkih djelat¬ 
nosti zgusnuto je usmjeren na političku dimenziju mojeg po¬ 
litičkog javnog čina izvedenog u okvirima ustavne debate u 
Hrvatskoj koncem 1971. godine a s temom Hrvatske u Uje¬ 
dinjenim narodima i Hrvatskom državnom emisionom 
bankom. 

Pripremajući se za pisanje ovoga prikaza pregledao sam 
i analizirao mnogo toga što je onda i poslije o tome napisa¬ 
no. Rezultate te analize nemoguće je ovdje izvesti jer bi to 
zahtijevalo mnogo prostora, a to i nije svrha ovoga prikaza 
u kojem, zapravo, moram svjedočiti (jasno, dokumentirano) 
kao sudionik i izvođač akcije. 

Kao znanstvenik koji se posebno bavim i problemima 
metodologije i znanstvene sistematizacije istraživanja i ela- 
boriranja rezultata znanstveno-istraživačkog rada uopće, u 
pripremi ovog prikaza imao sam u vidu da će moje javljanje 
služiti i kao vrelo budućim istraživačima puta koji je prošla 
hrvatska inteligencija u domovini u cilju ostvarenja hrvat¬ 
ske državne slobode i gospodarskog suvereniteta. 

U mojem nacionalno-političkom djelovanju mnogo sam 
puta gubio sve, stjeran konačno u totalni apartheid nepoznat 
u svijetu (jer Crnci su se, barem, uvijek i u vrijeme ropstva 
mogli družiti međusobno). Ostajala mi je uvijek samo čast 
kao najveća vrijednost, nešto što mi nikada nisu mogli oteti. 


— 29.X.1!)18. 


Studenti su povukli odlučan potez. Na Filozofskom fa¬ 
kultetu u Zagrebu zakazali su zaključnu raspravu o pro- 

mjeni ustava, tako da je ta rasprava trebala biti i završna 
rasprava hrvatske inteligencije. U pozivu se posebno ističe 
da će u raspravi sudjelovati i ondašnji hrvatski komunistič¬ 
ki lider Miko Tripalo. Značenje tog skupa bilo je jasno svi¬ 
ma. Uočio sam datum. Nije bilo potrebno pitati da li je da¬ 
tum izabran slučajno. Jednostavno se znalo da tako nešto 
nije moglo biti slučajno. Ondašnji unutrašnji politički život 
po svom intenzitetu bio je odgovor na rast terora i neslo¬ 
bode. Kasnije mi je bilo važno uvjeriti se u to. Pokazalo se 
da su studenti bili na razini potreba Hrvatske. Datum nisu 
izabrali slučajno. Upozoravao je da se treba podsjetiti 
29.X.1918. i učiniti sve da se stigne do onoga što je onda 
propušteno. 

Hrvatska je u tim danima gorila od nacionalnog zanosa 
i želje za ostvarenjem hrvatske slobode. Vlast je shvatila 
da se 29.X. nešto mora dogoditi. I zato Miko Tripalo nije 
došao. Razočaranje studenata je bilo ogromno. Miko Tri¬ 
palo je u tim trenucima već bio simbol, lider koji je trebao 
pretvoriti studentske želje u stvarnost. 

Studenti su do tada imali više nade u Tripala no što je 
bilo realno. No, njegovi istupi bili su dobra podloga za vje¬ 
rovanje da ih u kritičnom trenutku neće ostaviti i da će biti 
na njihovoj strani. Kao što ih nismo nikada ostavili mi neko- 
munisti, hrvatski nacionalisti. 

Predosjećao sam da će me taj 29.X. doći glave. Imao 
sam iza sebe i “čiste račune” i “Istinu o hrvatskom gospo¬ 
darstvu” i “Hrvatski tjednik” i “Hrvatski Suez”. S Tripa- 
lom ili bez njega (i tu sam mogućnost već predvidio) iz¬ 
bor mi je bio prilično jasan. Morao sam, kako kažu komu¬ 
nisti, odlučno eskalirati. , 


Pripreme 


Za prijedlog za Hrvatsku u Ujedinjenim narodima imao 
sam podlogu u ondašnjim neposrednim događanjima. Pro¬ 
grami UN za Južni, Srednji i Gornji Jadran, Program Sava, 
tendirali su dezintegraciji a ne integraciji Hrvatske. Nika- 


— 39 — 




kvog spoja i veze među njima, a trebali su voditi homogeniza¬ 
ciji Hrvatske i hrvatskoga naroda. 

Znao sam da u toni momentu Hrvatska treba poklik koji 
će biti pretvoren u metaforu zahtjeva za hrvatskom drža¬ 
vom. Mi koji smo robijali s kardinalom Stepincem znali 
smo što je značilo njegovo opredjeljenje za samo dva zahtje¬ 
va: odbacivanje komunizma i hrvatska država, živjelo je 
to u hrvatskom narodu i kao metafora “Stepinčeva Crkva”. 
A nije se zaboravljalo da je tu odluku donijelo hrvatsko 
katoličko vrhovništvo u kojem su bili i biskupi sarajevski, 
banjalučki i srijemski. Mi koji smo živjeli hrvatsku politič¬ 
ku opoziciju nismo imali što razgovarati niti o hrvatskoj 
državi, niti o hrvatskom jeziku, niti o hrvatskoj slobodi. 
Niti o našem vjerskom opredjeljenju, niti o hrvatskoj poli¬ 
tičkoj emigraciji, niti o hrvatskom iseljeništvu, živjeli smo 
te rane raspete Hrvatske . 

(U riječ sam, stjecajem povijesnih okolnosti i Božjom 
voljom, pretvorio “ne” komunizmu, “ne” socijalizmu, “ne” 
socijaldemokraciji, “ne” centralizmu, us stisak ruke Franji 
Tuđmanu prilikom stvaranja Hrvatskog demokratskog blo¬ 
ka, da bi ih koristili kao izborne parole s prethodnim, pre¬ 
šutnim prihvaćanjem prvog izbornog poklika o kojem se 
r.cma što razgovarati: hrvatska država, dva desetljeća po¬ 
slije. 

Javno ispoljeno hrvatsko nacionalno gibanje (nije to 
bio za nas hrvatske nacionaliste, a to znači i za većinu hr¬ 
vatskog naroda, koji je od početka odbijao komunizam, niti 
“masovni pokret” (“maspok”) niti je to bilo “hrvatsko 
proljeće” * 1 ) s vrhuncem 1971. godine. Bilo je samo javna 
manifestacija gibanja u unutrašnjosti hrvatskog nacional¬ 
nog bića, koje komunizam nije nikada mogao zaustaviti. 
Ono je trajalo bez prestanka hranjeno nadom, u kontinui¬ 
tetu na koji me podsjeća pjesma koju su u malom slavon¬ 

1 Politička ocjena i procjena kako termina “Hrvatsko proljeće” tako 

i njega kao fenomena (u zemlji i u inozemstvu posebno) teška je neo¬ 
brađena, izvanredno značajna hrvatska politička tema. Naročito ako se 
polazi od teze da su hrvatskoj političkoj opoziciji stvarno pripadali samo 
oni što su bili za 1) odbacivanje komunizma i 2) za Hrvatsku Državu. 
Problem sam tek, vrlo uzdržano, otvorio u mojoj knjizi “Hrvatska politič¬ 
ka opozicija — Od Stepinca i šubašića do Kuharica i Tuđmana”, Za¬ 
greb, 1990., st. 10. 

skom selu jedno vedre noći pjevali, uljuljavši sc u prijelazu 
u hrvatsko javno nacionalno gibanje, i ondašnji komunistič¬ 
ki pođministri : 


Na brigu kuća mala 
Na njoj su prozora pet 
A u njoj gladna raja 
čeka na preokret. 

Spojeno je tu bilo hrvatsko more preko Zagreba sa 
Slavonijom. Cjelokupno poslijeratno hrvatsko nacionalno 
gibanje bilo je usmjereno samo prema jednom jedinom cilju: 
preokret. Svaki dah, svaka riječ, svaki pokret, svaki čin bio 
je uvijek i samo usmjeren na preokret. 

Početkom ljeta J. Broz “ljut” prijeti u Zagrebu zbog 
hrvatskog nacionalizma. Savka i Tripalo pomiču se koliko 
je potrebno da se zasiječe u živo hrvatsko meso: dr. širne 
Dodan i dr. Marko Veselica otpiljeni su. Predsjednik Sabora 
najavljuje da ima dokaze da su špijuni. Brežnjev prijeti 
Brozu zbog knjige šime Dodana, kojoj sam bio recenzent. 
Uredništvu “Hrvatskog tjednika” dva puta je zapriječeno 
da će biti hapšeno. čini se da bi nešto sunca mogao donijeti 
predsjednik Nixon, koji na završnici posjeta kliče: “živjela 
Hrvatska”. No, ipak, zna se. Stigla je vruća jesen, koju je 
najavio studentski prorektor Hrvatskog sveučilišta u Zagre¬ 
bu, Ivan Zvonimir čičak. 29.X. je u njenom središtu. Sam 
datum potiče nove nade, iako smo svjesni jezive zbilje u 
kojoj je sve protiv nas, sve protiv Hrvatske. U Beogradu 
stalni odnos 5.1 protiv Hrvatske. 

Ali, cilj je preokret. Ne ponavlja se i ne govori. U du¬ 
bini ie hrvatskog nacionalnog bića, njemu se teži. Neumolji¬ 
vo pritišće i vodi u akciju. Izmjena ustava prevelik je iza¬ 
zov, iako znamo da ćemo opet biti prevareni. No, uvijek 
ostaje ono: a što ako. . . ? I zato se mora djelovati kao da će 
očekivano biti sutra. Dakle: vruća hrvatska jesen, promje¬ 
na ustava, 29.X., studenti, Tripalo. I previše da ostanem po 
strani. Vrijeme da izvadim i UN iz rezerve. U vremenu do 
rasprave slažem kombinacije. Na ulici, u tramvaju, kupao¬ 
nici, za ručkom. 

Ovaj puta za moju su namjeru znale samo tri osobe 

(ja, ja i treći put ja). Budući da je sve završilo robijom, 
mnogo je puta prepričavano kako je to sve bilo toga dana. 
I tko me je mogao “spasiti” da je znao. Bio mi je to kasnije 
dokaz da je bilo dobro da ih je znalo samo “troje”. 


Hrvatska u U jediničnim narodima 


Prijedlog je dan tisućama studenata koji su satima slu¬ 
šali govornike. Znao sam da će to biti tako i da ću morati 
doći i sa odgovarajućim predtekstom. Bila su to pitanja koja 
su i danas na dnevnom redu, neka već u rješavanju, neka i 
uspješno riješena: Jelen (naziv lovno-šumskog gospodar¬ 
stva), metafora za hrvatsku Baranju i hrvatske šume, hr¬ 
vatsko prirodno nacionalno bogatstvo, Hrvatska zračna flo¬ 
ta i JAT, metafore oslobođenja hrvatskog neba i polijetanja 
u slobodni svijet, Crvena zastava (Kragujevac), metafora 
sputanosti hrvatskog naroda prijetnjama topom, metkom i 
puškom, do poniženja da se narod koji je jedan od najsta¬ 
rijih naroda u Europi, mora voziti u “Fići” (kokošinjcu od 
automobila), a domaći izdajnici na vlasti istjeruju iz Zagre¬ 
ba predstavnike General Motorsa, što nude posljednje do¬ 
mete automobilske i visoke svjetske tehnologije. 

Gažena hrvatska studentska mladež trebala je samo 
riječ za erupciju svega zapretanog u njoj. Trebala joj je 
istina i svjetlo za novi tračak nade. Tu sam joj riječ dao 
u pravom trenutku i na pravom mjestu, mjestu na kojem 
je ostavljena umjesto da bude poduprta: Hrvatska u Uje¬ 
dinjenim narodima, kao metafora ostvarenja hrvatske dr¬ 
žavnosti, učvršćena uzvikom o hrvatskoj narodnoj banci 
kao metafori kiđanja lanaca neslobode da bi se krenulo^ u 
Washington s hrvatskim guvernerom po pare, pare koje če¬ 
kaju Hrvatsku, hrvatske pare. 

Eksplozija koju su izazvale riječi izrađene na valovima 
metafora popraćena je dizanjem iz središnjeg reda dvorane 
beogradskih novinara, najavljivala je buru. (Tijekom pro¬ 
cesa, kao argument o razornosti mojeg kontrarevolucionar- 
nog čina, tvrdilo se da je pljesak trajao 10 minuta. Da li je 
bilo stvarno toliko ili je stvarno trajanje multiplicirano u fal¬ 

sificiranim magnetofonskim vrpcama, teško da ćemo ikada 
saznati jer su sve vrpce bile predmet kasnijih policijskih 
obradba.) 

Tražilo se je od mene da objasnim razloge za moj pri¬ 
jedlog, koji je stvarno izazvao buru. Nije bio slučajan i nije 
slučajno došlo do njega. Sve izvedeno nije naknadna kons¬ 
trukcija. Postoje dokazi u sjećanjima, a i u onome što je 
ostalo u falsificiranim policijskim vrpcama. Hrvatska u 
Ujedinjenih! narodima i hrvatski novci metafore su i zna¬ 
kovi težnje hrvatskog naroda za preokretom. Sve opisano i 
moglo se je dogoditi jedino kako se je dogodilo zbog te tež¬ 
nje. Radilo se o političkom činu u kojem su se riječi gubile 
u erupciji zapretanih emocija. 

“Hrvatske devize” dizale su tisuće mladih na noge kao 
metafora hrvatske slobode i hrvatske samostalnosti, oslo¬ 
bođenja od gospodarske okupacije i kolonizatorskog iz¬ 
rabljivanja. Budila se hrvatska nacionalna svijest mladih 
Hrvata. Ona je bila oružje kojim se i onda mogla izboriti 
hrvatska sloboda. Možda čak i lakše no danas. Ako ništa 
drugo, mogao se je izboriti bar dio hrvatske slobode. Dani¬ 
ma premlaćivani (pa i ubijani) Hrvati na Jelačić placu u 
prosincu 1971. godine dokaz su tome. A i činjenica da su 
studentski vođe uhapšeni tek onda kada su hrvatski partij¬ 
ski lideri, ne najavili, već položili ostavke. 


Hrvatska emisijska banka 


Teza o policentričnoj emisiji novca lansirana je ekspli- 
citno u “čistim računima” - a potencirana osobito u Kritici 
već u naslovu “Emisija novca — funkcija i pravo republi¬ 
ka”'*' 5 , ali do njene prave politizacije dolazi kada je ubacu¬ 
jem u kontekst Hrvatske u Ujedinjenim narodima. I tada 
se težište baca na njezin produkt: hrvatski novac (hrvatske 
novčanice posebno su pitanje još uvijek na dnevnom redu, 

2 Dr. Hrvoje šošić, Za čiste račune, Zagreb, Matica Hrvatska, 1970. 
ri Dr. Hrvoje šošić: Emisija novca — funkcija i pravo republika, ča¬ 
sopis Kritika, Zagreb, br. 17. ožujak, travanj, 1971. 

uglavnom kao tabu tema kada se radi o stvarnoj 'moguć¬ 
nosti njezine realizacije) 

Ovu sam tezu dokazivao i pred Krivičnim vijećem Okruž¬ 
nog suda u Zagrebu 1972. godine kada je prijedlog za Hr¬ 
vatsku državnu banku i emisiju novca tretiran kao kontra- 
revolucionarni čin. Mutno sam oslobođen od optužbe za emi¬ 
siju novca, jer da emisija i izdavanje novca nisu isto, ali je 
to sve ušlo u ukupnu optužbu i osudu za neprijateljsku pro¬ 
pagandu. 

Predestinirani predsjednik Republike Hrvatske dr. Fra¬ 
njo Tuđman i predestinirani predsjednik hrvatske vlade 
Stipe Mesić, neposredno nakon izbora 1990. optuživani su 
u tisku da će zauzimanjem za hrvatski novac izazvati gra¬ 
đanski rat. Ne slučajno. Jer novac je gotovo prvo pitanje u 
72 godine postojanja Jugoslavije. 

Hrvatska je prije dobila svoju hrvatsku policiju s hr¬ 
vatskim grbovima, a prije će i dobiti svoju vojsku kao na¬ 
cionalnu gardu, no što će doći do svoje emisijske banke. 
Tražiti svoje vlastite novce, svoje hrvatske novce, nije slu¬ 
čajno jedan od najvećih zločina. Izboriti svoju emisijsku 
banku i svoj novac značilo je približiti se i hrvatskoj gospo¬ 
darskoj slobodi. Nepostojanje hrvatske državne emisijske 
banke najveća je opasnost za već ishođeni stupanj hrvat¬ 
ske slobode. Jugoslavenska vlada Ante Markovića je naj¬ 
tvrđa kada sa radi o cmisijskoj banci i novcu. Uz vojsku 
emisijska banka najjače je okupatorsko oružje. U tome je 
bit naciona'no-političkc dimenzije problema hrvatskog nov 
cu i hrvatsko državne emisijske banke. Zato se to pitanje, 
iako cmin-ntno gospodarsko pitanje, u hrvatskom slučaju 
pretvara u prvorazredno političko-nacionalno pitanje. Pi¬ 
tanje koje se tiče svakog Hrvata. Pitanje o kojem ovisi bu¬ 
dućnost Hrvatske. 


4 Dr Krvoje šošić, Ekonomska bit hrvatskog monetarnog pitanja, 

(u rub.ric': TABUTEME) Teb-ov Privredni vjesnik, informativno teoretski 
časopis, Zagreb, br. 8-1991., 11.IV.1991. 

Prevare s hrvatskom državom 


Opće poznata je činjenica da je J. Broz divljački reagi-. 
rao na moj prijedlog o Hrvatskoj u UN. Navodno je o tome 
imao i razgovor neugodni s predsjednikom SAD Nixonom, 
kod koga je u to vrijeme bio u posjetu. Iz SAD je stigao u za¬ 
grebačku zračnu luku. Prva mu je bila da traži moj “dosje, 
dosje”. A kasnije je u više navrata izričito tražio moje hapše¬ 
nje tumačeći ovaj zahtjev — o, ironije li — ondašnjim usta¬ 
vom u kojemu je SR Hrvatska bila definirana kao država,, 
moju protuustavnu djelatnost, jer sam sudjelovao u javnoj 
ustavnoj debati. Ovo je shvaćanje pravne države ondašnjeg 
diktatora koji je napadao suce što se “drže zakona kao pijan 
plota”. Ovo je bio početak pogroma Hrvata nakon 1971. godi¬ 
ne. Trebalo je zgaziti i baciti pod noge sve do čega je civiliza¬ 
cija stigla, a hrvatsku inteligenciju otjerati u civilizacijski 
apartheid, u vrijeme kada je apartheid osuđivan u čitavom svi¬ 
jetu, pa čak bio i predmet posebnih osuda Ujedinjenih naro¬ 
da. Dvadesetgodišnji apartheid u Hrvatskoj nažalost još nije 
postao predmet dužne pažnje ni u domovini ni u iseljenoj Hr¬ 
vatskoj. U napadima na mene J. Broz se je raskrinkao i sa 
svojim prevarama s hrvatskom državom. Barem zbog toga 
nisam uzaludno robijao. 

Slobodan Milošević je 18.IV. 1991. priznao nešto što sc 
moglo očekivati. Ne priznaje suverenitet republika u SFRJ, 
koja izvodi svoj suverenitet iz izvornog suvereniteta koji 
su na nju prenijele republike-đržave. 18.XII.1971. J. Broz 
davao je svoja marksističko-lenjinistička tumačenja “unu¬ 
trašnjeg” suvereniteta republika. Stručnjak kakav je bio 
upleo se i konačno otkrio sve svoje prevare s hrvatskom 
državom. Rekao je: “Postavilo se pitanje, stalno je bilo na 
dnevnom redu — suverenitet, suverenitet, suverenitet. Ja 
sam neke drugove u Zagrebu pitao što vam znači taj suve¬ 
renitet, kakav suverenitet. Mi imamo jedan suverenitet. To je 
suverenitet prema vani.” I onda na istom mjestu: “Nikako ne 
stvarati neke države.” 4 5 I konačno, na istom mjestu Broz 

r* Josip Broz, govor na Predsjedništvu Vijeća saveza sindikata 
Jugoslavije, Beograd, 18.XII. 1971., prema knjizi: Stevo Ostojić, Javni 
dnevnik, 1952 - 1980. Globus, Zagreb, 1981. str. 275. 

izvodi: 44 . . .posvetili su svu pažnju stvaranju države ili dr¬ 
žavice, da bi ona dobila sve atribute jedne države i prema 
vani. U Zagrebu je bilo i toga, pa čak da se ide i u Ujedinje¬ 
ne nacije.” 

I tako od Broza do Miloševića i Markovića, koji 12. 
travnja 1991. u izvještaju SIV-a Saveznoj skupštini ospo¬ 
rava Ustav koji je donio Sabor Republike Hrvatske 22.XII. 
1990., osporava Hrvatskoj samostalno nastupanje u svi¬ 
jetu, dovodi u pitanje predsjednika Republike Hrvat¬ 
ske. Dosljedno slijedi Brozove marksističko-lenjinističke 
ideje o hrvatskom suverenitetu i hrvatskoj državi. Samo 
malo rafiniranije od Broza i Miloševića nastavlja prevare 
s hrvatskom državom. 


Studenti i vojska 


Moj prijedlog za Hrvatsku u Ujedinjenim narodima po¬ 
dupro ie na jednom skupu u studentskom domu “Nina Ma- 
raković” predsjednik Saveza studenata Zagreba Dražen Bu- 
diša: “Bez obzira na osude prof. dr. Hrvoja šošića, mi misli¬ 
mo da je Hrvatskoj mjesto u Ujedinjenim nacijama.” 

Kasnije sam saznao da me je podupro i pukovnik Duka 
Srnec, osuđen na 5 godina robije. Bio je pređestinirani ko¬ 
mandant zagrebačke vojne oblasti a i hrvatske vojske. KOS 
mu je podvalio, kao i dva desetljeća kasnije špegelju, pri- 
slušnim uređajima na njegovom visokom komandnom mje¬ 
stu u vojsci u Zagrebu. 

Ove dvije činjenice nisu onako irelevantne kako ih po¬ 
kušavaju prikazati. Nije moje da ih dalje analiziram, posebno 
što su studenti išli i dalje: tražili su hrvatsku vojsku i or¬ 
ganizirali štrajk. Studenti nisu kapitulirali. Zaslužili su pot¬ 
poru. Kao i 29.X.1971. 

Inicijativa je prepuštena Dušanu Dragosavcu i Branku 
Mikuliću. Bila je to prilika za eliminiranje najopasnijeg pro¬ 
tivnika na putu do yugotrona kojeg je Branko Mikulić imao 
u mladom Miki Tripalu. I Branko Mikulić je to izveo. 

0 Zabilježeno i u knjizi citiranoj pod 5) na str. 276. 


— 46 — 


Vojska je onda bila u rukama Broza. U njoj je utjecaj 
hrvatskih generala bio veći nego što se je to poslije htjelo 
priznati. A šansa srpskih generala da mu se suprotstave go¬ 
tovo nikakva. 


Dr. Savka Dabčević-Kučar i Miko Tripalo 


Povijesno je ostalo otvoreno pitanje reakcije ondašnjih 
političkih komunističkih vođa dr. Savke Dabčević-Kučar i 
Mike Tripala. I na to se pitanje traži od mene odgovor i 
20 godina poslije. Posebno u kontekstu hrvatskog političkog 
organiziranja za prve višestranačke izbore u Hrvatskoj 1990. 
godine. 

Zapravo još i danas je otvoreno pitanje temeljnog 
opredjeljenja u odnosu na hrvatsku državu i dr. Savke Dab¬ 
čević-Kučar i Mike Tripala. Došavši u fokus političkog obra¬ 
čuna Broza možda sam donekle i oslabio napade na studen¬ 
te. Ovo nabacujem tek toliko da se uzme u obzir prilikom 
političkih analiza ondašnjih šansi Savke i Tripala da se sve 
ne završi Karađorđevom i njegovim stravičnim posljedicama 
za stotine tisuća Hrvata. 

Nakon Rankovića nisu bili veliki izgledi za ponavljanje 
doslovnog skidanja glava kao u doba Staljina. Berija je bio 
posljednji iz toga doba strave i užasa. Rizik koji je trebalo 
preuzeti nije bio naročit. Maksimalno nešto robije u relativ¬ 
no solidno pripremljenim i totalno novoobnovljenim će¬ 
lijama zagrebačkog policijskog zatvora. Rekoše mi u ono 
vrijeme stražari da su moja i Pavletićeva (današnjeg mini¬ 
stra prosvjete i kulture Republike Hrvatske) ćelija bile 
pripremljene za Savku i Tripala. 

Neki, među njima i veliki hrvatski djelatnik Igor Zidić, 
prvi glavni urednik Hrvatskog tjednika Matice Hrvatske, 
uvijek bi se stresli kada sam rekao, nakon izlaska s robije, 
da bih sve ponovio, jer je vrijedilo zbog onoga kako se je 
djelovalo na hrvatsku nacionalnu svijest. Uostalom, netko 
je to morao platiti. Takvog su rizika morali biti svjesni i 
Savka i Tripalo, pa su ga morali biti spremni i preuzeti. Po 

izlasku s robije rekao sam i Savki i Tripalu da mislim da 
nij& bilo nepravedno što smo mi robijali a oni ne. Proizla¬ 
zilo je to iz ondašnjeg reda stvari. Pitanje je, međutim, za 
mene otvoreno da li su oni smjeli dati ostavke i tako otvoriti 
slobodan put teroru i progonu? 

Prije odgovora na ovo pitanje uputit ću na ono što je 
napisano o tim događajima. Svjedok sam tadašnjih zbi¬ 
vanja, pa i neposrednog telefonskog izvještavanja iz Ka- 
rađordeva koje je dolazilo u Maticu hrvatsku. Mogu posto¬ 
jati o tome različita tumačenja, ali nema bitnih razlika^ u 
pogledu glavnih činjenica. Moram o tome pisati ne zato što 
sam ja predložio u okviru opisanog političko-nacionalnog 
čina da Hrvatska uđe u Ujedinjene narode, već što je to bila 
sržna točka na koju se je usredotočila mržnja onih koji su 
protiv svega što bi vodilo hrvatskoj slobodi i hrvatskoj drža¬ 
vi. Zato ne smatram irelevantnim držanje Savke i Tripala 
prema tome pitanju. Budući da to ne smatraju ni drugi, du¬ 
žan sam iznijeti svoje mišljenje o tom držanju koje je samo 
jedno od mnogih, što će dopustiti jednom ispravan povijesni 
sud o tom pitanju. Ali potrebno je i za ispravan politički 
sud u današnjim političkim opcijama, jer su za njihovu pro¬ 
cjenu važni i ondašnji stavovi. Nisam u pitanju ja i odnos 
prema meni već odnos prema hrvatskoj državi. 

S Budišinim prihvaćanjem moje inicijative stvorena je 
situacija u kojoj se više nije moglo čekati. Savka i Tripalo 
imali su tada za sobom ne samo apsolutnu većinu hrvatskog 
partijskog kadra, već su imali doslovno svog predsjednika 
vlade Dragu Haramiju. Dovoljno da zatraže prijem Hrvat¬ 
ske u Ujedinjene narode i dobiju na inicijativi.^ Umjesto to¬ 
na prepuštaju je Dušanu Dragosavcu. Dragosavac si daje 
važnost kao da je hrvatskom političkom vrhu trebao on da bi 
taj vrh došao do Broza (“. . kad sam polazio kod Tita Sav¬ 
ka Dabčević me je zamolila da uredim kod Tita da primi 
nju, Peru Pirkera, Dragu Haramiju i ne znam da li još ko¬ 
ga, kako bi obavijestili Tita o privrednoj situaciji. Ali i uop¬ 
će, o situaciji u Hrvatskoj.” 7 ) i to još godinu dana ranije, 
godinu prije njegova i Mikulićeva puča s Brozom u Bugojnu 
protiv Hrvatske. Radi povijesne istine moram upozoriti i na 

7 Dušan Dragosavac, Zbivanja i svjedočenja, Globus, Zagreb, 1985., 
str. 45. 

danas najomraženiju ličnost u Hrvatskoj, koja je bila 1971. 
godine predsjednik Sabora. Bio je na Savkinoj strani sve 
do njihovih ostavki. A za povijest neka ostane da j& taj 
zatirač hrvatskog naroda, gonitelj i monstruozni monter 
procesa protiv kardinala Stepinca, 1970. godine bio u stanju 
da u plješivičkom gorju pijan plače za Hrvatskom. O tome 
mi je svjedočio za vrijeme robijanja u St. Gradiški bivši 
predsjednik Općine Jastrebarsko Franjo Mikulić ml., ka¬ 
sniji funkcionar Hrvatskog narodnog vijeća u emigraciji. 
Savka i Tripalo su imali tu povoljnu okolnost da su mogli 
biti sigurni da im ni ta kreatura ne bi bila na putu, da se 
ne bi usudila stati im na put. 

Moja se ocjena ondašnjih mogućnosti bitno razlikuje od 
onoga što sapi čuo i onda i poslije od osoba o kojima je ovi¬ 
sila Hrvatska. No, kod toga se ne uzima u obzir da su Buš- 
mani i Hotentoti bili 1971. godine sigurno u težem položaju 
od Hrvata u Hrvatskoj, ali su oni ipak stigli u UN prije Hr¬ 
vatske i Hrvata, kao država Namibija, i postali 160. član 
Ujedinjenih naroda. Povijesna je istina da je na kraju ini¬ 
cijativa bila u studentskim rukama i da se pomoću njih mo¬ 
glo stići barem do djelomične hrvatske slobode, a ne robi- 
jašnica, kazamata i apartheida. 

Moj prijedlog da Hrvatska uđe u Ujedinjene narode 
iskoristio je Dušan Dragosavac za obračun s Hrvatskom 
i Hrvatima. Ja sam odrobijao i mogu biti sasvim neutralan 
povijesni svjedok. Tvrdio sam i ostajem kod toga da bih sve 
ponovio. Prema tome u tim računima nema ni Savke ni Tri¬ 
pala. Radi se o procjeni što su mogli i morali onda učiniti. 

Savka je umjesto potpore studentima i hrvatskim na¬ 
cionalistima, svima onima koji su bili za hrvatsku državu, 
prije ostavke ponudila suradnju Milki Planine. Ova je svoje 
prostačko odbijanje iskoristila za vlastitu promociju i Sav- 
kino diskreditiranje. U svoj mutež s Titom u Bugojnu u 
puču protiv Hrvatske, Dušan Dragosavac je upleo i epizodu 
s Ujedinjenim narodima: 

“Tito je slušao ne prekidajući me, samo mi je, povre¬ 
meno, klimanjem glavom povlađivao. U jednom času me je, 
iznenadno, upitao: 'što je to bilo s tim zahtjevom za ot- 
cjepljenje Hrvatske i razbijanje Jugoslavije, to oko prijema 
Hrvatske u Ujedinjene narode!?’ 

Kazao sam mu da je mnoge nas iznenadila već sama 
mogućnost da se javno iskaže takav drastičan separati¬ 
zam ... 

Tito će na to: ‘Prvi glas o tome dobio sam na putu po 
Americi. Možeš misliti kako sam se osjećao kada sam to 
čuo! Pa kako se tako nešto uopće može predložiti, legalno, 
a da se na to odlučno ne reagira! ?'.” 8 * 

Dragosavac tvrdi da se je Savka kasnije izvlačila pred 
Brozom “da je takvih sličnih izjava dalo u Jugoslaviji više 
pojedinaca, a da to nije pripisano ni jednom političkom ru¬ 
kovodstvu.” Dragosavac kaže u nastavku da se je tom pri¬ 
likom Savka ovako nastavno branila: “A na tu šošičevu 
izjavu ja sam Vam donijela cijelu dokumentaciju koju smo 
Vam i slali, ne znam da li je do Vas doprla, koje su sve reak¬ 
cije u Hrvatskoj bile na to. Meni je žao što druga Duška 
nema ovdje.” 0 

Potkazivač dr. Dušan Dragosavac prikazuje u gonitelj- 
sko-potkazivačkoj ulozi i Dragu Haramiju. Objavljuje da 
je predsjednik hrvatske vlade u Karađorđevu rekao i ovo: 
“I sada s tim u vezi nešto oko policijskih izvještaja. Drug 
Joža i još neki drugovi su o tome govorili. Ja te izvještaje 
sve pratim. Razgovarao sam o tome i sa drugom Jovom 
Ugrčićem, šefom naše državne sigurnosti. Kad on ukazuje 
na pojedine probleme ili na pojedine ličnosti koje tamo spo¬ 
minje, onda ga pitam, molim, to je jedna informacija koju 
ste nam dali, dajte nam pripremite materijal da možemo 
procesuirati određene stvari. Onda mi se obično odgovori: 
to je materijal za internu upotrebu, mi još čvrstih dokaza, 
argumenata, dokumenata da bi išli u krivični postupak, 
nemamo. 

Slična stvar se desila sada i u studentskim događajima. 
Tada je rečeno: Budiša, čičak, Parađžik itd. nisu glavne 
ličnosti u tome. Iza toga netko drugi stoji. Postavljamo pi¬ 
tanje, pa dobro, recite nam tko stoji. Na Savkino inzistira- 
nje i nekih drugih drugova rekli smo pratite ih ili kako Pe¬ 
ro kaže — zalijepite svakom marku da ih pratite kuda 
idu.” 10 

8 Ibidem, str. 72. 

iJ Ibidem, str. 86. 

30 Ibidem, str. 97. 

I stvarno su nas pratili. Rekao sam agentu koji me je 
kasnije hapsio da ga se dobro sjećam kako je skakao kao 
majmun od drveta do drveta, kada bih odlazio u Hrvatski 
tjednik. A za njegovog glavnog urednika, Vladu Gotovca, 
bila su spremna po dva policijska auta. Nezaboravna su mi 
zabavljanja Vlade Gotovca s našim pratiteljima i gonitelji- 
ma. Pravio ih je smiješnim zaokrenuvši naglo u desno, pro¬ 
pustivši da ulete u prazno, i da nas potom suludo ganjaju 
ulicama hrvatske metropole. 

Dragosavac donosi i ovaj dijalog Haramije s Brozom: 
“Josip Broz Tito: — Je li Ti znaš Ustav naš? — Da. Broz: 
— Što bi trebao drugi materijal nego ovaj koji je u štampi 
i javno izjavljuje se. . . D. Haramija: — Dobro, to smo dali 
organima tužilaštva. Broz: — Svaka takva izjava koja se 
daje i o separatizmu i o Ujedinjenim nacijama da se ide i 
šta ja znam, čitav niz toga. . . protivustavna je. D. Hara¬ 
mija: — Druže predsjedniče, mi smo dali nalog javnom 
tužiocu (sic, Hš) i organima unutrašnjih poslova da sve 
ove stvari o kojima ste vi sada rekli sakupe i oni vrše pri¬ 
preme i ja mislim da ćemo moći da interveniramo.” 11 

Kako je izgledao lov na ljude koji je slijedio nakon ovo- 
ga, ilustrira sjećanje na one dane odvjetnika Matije Očića, 
značajnog hrvatskog sudionika u hrvatskoj političkoj opo¬ 
ziciji, koje mi je dao u vrijeme pisanja ovoga teksta: “Obra¬ 
na dr. Hrvoja šošića od samog je početka bila kuriozitet, 
kako po posebnosti osobe okrivljenoga, tako i po bizarnosti 
optužbe, do tog Časa sasvim sigurno jedinstvene u svijetu. 
Nakon što ga je Tito, u poznatom govoru tužitelja i pro¬ 
gonitelja, u Rudom optužio zbog stavljenog prijedloga stu¬ 
dentima da se Hrvatska primi u UN, nije bilo čovjeka koji 
se nije uhvatio za glavu, kada bih mu na pitanje koga bra¬ 
nim objasnio da sam branitelj ‘onog od Ujedinjenih nacija'. 
Bilo je to dovoljno da čovjek stekne uvjerenje o beznadnosti 
slučaja, jer se je moj branjenik svojim prijedlogom izreče¬ 
nim pred zagrebačkim studentima usudio dirnuti u ‘božan¬ 
ske sfere’ rezervirane samo za ‘odabrane'. Ako Hrvatska 
ikada bude primljena u OUN, dr. šošić će sigurno za takav 
pothvat sačuvati autorstvo sa već isplaćenim autorskim ho¬ 
norarom.” 

II Ibidem, str. 97 i 98. 

Proklinjanje ideje o Hrvatskoj u Ujedinjenim nacijama 
trebalo je utjerati Hrvatima pakleni strah, da ne bi spo¬ 
menuli išta sličnog. 

Na dr. Savki Dabčević Kučar i Dragutinu Haramiji osta¬ 
je da nam barem 'ispričaju kako je sve to bilo. Kao naj¬ 
manju satisfakciju za sve što naš je snašlo. Do sada su se 
opredijelili na po-tpunu šutnju. A na nju nemaju pravo. 

Miko Tripalo, poslije svega kaže da bi “živeći sada u 
istim prilikama pošao istim putem, kojim je krenuo kao pet- 
naestogođišnjak 1941. godine.” 12 Recenzent dr. Zvonko Le- 
rotić u Pogovoru Tripalove knjige “Hrvatsko proljeće” piše, 
nepitan, kako su “svi europski narodi prerasli u nacije.” 13 . 
Drugi je recenzent dr. Dušan Bilandžić, koji zajedno s Josi¬ 
pom šentijom čini “ekspertnu” grupu koja pregovara sa 
srpskim ekspertima i među njima tvorcem memoranduma, 
tvorcem yugo-sotonomije, srpske i yugo-radikalne ekono¬ 
mije, Kostom Mihailovićem, o životnim pitanjima Hrvatske. 
I tako opet u krug! (Travanj 1991... !) 

Jure Bilić u svojoj knjizi, na kojoj su mu pomogli Đor- 
đe Ličina, Dušan Bilandžić, Goran Babić, Pero Pletikosa i Joža 
Vlahovič, kaže: “Aveti prošlosti se ponovno javljaju, a moji 
drugovi iz ‘hrvatskog proljeća’ s vragom tikve sade”. Sav- 
ka i Tripalo su među onim liderima koji “nisu znali naći gra- 

12 Miko Tripalo, Hrvatsko proljeće, Zagreb, Globus, 1990., str. 7. 

13 Ibidem, str. 253. Na istom mjestu Zvonko Lerotić u zaključku 
svojega Predgovora “Hrvatskom proljeću” iznosi ovu svoju ocjenu: “Hr¬ 
vatsko proljeće i “71" godina ostaju hrvatskom narodu kao simbol te¬ 
ških borbi, simbol izgubljene bitke i kao simbol progona i šutnje. Vrije¬ 
me šutnje i progona bilo je i vrijeme pribiranja i razmišljanja, vrijeme 
jačanja za ovo doba koje trazi jake pojedince sposobne da podnesu 
breme moralnog i političkog oslobađanja.” (str. 259). Uz izneseno u 
bilješci 1. još moramo upozoriti Zvonka Lerotića na činjenicu da je bilo 
hrvatskih mučenika koji su robijali i prije i za vrijeme i poslije ‘‘Hrvatskog 
proljeća”, a da se za to vrijeme za njih nije ništa uradilo. Ni prof. dr. Zvon¬ 
ko Lerotić nije posjetio za vrijeme vladavine Savke i Tripala niti jednu 
hrvatsku robijasnicu, niti su to oni učinili. Otvoreno sumnjam u ekspertne 
usluge Zvonka Lerotića i dr. Dušana Bilanđića koje će oni dati u formu¬ 
liranju hrvatskih državnih interesa u pregovorima sa srpskim ekspertima 
u čijem je sastavu memorandumist akademik Košta Mihailović. U ovom 
momentu za takve pregovore ne može nažalost biti podoban, čak i jedan 
prof. dr. Šime Dodan koji vodi borbu protiv sotonomije Koste Mihailovića 
već više desetljeća. Ovo sam prisiljen napisati na ovome mjestu, jer ne¬ 
mam drugdje šanse za ovakve teme. 

niču realnoga, mogućega i odvojiti se od ekstremnog na¬ 
cionalizma i šovinizma. Tu je taj Rubikon — granica preko 
koje nisu smjeli proći.” A ta granica je prijeđena onda kada 
je s “ispravno postavljenog pitanja, npr. kome služe devi¬ 
ze ili “čisti računi” i kakav je položaj izvoznika” “pitanje 
podignuto na nivo “hrvatskih deviza” ... 14 Da, to je to pi¬ 
tanje, hrvatsko pitanje s kojim se prelazi granica kada ga 
se god postavi. Za Juru Bilića M. Tripalo kaže da je bio 
“nosilac pogromaškog kursa poslije Karađorđeva.” 15 
Da Savka i Tripalo nisu smjeli ni morali ostaviti Hrvat¬ 
sku na milost i nemilost, bez obzira na to uvrijeđeni ili 
uplašeni, dokaz su riječi samog Tripala: “Poslije uvodne Ti¬ 
tove riječi (u Karađorđevu) ja sam nagovarao Savku, Pir- 
kera i Bijelića da odmah zajednički i demonstrativno pod¬ 
nesemo ostavku. Međutim, Blažević se tome žestoko suprot¬ 
stavio tvrdeći da će se sve ovo dobro završiti i da se sve 
može spasiti, a Crvenkovski i Kavčić su nas molili da to ne 
učinimo jer će ubrzo onda i svi oni biti uklonjeni. ‘Ako vas 
sruše onda smo i mi gotovi’. Mislim da je takav razvitak 
predviđao i Tepavac, koji me je u pauzama želio hrabriti, . ” 
A ostaje i njegova, teško oprostiva pogrešna politička pro¬ 
cjena: “Tada sam još vjerovao da neće biti represivnih 
mjera prema studentima, rukovodiocima Matice Hrvatske 
i funkcionarima političkih organizacija. Međutim, neposred¬ 
no nakon Karađorđeva organizirani su politički procesi i 
proganjanja ljudi — takvih procesa nije bilo u Jugoslaviji 
dugi niz godina sve do najnovijih u Kosovu.” 1G 

Neoprostivu pogrešnu političku procjenu dr. Savka Dab- 
čević-Kučar i Miko Tripalo (u manjoj mjeri i Dragutin Ha¬ 
ramija) ponavljaju uključivanjem u izbore 1990. godine 
pod vodstvom Slavka Goldsteina, stavljajući neke nove hr¬ 
vatske političke stranke pod dvostruko starateljstvo (Slavka 
Goldsteina i njih samih) uništivši im tako svaku šansu. 

Prevaren, dr. Marko Veselica govori po Americi i Ka¬ 
nadi o Hrvatskom narodnom sporazumu, ne znajući da je 
stvoren, dok je on u inozemstvu, narodni sporazum, u kojem 
je hrvatski narod i u svojoj jedinoj nacionalnoj državi Hr- 

14 Jure Bilić, ’71 koja je to godina, Globus, Zagreb, 1990. str. 167. 

13 Miko Tripalo, Hrvatsko proljeće, str. 179. 

10 Ibidem, str. 195. 

vatskoj jedan od naroda, a u svakom slučaju taj kojemu 
kako će vladati diktira srpska manjina. U formiranju Koali¬ 
cije narodnog sporazuma ključnu ulogu igra Slavko Gola- 
stein i sve počinje nakon što je on donio novac. Jasno J e d a 
se u izbore nije moglo ići bez novca. Samo je pitanje čije 
su pare i da li se mora ići s bilo čijim parama, i onda kada 
je uvjet izričito zatajivanje i odricanje od hrvatske države. 
Organizacija narodnog sporazuma u svijetu nije prezala niti 
od čega, iako su doživjeli izričito negativna reagiranja u 
iseljenoj Hrvatskoj. Svjedok sam i takvih prijetnji kao s o 
je ona meni osobno da iziđem iz Hrvatskog bloka sa HDA 
jer da ću tako izazvati građanski rat. Na strani Koalicije 
narodnog sporazuma sa Slavkom Golđsteinom svim raspo¬ 
loživim angažira se prof. dr. Mate Meštrović, zloupotrijebiv¬ 
ši i izigravši i Hrvatsko narodno vijeće čiji' je bio predsjed¬ 
nik. Razgovaram s njime 50 sati prije predaje izbornih kan- 
điđatskih lista. Predlažem dogovor da se što boljim Hrvatima 
pokrije Hrvatska. O tom kritičnom trenutku još se ne govo¬ 
ri. Ni o razlozima zašto su komunisti osvojili više prostora 
u Hrvatskoj no što je to bila narodna volja. Tražim od prof. 
Meštrovića tada da dođe u Hrvatsku da bi se postigao što je 
moguće jedinstveniji istup hrvatskih kandidata i da bi se u 
posljednji trenutak spriječilo komuniste da iskoriste hrvat¬ 
sku nacionalnu podijeljenost. Da se to postiglo danas bi 
drugačije izgledalo preuzimanje vlasti u Hrvatskoj. Prof. 
Mate Meštrović došao je kasnije, da zamuti, i Hrvate što je 
moguće više podijeli. 

U izvjesnom smislu je ovo bilo dobro, jer je postalo 
jasno tko zastupa yugoopciju, kao i to da' lideri Koalicije 
narodnog sporazuma nisu za hrvatsku državu. To su potvr¬ 
dili čak i time što u Koaliciji narodnog sporazuma, u nazi¬ 
vu nije bilo hrvatskog imena. Na ovom je to mjestu bitno 
istaći, jer potvrđuje kontinuitet opredjeljenja protiv Hrvat¬ 
ske u Ujedinjenim narodima. 

S ulaženjem u Koaliciju narodnog sporazuma odradio 
je i Hrvatsku stranku i mene u Danas-u i Dražen Budiša, 
iskoristivši u koalicijskoj političkoj borbi i mojega kućnog 
prijatelja Stjepana Sučića: “U nas u politici nikada ništa 
definitivno ne nestaje. Vječno vraćanje istog. Ima u nas stra¬ 
naka koje bi i u devetnaestom stoljeću bile smatrane konzer¬ 

vativnim (kojeg li zločina lideru CDU g. Kohl! [Hš]. Stje¬ 
pan Sučić govori mi o pretjerivanjima u korištenju vjerskih 
termina u političkim govorima, te raspeta Hrvatska, te 
uskrsla Hrvatska, te golgote i postaje, te križni putovi... 
Može li nas Evropa razumjeti dok tako govorimo? Može, 
njoj je poznat takav govor, ali joj danas sasvim sigurno nije 
prihvatljiv. Koliko će se samo puta u ovo uskršnje vrijeme 
zazvati uskrs Hrvatske ?” 17 . 

Ova bilješka o odnosu prema Hrvatskoj ulazi u ovaj cijeli 
kontekst s obzirom na onu potporu koju mi je dao Dražen 
Budiša kao studentski lider onda kada je grmjelo 1971. go¬ 
dine za moj prijedlog za ulazak Hrvatske u Ujedinjene na¬ 
cije. Onda kada je za to trebalo hrabrosti, koje mu nije ni¬ 
kada manjkalo. Sučića smo, inače, u Staroj Gradiški nago¬ 
vorili da povuče sramotnu molbu za uvjetni otpust i odro¬ 
bija pošteno dodijeljeno mu do kraja. Dražen Budiša je u 
tom pogledu bio drugačiji. Sam je naredio svojemu odvjet¬ 
niku da povuče neki zahtjev kojim bi mu se izvanredno 
smanjilo dosuđeno. Pošteno je odrobijao do kraja. Zato ima 
prava biti sada velikodušan prema koalicijskim partne¬ 
rima ls . 

Hrvatska u Ujedinjenim narodima bilo je važno pitanje 
i prilikom formiranja Hrvatske demokratske zajednice 10 , 
kao i prilikom formiranja ali i razbijanja Hrvatske kršćan¬ 
ske demokratske stranke (HKDS). To je bilo prvo pitanje 
podjele s prof. dr. Ivanom Cesarom, s time što je prof. Ce- 
sar nakon što je eliminirao jedinog pravog vođu hrvatske 
kršćanske demokracije prof. ddr. baruna Dragana Lalića, 
iskoristivši njegovu bolest, kada se vrijeme promjenilo i 
prestalo grmjeti, sada odjednom postao zagovornik ulaska 
Hrvatske u Ujedinjene narode. No, bolje ikad nego nikad. 
Hrvatima su, nažalost, konvertiti u pravilu jedini izlaz -°. 

17 “Tko će s kim”, dnevnik, zapisao Dražen Budiša političar iz Za¬ 
greba, Danas, političko informativni tjednik, Zagreb, 17.IV. 1990. Str. 30. 

18 Vidjeti detaljnije “Dnevnik” Dražena Budiše citiran pod 17. * 
Bilten HDZ, br. 2/1989. 

20 Opet moram ne propustiti ovu priliku da ostane za povijest i daljnja 
istraživanja da je osobito važan svjedok za udar u HKDS i obračun sa 
prof. ddr. barunom Lalićem po prof. Ivanu Cesaru, dr. Miljenko Brnobić 
(mikrokirurg, suprug poznate TV voditeljice Helge Vlahović), koji je i oba¬ 
vio razgovore prilikom raskola stranke sa prof. dr. Ivanom Cesarom i prim. 


55 — 










Svaku dilemu o svom ne samo dosadašnjem nego i da¬ 
našnjem stavu prema Hrvatskoj u Ujedinjenim narodima, 
dr. Dabčević-Kučar otklanja u travnju 1991. potpisujući 
kao predsjednik Hrvatske narodne stranke stav da je protiv 
internacionalizacije hrvatskog pitanja. Zatim kao važan 
stav svoje stranke iznosi načelo da je zadaća stranke “arti¬ 
kulirati interese svih naroda”, pa tako hrvatski narod opet 
tretira kao jedan od naroda u njegovoj jedinoj nacionalnoj 
državi. Pri ovome kao da je zaboravila što zahvaljujemo 
takvom njenom ranijem stavu a što dugujemo Baltićima, 
Dragosavcima, Ugrčićima i Stojčevićima. 

Hrvatska u Ujedinjenim narodima stalno je na stolu 
domovine. Tako ovih dana dolazi na vidjelo i stav rektora 
Sveučilišta u Zagrebu, dr. Zvonimira šeparovića, koji se još 
u ožujku 1989. g. poziva na Vladu Bakarića s kojim “smo 
se svi složili, primjerice oko amandmana.” 21 . Na istom 
mjestu stoji da je rekao da bi cijeli pokret (u Hrvatskoj 
1971. g.) trpio mnogo manje da nije bilo ekstremističkih 
stavova, “poput stava o republičkoj armiji koji je posve ne¬ 
prihvatljiv, poput samostalnog predstavništva u Ujedinje¬ 
nim narodima.” Inače, za dr. šeparovića je nakon 1971. godi¬ 
ne Jugoslavija provela cijelo desetljeće u relativnom miru 
i blagostanju. Za rektora doba najvećeg progona desetina 
tisuća Hrvata desetljeće je “relativnog mira i blagostanja.” 
(što kažete na ovo gospodo Đuro Pcrica ili Tvrtko Miloš, 
Franjo Tuđman ili Stipe Mesiću, a o onima prognanima i 
ubijenim diljem svijeta da i ne govorimo?). 

Nakon svega taj si je rektor izmontirao odlazak kod 
Svetog Oca Pape da bi kao bivši odlikovani sudac tumačio 
Sv. Ocu legitimne interese hrvatskog naroda za hrvatskom 
državom. Kako je to obavio, može se zamisliti kada je još 
prije dvije godine smatrao da je ekstremistički stav za Hr¬ 
vatskom u Ujedinjenim narodima i hrvatskom vojskom na¬ 
škodio njegovom blagostanju i lagodnom životu na račun 
hrvatskog naroda i takvih mučenika kao što je Fikret Abdić. 

dr. Antom Korljanom, utemeljiteljem HKDS a sada zamjenikom predsjed¬ 
nika Hrvatske stranke i njenim potpredsjednikom za Južnu Hrvatsku. Dr. 
Korljan je od početka bio najradikalniji hrvatski nacionalist u HKDS te je 
podupirao zahtjev za Hrvatsku u Ujedinjenim narodima. 

21 Davor Butković, Dubravko Grakalić, Hrvatska gibanja, Zagreb, 
1990., str. 73. 

Šeparović je kao rektor kojemu je istekao mandat i koji 
je propao na novim izborima izmontirao odlazak Sv. Ocu 
tako što je vratio rektorski lanac, odnesen 1945. godine u 
Rim, a koji je donio u Zagreb skromni hrvatski svećenik 
iz Rima kao jedan od onih što ga zdušno čuvaše. Zatražio 
je od njega da o tome šuti i njega pozove u Rim na preuzi¬ 
manje lanca. 

Još jednu potvrdu aktualnosti teme Hrvatska u Ujedi¬ 
njenim narodima dobio sam u posljednjim danima pisanja 
ovoga teksta. U rubrici “Forum” preneseno je pod naslovom 
“Velimir Terzić: Fatalni Josip Broz.”: “Hrvatsko proljeće 
dočekala je Hrvatska kao ozebao sunce. I onda fatalni Josip 
Broz reče da će se prije Sava okrenuti izvoru nego će Hr¬ 
vatska ostvariti san o državi. To je valjda zadnji Hrvat koji 
je mogao nešto tako reći... U našim danima kad su i mnoga 
plemena u svijetu ostvarila svoju državu, uzmicanje je ne¬ 
moguće, jer bi ono značilo ostati i bez dostojanstva i bez 
države.” 22 . 



22 Vjesnik, dnevni list., Zagreb, 18. travnja 1991., str. 9. 

politički pregled 


Dvije javne izjave Hrvatske republikanske stranke 

U kriznim časovima koje je u posljednje vrijeme proživljavala Re¬ 
publika Hrvatska, Hrvatska republikanska stranka dala je pod potpisom 
svoga predsjednika i svoga tajnika dvije javne izjave, koje je poslala 
političkim i novinskim središtima u Hrvatskoj i svojim skupinama u slo¬ 
bodnom svijetu. Da bi hrvatska javnost, kojoj nisu bile dostupne ove izja¬ 
ve, upoznala te stavove, donosimo u cijelosti obadva* teksta. 

U prvoj javnoj izjavi, donijetoj 3. travnja 1991. stoji: 

Intervencija Jugoslavenske narodne armije u procesu amputacije Re¬ 
publike Hrvatske, što se odvija stvaranjem SAO Krajina i pripajanjem te 
Krajine Republici Srbiji, značila bi da se Armija zalaže za ostvarenje Velike 
Srbije na račun naroda koji žive u današnjoj Jugoslaviji. 

Velika Srbija može se ostvariti u više oblika. U jednom od tih oblika 
sačuvao bi se vanjski državni okvir Jugoslavije i samo jugoslavensko 
ime. Unutar toga državnog okvira ustrojila bi se Velika Srbija a uz nju 
smanjena, okljaštrena Republika Hrvatska i današnja Republika Slove¬ 
nija. Takva bi Jugoslavija bila “čvrsta federacija” što znači strogo cen¬ 
tralizirana država pod neprijepornom vlašću Srba i Srbije. Drugo moguće 
rješenje slično je prvome, no iz te bi Jugoslavije bila izgurana Slove¬ 
nija, kojoj bi se dopustila nezavisnost da bi tako omjer između Srba i 
nesrpskog pučanstva bio promijenjen u korist Srba, što bi im omogućilo 
još oštriju politiku protiv Hrvata. Treće rješenje bila bi otvorena Velika 
Srbija bez jugoslavenskog imena. Izvan nje bi ostala smanjena, oklja¬ 
štrena Republika Hrvatska i Republika Slovenija. 

Ako Armija i vodstvo Srbije odluče silom ostvariti bilo koju od ovih 
alternativa, Hrvatska može pružiti otpor i zahtijevati intervenciju Ujedi¬ 
njenih naroda. 

No ako na pregovorima bude ponuđena alternativa između smanjene 
Hrvatske u Jugoslaviji u kojoj bi se ustrojila “čvrsta federacija” i smanjene 
Hrvatske izvan Jugoslavije, onda moramo biti svjesni što predstavlja ovakva 

alternativa. Smanjena Hrvatska u Jugoslaviji znači ‘‘finiš Croatiae” (propast 
Hrvatske), a smanjena Hrvatska izvan Jugoslavije predstavlja “reliquiae re- 
!iquiarum Croatiae” (ostaci ostataka Hrvatske). Upotrebljavamo izraze iz 
najtužnijih razdoblja hrvatske povijesti da bismo imali historijski pogled na 
ovu alternativu. Smanjena, okljaštrena Hrvatska u Jugoslaviji znači propast 
Hrvata kao posebne narodne jedinice. Okljaštrena Hrvatska izvan Jugosla¬ 
vije slična je “ostacima ostataka nekoć slavnog kraljevstva hrvatskog” i bila 
bi žarište otpora i ako ima međunarodno jamstvo, mogla bi se povećati kad 
se prilike budu promijenile, točno onako kao što je to bilo u prošlosti 
kad je počelo slabiti Osmanlijsko Carstvo. 

Hrvatska uru dugačka i uru široka s pet slobodnih Hrvata, kako je 
to slikovito rekao dr. Ante Starčević, uvijek je više nego zarobljena Hr¬ 
vatska i neslobodni Hrvati bez međunarodne osobnosti. 

Međutim prava je stupica tek kad se Hrvatima, nakon vojničke po¬ 
moći tzv. Krajini, postavi kao alternativa okljaštrena Hrvatska izvan Ju¬ 
goslavije nasuprot cjelovitoj današnjoj Republici Hrvatskoj unutar 
“čvrste” federativne Jugoslavije. Ova je alternativa najopasnija, jer 
bi takva “čvrsta federacija” značila viast Srba na cjelokupnom 
području Hrvatske, onako kao što je bila pod jakom rukom Alek¬ 
sandra Rankovića. Hrvatskoj bi ostalo samo ime, a hrvatsko pitanje izgu¬ 
bilo bi značaj međunarodnog problema i ponovno bi se pretvorilo u unu¬ 
trašnje jugoslavensko pitanje, koje bi Jugoslavija mogla rješavati pozi¬ 
vom na srpsku većinu u državi, po pravilu “jedan čovjek jedan glas”, 
prema kojemu bi Srbi uvijek bili vlast, a Hrvatima bi bila osigurana 
uloga bezizgledne opozicije. Može li se u takvim prilikama hrvatski na¬ 
rod održati kao posebna, samosvojna narodna zajednica? 

To je stvarna alternativa pred koju Srbi stavljaju Hrvate i za koju 
se, po svim znacima, zalaže Jugoslavenska narodna armija. 

Kao uvijek, Hrvatska republikanska stranka zastupa Starčevićevu 
misao nezavisne hrvatske države kao jedino ispravno rješenje. 

Druga je izjava donijeta 30. travnja 1991. pod naslovom “Glasovati 
ili apstinirati” i glasi: 

Savezno s raspisanim referendumom u kojemu bi narodi Jugoslavije 
trebali izabrati između “čvrste” federacije i konfederacije suverenih juž¬ 
noslavenskih država, u redovima hrvatskih nacionalista nastala je sum¬ 
nja da li uopće treba sudjelovati u njemu, jer nije postavljeno pitanje 
odcjepljenja Hrvatske. 

Referendumi su možda najprimitivniji oblik demokracije jer odgovor 
mora biti da ili ne, crno ili bijelo, a život je odvše složen za takve 
odgovore. 

No oni koji se tuže što nije postavljena i treća mogućnost, tj. od¬ 
cjepljenje, trebali bi razmisliti što bi značilo da je ta mogućnost uklju¬ 
čena. Posljedica bi bila cijepanje glasova koji su protivni centralizmu pred¬ 
loženom od strane Slobodana Miloševića i Jugoslavenske narodne ar¬ 
mije. 

Isti se rezultat postizava apstinencijom, pogotovo ako bi ju hrvatski 
nacionalisti proglasili “glasom za hrvatsku državu i prosvjedom protiv 
treće Jugoslavije”. Učinak bi bio samo da bi u Hrvatskoj razlika između 
glasova koji bi pali za federaciju (dakle za unitarističku Jugoslaviju) i 
onih koji bi bili za konfederaciju, bila manja nego kad bi svi Hrvati, bez 
obzira na stranke, jedinstveno glasovali za konfederativno rješenje, kao 
za manje zlo i, osim toga, kao za privremeno rješenje, jer svaka je kon¬ 
federacija samo privremena i vodi prema odcjepljenju, ako se narod 
doista želi osloboditi, ili prema čvršćim vezama između konfederalnih 
država, ako se među njima uspostave jake privredne, političke i kulturne 
veze. 

Apstinencija je voda na mlin unitaristima. U današnjem času glas 
za konfederalno rješenje predstavlja glas za miroljubivo, dogovorno raz¬ 
dvajanje i evolutivni put prema nezavisnoj državi. A ako to zastupaju 
javno hrvatski nacionalisti, i svijet će to tako shvatiti. 

Godine 1938., kad su se održali posljednji izbori u Kraljevini Jugo¬ 
slaviji, alternativa je bila između jugofašističke vlade dr. Milana Stoja- 
dinovića i veoma umjerene pacifističke, ali ipak hrvatske i demokratske 
liste dr. Vladka Mačeka. Nekoliko dana prije izbora, u Zagrebu se je 
pojavio jedan politički list, čiji je izdavač bio poznati svjetski pustolov 
Joe Matošić, koji je pozivao u ime ustaškog poglavnika dr. Ante Pavelića 
na apstinenciju. Usred naslovne stranice imao je poznatu sliku dr. Pa¬ 
velića u ustaškoj odori, koja je bila snimljena u ustaškom logoru na 
Liparima i koju su hrvatski nacionalisti ^širili među omladinom. Za tu 
sliku su mnogi hrvatski omladinci bili zatvarani i batinani, a tada se 
javno i bez policijske intervencije prodavao list koji je donosio tu sliku. 
Iste je noći domovinsko ustaško vodstvo sastavilo letak u kojemu je 
upozorilo hrvatsku javnost da ne nasjeda tom falsifikatu, jer je svrha 
apstinencije bila smanjiti broj glasova hrvatske opozicije, a ne promi¬ 
cati hrvatsku državu. Hrvatska mladež se je već slijedeći dan pobrinula 
da taj letak bude potajno prebačen u sva središta u .pokrajini i tako su 
Hrvati, bez obzira na stranačke podjele, upravo plebiscitarno glasovali 
za listu dr. Mačeka. I ta apsolutna, nedvojbena hrvatska većina,, iako 
nije službeno bila za nezavisnost nego samo za autonomiju, dovela je 
do pada vlade dr. Stojadinovića i, manje od jedne godine kasnije, do 

Sporazuma Cvetković-Maček, koji je bio prvi i neophodno potrebni korak 
za odcjepljenje Hrvatske čim se je za to pružila povoljna prilika. 

Godine 1938. pobijedila je hrvatska razboritost. Uvjereni smo da će 
i 19. svibnja 1991. pobijediti ista razboritost i da će svijet vidjeti da Hr¬ 
vati žele izlazak iz Jugoslavije, miroljubiv i dogovoren, ako je moguće, 
a borbom ako ne bude moguć demokratski put. 


Klanjamo sc jedino Hrvatskoj 


Na spomen pedesete obljetnice 
proglašenja Nezavisne Države Hr¬ 
vatske, u njemačkom gradu Karls- 
ruhe održana je 6. travnja 1991. 
svečana proslava na kojoj su go¬ 
vorili u ime Hrvatske Stranke prava 


gospoda Dobroslav Paraga i Ante 
Paradžik i u ime Hrvatske republi¬ 
kanske stranke gospođa prof. Mal- 
kica Dugeč. 

U nastavku donosimo u cijelosti 
govor*' Malkice Dugeč. 


“Obilježavajući pedesetu obljetnicu 10. travnja — dana kada je u 
jeku krvavoga ratnoga vihora, a kao plod povijesnih težnji hrvatskoga 
naroda, bila uspostavljena Nezavisna Država Hrvatska, svi oni Hrvati i 
Hrvatice, kako u Republici Hrvatskoj tako i u slobodnim zemljama svi¬ 
jeta gdje žive i rade, svjedoče da ideja slobodne, suverene, demokrat¬ 
ske i socijalno pravedne države Hrvatske još živi puninom svoje isprav¬ 
nosti i da ju sve bure i oluje, dolazile one sa Istoka ili Zapada, Sjevera 
ili Juga, ne mogu niti okrnjiti, a kamoli izbrisati iz naših srdaca i svijesti. 

Već pedeset godina iseljena Hrvatska, taj gorki plod zlosilja nad 
zemljom, nebom i dušom hrvatskom, u ime čitave ušutkane i porobljene 
Hrvatske svjedoči pred svjetskom javnošću samo istinu o Hrvatskoj: o 
onoj prošloj, o ovoj sada i onoj što bi opet mogla i morala postati. I pri 
tome mislimo na Hrvatsku koja će stajati na braniku slobode, čuvajući 
i svoje i tuđe bedeme pred nasrtajima drugih, još neočovječenih kultura, 
pohlepa i civilizacija, ali također mislimo i na Hrvatsku kao na jedini 
topli i slobodni dom svih njenih sinova i kćeri, na Hrvatsku koja je bila i 
opet mora biti mirnim sretnim i trajnim susretištem svih onih, koji ljubav 
ljubavlju uzvraćaju. 

Pedeset punih ljeta mi, iseljena i raseljena Hrvatska koju su hr- 
vatomrsci i sluge zlih gospodara proglašavali čak i “otpadom hrvatsko¬ 
ga naroda,” svojim golim životima i jedinim, ali najmoćnijim oružjem, 
istinoljubivom, živom hrvatskom riječi, raskrinkavali smo njene samozvane 

lažne mesije, branili je od predrasuda i lažnih objeda ukazujući na prave 
krivće i zahtijevajući barem razumijevanje — ako već ne i potporu — 
kada jednoga dana budemo kidali lance kojima su Hrvatsku poput razboj¬ 
nika svezali za stup sramote zvan Jugoslavija. 

lako smo u svojim nastupima, bilo u ime Hrvatskog narodnog vijeća, 
bilo u ime Hrvatske republikanske stranke, Ujedinjenih Hrvata Europe, 
Međunarodnog društva za ljudska prava ili u ime neke druge hrvatske 
stranke ili nekog drugog hrvatskog društva, davali do znanja da nismo 
isključivi, da za svoj narod tražimo onoliko prava, koliko priznajemo 
drugim narodima, naš glas je najčešće bivao glasom vapijućeg u pustinji. 

Bili smo, doduše, već poučeni iskustvom oca Domovine Ante Star- 
čevića koji je rekao: “Neprijatelj mojega neprijatelja moj je prija¬ 
telj”, ali nismo imali ni moć, ni vlast, već iza sebe kolone plaćenih uboji¬ 

ca koje su trebale — po naređenjima iz Beograda — u korijenu srezati 
naše slobodarske težnje ili lišiti nas života, a ispred sebe imali smo samo 
jednu jedinu utjehu, jedini sveti cilj: slobodnu državu Hrvatsku. I bez oko¬ 
lišanja odabirali smo ovaj dalji, teže dostižan ali jedini ljudskog pošto¬ 
vanja dostojan cilj. Treća mogućnost nije niti postojala, jer u povijesti 
našega roda nije poznato da bi se ikada mogao pomiriti sa ropstvom i 
podaništvom. 

Cijenu ovoga opredjeljenja skupo smo platili. Prisjetimo se samo 
nekih hrvatskih boraca za slobodu koji su svoje živote ugradili u temelje 
države Hrvatske, a da njihovi ubojice još ni danas nisu otkriveni. Prisje¬ 
timo se Brune Bušića, Ilije Vučića, Mate Kolića, Stjepana Đurekovića, 

Josipa Senića, Nikole Miličevića i, nadajmo se, posljednje žrtve veli¬ 

kosrpskog totalitarističkog bezumlja, posljednjeg hrvatskog političkog 
emigranta: moga i našega prof. Bože Dugeča. I upravo njegove riječi, 
izrečene na desetotravanjskoj proslavi u Munchenu prije punih 12 godina: 
‘‘Nije sramota pasti nego ne ustati!” — iako ih nikada nisu čuli — slije- 
ciJi su bezbrojni hrvatski slobodoumnici u Domovini, među kojima su 
bili i dr. Franjo Tuđman, i Stjepan Mesić, i dr. Marko Veselica, i Vlado 
Gotovac, i Vladimir Šeks, koji su svi, nakon patnja u jugoslavenskim 
gulazima, izašli očeličeni i uspravni da bi nastavili prekinuti hod prema 
slobodi i da bi sa svima nama izveli Hrvatsku iz polustoljetnog mraka. 

I eto, bez obzira na dubinu patnji i tragiku narodnih i osobnih žrta¬ 
va — postadosmo živi svjedoci jednog novog, istina, još uvijek uzbur¬ 
kanog ali ipak hrvatskog doba, doba, koje je uskrslo iz zapretanog pe¬ 
pela desetotravanjskih postignuća i koje se naočigled svijeta ustoličilo 
na očovječenom prijestolju Njezinog Veličanstva Hrvatske. 

To je ujedno istina kojoj se klanjamo, jer “povijest se ne briše” reče 

pok. prof. Ivan Oršanić, jer je to istina i o 7. lipnju daleke 897. godine 
kada je papa Ivan VIII. u pismu hrvatskom knezu Branimiru priznao hrvat¬ 
sku suverenost, jer je to istina i o Desetom travnju i o Tridesetom svib¬ 
nju, jer se Hrvat ni jedne istine o Hrvatskoj ne odriče, jer je časno bih 
sudionikom hrvatske istine i jer je Hrvatska, jedino Hrvatska, najsvetija 
istina u nama, jer je ona ljubav koja nas ljudima čini i u besmrtnike 
svrstava.” 


Hrvati Rucnos AIrcsa o Rešetom travnju 


Ovogodišnja proslava Desetog 
travnja privukla je veći broj prisut- 
nika nego inače, jer se je radilo o 
50. godišnjici hrvatske narodne re¬ 
volucije. 

U organizaciji Međudruštvenog 
odbora priredba se je održala u 
školi “Lasalle”. Nakon svečane 
svete mise i prigodne propovijedi 
vlč. fra Josipa Peranića, koordina¬ 
tor odbora, gosp. Mirko Hasenay, 
pozdravio je na španjolskom jezi¬ 
ku prisutne, a posebno argentinske 
goste i predstavnike srednjoeurop¬ 
skih narodnih skupina koji su bili 
na proslavi. 

Umjetnički dio programa izveli 
su plesna skupina Hrvatskih kato^ 
ličkih sveučilištaraca i srednjoško¬ 
laca pod vodstvom Vere Vlaho i uz 
pratnju Tamburaškog zbora ‘‘Bosna” 
pod ravnanjem Davora Stiera, tam¬ 
buraška i plesna skupina “Zrinski” 
iz grada San Justo pod vodstvom 
gospođe Jasne M u I ler Terrazas, i 
Hrvatski pjevački zbor “Jadran” 
pod ravnanjem prof. Antona Solerar 
Biljenskog. 


U ime Saveza hrvatske mladeži 
svijeta govorio je 19-godišnji sveu- 
čilištarac Davor Stier na španjol 
skom jeziku o Desetom travnju (pri¬ 
jevod njegova govora donosimo u 
giavnom dijelu ovoga broja pod na¬ 
slovom “Osloboditeljska nastoja¬ 
nja”). Nakon svoga govora obratio 
se je prisutnima na hrvatskom je¬ 
ziku, te je između ostaloga rekao 
“da mladi Hrvati koji pratimo da¬ 
našnje događaje, ponosni smo na 
tu desetotravanjsku generaciju i na 
ondašnju rodoljubnu mladež, koja 
je znala uspostaviti hrvatsku drža¬ 
vu. Da! Ponosni smo na to 'narodno 
ustaštvo’, koje nije slijedilo neku 
ideologiju nego je samo željelo 
ostvariti, i ostvarilo je, težnju hrvat- 
kog naroda za slobodom. Pedeset 
godina poslije mladi Hrvati u do¬ 
movini i u svijetu ponovno smo 
spremni braniti izborenu slobodu i 
postići buduću nezavisnu hrvatsku 
državu.” 

Vijećnik Hrvatskog oslobodilač¬ 
kog pokreta i predstavnik Društva 
Hrvatski Rodoljub dr. Marijan Ška 

rek pocfrobno je razložio značenje Hrvatske republikanske stranke dr. 
Desetog travnja. Ivo Korsky, čiji govor donosimo u 

Treći je govornik bio predsjednik nastavku. 

U najnovije doba, u emigraciji a još više u domovini, slušamo i či¬ 
tamo o procesu oslobođenja Hrvatske i o tijeku povijesti koja dovodi do 
toga osloboditeljskog procesa. 

U “Izvorišnim osnovama” Ustava Republike Hrvatske, svečano pro¬ 
glašenog na zasjedanju Hrvatskog sabora 22. prosinca 1990., nakon 
uvodnih riječi koje glase: 

“Izražavajući tisućljetnu nacionalnu samobitnost i državnu 
opstojnost hrvatskog naroda, potvrđenu slijedom sveukupnog po¬ 
vijesnog zbivanja u različitim državnim oblicima, te održanjem i 
razvitkom državotvorne misli o povijesnom pravu hrvatskog naroda 
na punu državnu suverenost...” 

niže se podrobno nabrajanje svih političkih cogađaja od VII. stoljeća pa 
do danas, u kojima se spašava od propasti ova državna tradicija, često 
samo u obliku tzv. virtualnih prava, dakle predaje i želje a ne političke 
stvarnosti. U tome nizu nalazi se i odluka Hrvatskog sabora od 29. listo¬ 
pada 1918. o raskidanju državnopravnih odnosa Hrvatske s Austro-Ugar- 
skom uz istodobno pristupanje novostvorenoj Državi Slovenaca, Hrvata i 
Srba, a isto tako i osnutak Banovine Hrvatske 1939. godine, “kojom je 
— kaže Ustav — obnovljena hrvatska državna samobitnost u Kraljevini 
v'jgoslaviji”. 

Ali slijedeći korak u tome nizu, proglašenje hrvatske državne ne¬ 
zavisnosti 10. travnja 1941., ne navodi se kao dio osloboditeljskog 
procesa nego samo kao povod za daljnji korak u njemu. U tom uvodu 
Ustava definira se taj slijedeći korak: “u uspostavi temelja državne su¬ 
verenosti u razdoblju drugog svjetskog rata, izražena nasuprot progla¬ 
šenju Nezavisne Države Hrvatske (1941) u odlukama Zemaljskog Anti¬ 
fašističkog Vijeća narodnog oslobođenja Hrvatske (1943), a potom u 
Ustavu Narodne Republike Hrvatske (1947) i kasnije u Ustavu Socijali¬ 
stičke Republike Hrvatske (1963.-1990.)”. Dakle, prelazi se preko jedi¬ 
nog državnopravnog čina u suvremenoj hrvatskoj povijesti kojemu se ne 
može osporiti međunarodni značaj — bez obzira na kratkotrajno posto¬ 
janje hrvatske države ostvarene 1941. godine — i daje se prednost jed¬ 
nom zemaljskom, dakle pokrajinskom vijeću koje je u okviru tuđe, jugo¬ 
slavenske državne zamisli pokušalo istaknuti svoju autonomiju. 

Znamo da u konkretnim prilikama u kojima Hrvatska danas živi bo¬ 

reći se za svoje oslobođenje, jer još nije nezavisna država, nije razbo¬ 
rito izazivati bolje naoružane neprijatelje javnim isticanjem desetotra- 
vanjske revolucije kao idejne prethodnice današnjeg osloboditeljskog 
procesa. Zato ne osuđujemo one koji su, sputani političkom nuždom, 
napisali ovakav uvod u Ustav, iako bismo više voljeli da su u cijelosti 
ispustili taj povijesni dio koji je, radi ovoga propusta, ne samo nepotpun 
nego i povijesno netočan. 

I kraj toga propusta, u današnjoj Republici Hrvatskoj Deseti travanj 
je više prisutan nego bilo koji drugi događaj iz hrvatske povijesti, jer 
bez 10. travnja 1941. nikada ne bi došlo do 30. svibnja 1990. 

O ovoj prisutnosti boraca, znanih i neznanih, prihvaćenih i prešuće¬ 
nih, napisao je prije viče od trideset godina prof. Ivan Oršanić misao 
koja nam može poslužiti i danas: 

“Samo oni koji ne znaju, da su u 10. travnju bili prisutniji 
Starčević i Radić, te beskrajni grobovi, progonjeni i zatvoreni, s 
kojima je narod bio u živoj uravnoteženosti, da su bili veći i važniji 
od onih, koji su tobože spontano i u zadnji čas uskočili i upali 
u logiku okolnosti, mogu se rugati onima, koje nisu vidjeli tamo, 
gdje su se oni našli, kao zadnji dodir s ciljem.” (Republika Hr¬ 
vatska br. 30 [1958], str. 28). 

Pokušajmo na čas uočiti vezu hrvatskog ustanka 10. travnja 1941. 
s prošlošću, jer će nam ona osvijetliti vezu desetotravanjske revolucije 
s današnjim stanjem u Hrvatskoj. 

Od smrti Oca Domovine dr. Ante Starčevića godine 1896. do prvog 
ostvarenja njegove središnje misli, hrvatske države, dne 10. travnja 
1941. prošlo je 45 god : na. Od smrti velikog političkog organizatora Stje¬ 
pana Radića 1928. do hrvatskog ustanka protiv Jugoslavije nije proteklo ni 
13 godina. Od 7. siječnja 1929., kada je predsjednik Hrvatske stranke 
prava, kasniji ustaški poglavnik, dr. Ante Pavelić, poveo hrvatski narod 
u djelatnu, beskompromisnu borbu za hrvatsko oslobođenje, pa do hr¬ 
vatske narodne revolucije prošlo je u svemu 12 godina. U tom kratkom 
razdoblju od svega pol stoljeća hrvatski je narod prevalio velik put 
od političkog mraka mađaronstva i khuenovštine te jugoslavenstva i 
kraljevske diktature do hrabrog i neospornog ulaska na međunarodnu 
pozornicu, na kojoj ni'e više bio ni objekt ni pleme ni narod vrijedan, 
sažalijevanja nego nacija koja se bori za svoju slobodu i suverenost, pa i 
onda kad je premoćnom silom prinužden da živi unutar jugoslavenske 
komunističke države. Ovo nije bila zasluga samo onih koji su 1941. okre¬ 
nuli puške protiv vlastodržaca što su tlačili Hrvatsku, nego u još većoj 
mjeri onih koji su u njih usadili i u njima uzgojili i učvrstili misao da 




Hrvatska mora biti slobodna i nezavisna da bi hrvatski narod mogao biti 
sretan. Bez njih, bez tih graditelja hrvatskog ustanka, Hrvati bi 1941. 
bili samo zamijenili jugoslavensku kraljevsku d.ktaturu njemačkom i 
talijanskom okupacijom, dakle promjenom gospodara, da bi se nakon 
poraza ovih vratili pod svoga prijašnjeg gospodara. A bez hrvatskog 
ustanka 10. travnja 1941. jugoslavenska komunistička diktatura godine 
1945. ne bi bila nasilje nad narodom koji se bori za svo.u slobodu i zato 
ima moralno pravo na nju i onda kad je č&sovito poražen, nego bi bila 
puka promjena u vladavinskom sustavu bez pravoga značaja u slijedu 
povijesti. 

Radi desetotravanjskog hrvatskog narodnog ustanka, u onih 45 go¬ 
dina koje su slijedile nakon poraza hrvatske države, dakle u vremenskom 
razmaku jednakom onome koji je protekao od Starčevićeve smrti do 
hrvatskog ustanka, hrvatski jc narod bio priznat kao poseban, samosvojan, 
zarobljen narod, a ne kao oslobođeni dio jugoslavenskog naroda. Hrvat¬ 
ska borba protiv komunističke diktature nije bila puka stranačka 
bort>a protiv jednog nametnutog režima nego borba za narodno oslo¬ 
bođenje. 

U uspomeni na desetotravanjski ustanak svi su Hrvati imali politički 
i idejni temelj za buduće oslobođenje. Ovo je najbolje — i najiskrenije — 
formulirao bivši komunist a kasniji pripadnik hrvatskog narodnog bu¬ 
đenja u razdoblju od 1967. do 1971. prof. Božo Dugeč, koji je u svom 
govoru održanom na desetotravanjskoj proslavi u Munchenu 1.4.1979. 
rekao: 

“Možda naša Nezavisna i nije bila najnezavisnija, niti je to 
mogla biti u onom strašnom ratnom kaosu. Uostalom, potpuno 
nezavisnih država nema ni danas nigdje na svijetu 

činjenica je, da je naša Nezavisna bila država Ante Pavelića, 
i ustaška država, i država domobranska, ali je ona u prvome redu 
bila država hrvatskog naroda, naša nacionalna država” (Republika 
Hrvatska br. 121 [1979], str. 16). 

Ova svijest o Nezavisnoj Državi Hrvatskoj stvorenoj prije pedeset 
godina, dne 10. travnja 1941., bila je žeravica koja je stalno tinjala u hr¬ 
vatskom narodu pod pepelom poraza i progona i koja je buknula kao 
živi oganj kad se je u Europi počeo rušiti komunizam. I kad su, kao cvi¬ 
jeće nakon duge zime, u proljeće 1990. niknule po cijeloj Hrvatskoj 
hrvatske zastave dajući okvir i boju hrvatskim predizbornim manifesta¬ 
cijama, novi su hrvatski politički prvaci stajali pred narodom okruženi 
trobojnicama na kojima je umjesto crvene zvijezde blještab grb hrvatskih 


kraljeva s 13 bijelih i 12 crvenih polja Oni koji su tada nastojali održati 
u Hrvatskoj jugoslavenstvo i komunizam vikali su da su to ustaške zastave, 
iako su to stvarno bile tradicionalne hrvatske zastave. Na te zastave pozivali 
su se kandidati za Hrvatski sabor koji su pobijedili na izborima. I njihov je 
čelnik, predsjednik Hrvatske demokratske zajednice dr. Franjo Tuđman, od¬ 
govarajući na te optužbe neprijatelja hrvatske slobode izjavio da je “Neza¬ 
visna Država Hrvatska bila stoljetna težnja hrvatskog naroda”, iako je on 
osobno u ratu bio na drugoj strani barikada. Na izborima 22. i 23. travnja 
1990. snažno se očitovala misao Desetog travnja i njezin simbol, hrvatski 
grb s početnom srebrnom kockom, resio je predsjedničku lentu koju je 30. 
svibnja 1990. stavio na se novoizabrani predsjednik Republike Hrvatske! 

Desetotravanjska ideja — uspomena na prvu hrvatsku državu u no¬ 
vom vijeku — bila je u tim danima življa i djelotvornija od svih drugih 
političkih misli i formulacija. Hrvatski borci iz razdoblja 1941. do 1945.. 
hrvatski mučenici iz Bleiburga i marševa smrti, hrvatski zatvorenici iz 
razdoblja 45-godišnje jugoslavenske komunističke diktature, Hrvati koji 
su od poraza 1945. do travanjskih ižbora 1990. čuvali u svom srcu uspo¬ 
menu na desetotravanjski ustanak, bili su 30. svibnja 1990. pravi po¬ 
bjednici. 

Ako hrvatski narod danas, kad mu je na domaku sloboda i neza¬ 
visnost unatoč svih poteškoća što su se ispriječile na tom putu, ne 
zaboravi primjer koji su dali borci i mučenici za oslobođenje Hrvatske 
i ne odabere put manjega otpora nego uporno i razumno nastavi svoju 
borbu; ako svi Hrvati bez obzira na ideološke i stranačke razlike, bez 
obzira na svoja različita politička ishodišta, budu slo ni u radu za opći 
narodni cilj, i ako svaki od nas u svakom Hrvatu i svakoj Hrvatici vidi 
brata i sestru, suborca i supatnika, onda možemo biti sigurni da će 
se na zemljopisnoj karti Europe ponovno pojaviti ime Hrvatske kao 
slobodne i nezavisne države. Tek tada bit će dovršena desetotravanjska 
revolucija i borci koji su pali za nezavisnost Hrvatske moći će u miru 
počivati, jer će hrvatske zemlje uživati zlatni plod njihove žrtve. 


Od Zagreba do Buenos Airesa 


U prošlom broju našega časopi¬ 
sa javili smo da je tajnik Hrvatske 
republikanske stranke prof. Kazimir 
Katalinić održao dne 21. veljače 


1991. u Zagrebu predavanje o temi 
“Pogledi HRS na Hrvatsku proble¬ 
matiku”, te da se je nakon preda¬ 
vanja razvila živa rasprava. Isto je 


— 67 — 



predavanje prije toga održao u Ri¬ 
jeci i u Zadru. 

Nakon svoga povratka u Bue- 
nos Aires, umjesto uobičajenog iz¬ 
vješća o posjetu domovini, prof. 
Katalinić je odlučio da to preda¬ 
vanje održi nepromijenjeno pred 
posve drukčijom publikom i da ova¬ 
ko na posredan način prikaže bue- 
nosaireškim Hrvatima političko mi¬ 
šljenje u današnjoj Hrvatskoj. Na 
želju većeg broja prisutnih, dono¬ 
simo u glavnom dijelu ovoga broja 
cijeli tekst pod naslovom “Pogledi 
HRS na hrvatsku problematiku”. 

Predavanje je održano dne 23. 
ožujka 1991. u dvorani Hrvatskog 
katoličkog središta sv. Nikola Tave- 
lić. Svrhu predavanja ocrtao je u 
svom uvodnom razlaganju predsjed¬ 
nik Hrvatske republikanske stranke 
dr. Ivo Korsky riječima: 

‘‘Demokratizacija u Hrvatskoj 
suočila je sve Hrvate sa činjenicom 
da u hrvatskom javnom životu po¬ 
stoji jaz kao posljedica partizan- 
sko-ustaškog građanskog rata koji 
je bijesnio od 1941. do 1945. i koji 
je tada svršio s porazom naciona¬ 
lističkih snaga i padom Nezavisne 
Države Hrvatske. Slični građanski 
ratovi vodili su se i u drugim eu¬ 
ropskim državama. U zapadnim, de¬ 
mokratskim državama jaz je prebro¬ 
đen tijekom godina u javnim ras¬ 
pravama i povijesnim proučava¬ 
njem. U neslobodnim, komunistič¬ 
kim državama jaz je ostao otvoren, 
jer su komunističke diktature stal- 
n : m ponavljanjem argumenata iz 


građanskog rata pokušavale održati 
svoj monopol vlasti koji se je te¬ 
meljio na mitskom prikazivanju to¬ 
ga građanskog rata. 

U hrvatskom slučaju, kraj ove po¬ 
jave, općenite u komunističkom 
svijetu, postojao je i srpsko-hrvat- 
ski nacionalni rat, koji se je vodio 
istovremeno s ustaško-partizanskim 
građanskim ratom, često ispreple¬ 
ten s njime. Oba domaća ratna su¬ 
koba odigravala su se u okviru 
drugog svjetskog rata koji je obu¬ 
hvatio skoro cijelu Europu, pa i di¬ 
jelove Azije i Afrike. U tom svjet¬ 
skom ratu hrvatska su područja ima¬ 
la drugotnu važnost i bila su mje¬ 
sto sporednih vojničkih operacija, 
ali je ipak taj rat, radi svojih op¬ 
ćih potreba, znatno utjecao na raz¬ 
vitak i ishod mjesnih sukoba, tj. 
ideološko-političkog građanskog ra¬ 
ta i nacionalno-političkog srpsko- 
lnvatskog sukoba. 

Nakon rata mi, hrvatski naciona- 
l.sti, isticali smo da je partizanstvo 
bi4o pobuna komunista protiv Ne¬ 
zavisne Države Hrvatske, što je bilo 
potpuno ispravno s našega gledi¬ 
šta, ali samo djelomično točno sa 
stajališta Hrvata koji su živjeli u 
onim dijelovima Hrvatske koje je 
fašistička Italija sebi pripojila ili 
ih vojnički zapđsjela, i u kojima je 
uz djelatnu pomoć domaćih četnika 
nastojala izbrisati hrvatski narodni 
značaj. 

Hrvatska ljevica, pod vodstvom 
komunista, tvrdila je, sa svoje stra¬ 
ne, da je Nezavisna Država Hrvat¬ 

ska bila satelitska država i da je 
ustaška vladavina bila fašistička. 
Prvi je prigovor bio samo djelomič¬ 
no točan. U svim velikim ratovima 
nezavisnost manjih država u sva¬ 
kom od sučeljenih vojničkih save¬ 
za uvijek trpi znatna ograničenja, 
uglavnom prolazne prirode. Drugi je 
prigovor propagandističke priro¬ 
de, da bi se pronašao argu¬ 
ment protiv hrvatske vlade pri¬ 
hvatljiv u vanjskom svijetu. Naime, 
rušenje hrvatske države bez takvog 
argumenta ne bi se moglo politički 
opravdati. 

Zbog potpunog poraza Nezavisne 
Države Hrvatske i njezine propasti 
1945., te uvođenja komunističke 
d'ktature uz istovremenu ponovnu 
uspostavu jugoslavenske države, 
nije moglo doći do normalne ras¬ 
prave između obih strana koje su 
so bile sukobile u ratnom raz¬ 
doblju, kao što se to odigravalo u 
demokratskim državama zapadne i 
srednje Europe. Zato su nastale 
dvije posebne, strogo odvojene po¬ 
litičke tradicije. Jedna, šlužbena u 
Hrvatskoj, utemeljena na ratnim 
argumentima komunista i njihovih 
saveznika, koja je kroz školstvo i 
sva sredstva političkog i javnog 
odgajanja oblikovala mišljenje ve¬ 
likog dijela novih hrvatskih nara¬ 
štaja. Druga je uspjela u slobod¬ 
nom svijetu stvoriti hrvatska žari¬ 
šta i u njima se je očuvala neko¬ 
munistička i hrvatska nacionalna 
predaja. U tim žarištima naciona¬ 
listi su stvarali svoju povijesnu 


raščlambu i svoju argumentaciju o 
prošlom sukobu i predlagaii su 
rješenja za budućnost, kad bude 
srušena komunistička diktatura. 
Zahvaljujući izvanredno represivno] 
političkoj atmosferi u domov-ni i 
endemičnoj ekonomskoj krizi, jedan 
dio hrvatskog pučanstva, koji je 
dolazio na rad u slobodni svijet, 
dolazio je u dodir s tim hrvatskim 
nacionalnim žarištima i tijekom go¬ 
dina pojedini su argumenti izrađe¬ 
ni u njima uspjeli prodrijeti u do 
movinu gdje su oplodili prigušene 
nekomunističke snage i idejno ih 
obnavljali. 

Glavnina Hrvatica i Hrvata koii 
su rođeni poslije 1940. godine t 
školovani poslije 1945 nije pozna¬ 
vala te hrvatske argumente i razvi¬ 
jala se je pod stalnim pranjem 
mozgova. Posljedice se očituju i 
danas, te se i u novim demokrat¬ 
skim oblicima osjećaju stari argu¬ 
menti i stare političke formulacije 
nametnute tijekom 45-godišnje ju- 
goslavansko-komunističke diktature. 
Zan'mljivo je da se ti tragovi osje¬ 
ćaju i u onim krugovima koji ni¬ 
kada nisu prihvatili komunizam i 
koji su potajno čuvali političku pre¬ 
daju iz doba hrvatske nezavisnosti. 

Ove se posljedice posebno opa¬ 
žaju kad se govori o ratnom raz¬ 
doblju i o Nezavisnoj Državi Hr¬ 
vatskoj. Radi toga je dosta težak 
politički razgovor o prošlosti izme¬ 
đu Hrvata nacionalističke orijenta¬ 
cije iz slobodnog svijeta i većine 
Hrvata u Domovini, pa i onih koj! 

su uvijek odbijali komunizam. Rječ¬ 
nik jedne i druge strane nije isti. 
Argumentacija je različita, a kod 
mnogih ni ideološko polazište nije 
isto kao naše. 

U toj sredini djeluje danas i Hr¬ 
vatska republikanska stranka. Već 
nekoliko godina, još za komuni¬ 
stičke diktature, širili smo naše 
latke i naše kasete u domovini i 
trudili smo se da nam argumenti 
budu prihvatljivi i razumljivi u sre¬ 
dini koja je desetljećima stajala* 
pod stalnim pritiskom jugoslaven¬ 
ske i komunističke propagande. 

U javnom predavanju naše stran¬ 
ke u Zagrebu dne 21. veljače 1991., 
nakon kojega je uslijedila živa' 
rasprava, u dupko punoj dvorani, 
tajnik naše stranke, prof. Kazimir 
Katalinić, branio je ne samo ideju 
nrvatske državne nezavisnosti, što 
je danas u Hrvatskoj prilično prih¬ 
vatljivo, nego je branio i konkretno 
ostvarenje te državne nezavisnosti 
postignuto u ratno doba. U sredin* 
prošupljenoj jugoslavenskom voj¬ 
ničkom špijunažom, tzv. KOS-om, 
tj. kontraobavještajnom službom, za 
koju sami čelnici danas vladajuće 
stranke u Hrvatskoj priznaju da je 
prisutna na svim njihovim sastan¬ 
cima, u sredini koja je spremna na 
najgore nakon što je prošla prv# 
osloboditeljska euforija koju je bru¬ 
talno prekinula kninska pobuna i 
stalno uplitanje srpskih i komuni¬ 
stičkih agenata u javni život Hr¬ 
vatske. prof. Katalinić je održao 
predavanje koje ćete sada čuti ona¬ 


ko kako je bilo održano. Ono nije 
priređeno za ustašku sredinu nit. 
za sredinu izvaneuropskih hrvatskih 
središta netaknutih komunističkim i 
jugoslavenskim terorom nego za 
sredinu koja je taj teror proživjela* 
i preživjela. Možda ce upravo taj 
način prikazati nama, naviknutim 
na drugačiju argumentaciju o hr¬ 
vatskoj državi, kako je teško stanje 
u Hrvatskoj koja se danas bori nd 
samo za svoj opstanak nego i za* 
stvaranje novog političkog ozračja 
u kojemu će se prebroditi građan¬ 
ski rat od prije pol stoljeća, da bi se 
na temelju međusobnog razumije¬ 
vanja izgradila sinteza bez prešući¬ 
vanja istine i bez iskrivljavanja či¬ 
njenica. Ovakva sinteza trebala bi' 
poslužiti Hrvatskoj da krene u bu¬ 
dućnost. No da bi do nje došlo, 
potrebno je srušiti zid predrasuda 
podignut tijekom 45 godina komu¬ 
nističkog totalitarizma. Treba posti¬ 
ći da nas slušateljstvo može slijediti 
i prihvatiti naša razlaganja unatoč 
pranja mozgova koje je pretrpjelo. 
Povoljno izvješće novinara gospo¬ 
dina Saliha Zvizdića u zagrebač¬ 
kom Vjesniku o tom predavanju do¬ 
kaz je da je predavač uspio izgra¬ 
diti dodir s publikom.” 

Živa rasprava koja je popratila* 
Katalinićevo predavanje pokazala 
je još jedanputa idejnu povezanost 
inozemnih Hrvata s Domovinom i’ 
razumijevanje koje vlada u nacio¬ 

nalističkim krugovima u svijetu z'đ 
politički razvitak hrvatskog naroda 
i za poteškoće s kojima se suoča¬ 


va nova hrvatska vlast u izgrađi¬ 
vanju slobodarskog sustava u Hr¬ 
vatskoj. 


Krajina - rješenje ili zaoštravanje 
sukoba? 


Od zahtjeva za srpskom autono¬ 
mijom u Hrvatskoj, da bi se za¬ 
štitio srpski narodni značaj dijelo¬ 
va Republike Hrvatske, gdje se na¬ 
laze veće srpske naseobine, od 
hrvatskog “etnocentrizma” (izraz 
predsjednika Srpske demokratske 
stranke prof. Jovana Raškovića), 
pa do zahtjeva za stvaranjem po¬ 
sebne države Krajine koju danas 
zastupaju isti krugovi, put je prilič¬ 
no velik ’i nimalo logičan. Ne radi 
se više o nekoj zaštiti, nego, po 
samim srpskim izjavama, radi se na 
stvaranju druge srpske države u 
dijelovima Bosne i Hrvatske, koja 
bi bila “srpskocenlrična”, iako se 
ističe da u njoj srpstvo neće biti 
glavna značajka. (A zašto se on¬ 
da stvara, nameće se pitanje nor¬ 
malnom promatraču tih srpskih 
inicijativa iz Knina.) 

No nisu zastupnici hrvatske dr¬ 
žavne nezavisnosti jedini koji ne 
mogu dokučiti argumentaciju vođa 
balvan-revolucije. 

Ni integralni Jugoslaveni stare 
tradicije ne shvaćaju tu srpsku po¬ 
litiku (iako zbog drugih motiva) i 
ne prihvaćaju njihove argumente. 


U mjesečniku “Iskra”, koji izlazi 
u Birminghamu, Engleska, i za¬ 
stupa integralno jugoslavenstvo s 
jakom srpskom i pravoslavnom no¬ 
tom koja je uvijek bila značajka 
pokreta “Zbor” pokojnog srpskog 
političara Dimitrija Ljotića, kojemu 
pripada taj mjesečnik, objavljen je 
članak “Ideja Krajine kao države” 
(broj 954/5, 15. januar-1. februar 
1991., str. 6 i 7) pod potpisom M. 
P. Matin. Pisac je Hrvat integralno 
jugoslavenske orijentacije i nor¬ 
malno se posvećuje kritiziranju Hr¬ 
vata i hrvatske politike i samo veo¬ 
ma izuzetno kritizira Srbe i srpsku 
politiku. U uvodu svoje raščlambe 
Matin donosi pet citata iz svoga 
članka “Krajine, krojenje, prekraja¬ 
nje”, objavljenog u prošlom broju 
istog časopisa (br. 952/3, 15. de¬ 
cembar 1990.-1. januar 1991.), koje 
prenosimo jer daju okvir za njego¬ 
ve nove raščlambe. 

“Iz vrhova SDS (Srpske demo¬ 
kratske stranke) iz Knina čulo se 
je da bi Srbi u Hrvatskoj i Bosni- 
Hercegovini mogli imati državu ve¬ 
ću od Hrvatske, sa tri miliona sta¬ 
novnika! Nije mi poznato koliko te¬ 
ritorije — sa stanovništvom — bi 

ov| planeri uzeli od Hrvatske a ko¬ 
liko od B-H (. . )”. 

• Ukoliko se Jugoslavija bude 
cijepala, mi ćemo tražiti plebisci¬ 
tom srpskog naroda iz Bosne i Hr¬ 
vatske da formiramo posebnu drža¬ 
vu Krajinu, koja neće biti dio srp¬ 
ske države nego samostalna drža¬ 
va. Kao što postoje razlike između 
Hrvata i Krajišnika, tako postoje 
razlike i između Srbijanaca i Krajiš¬ 
nika. Prema tome, to nije srpski 
teren nego teren Krajine.” 

• Ta država Krajina imala bi 
‘‘tri miliona i sto hiljada ljudi” i prd- 
te^ala bi se “,q Bosnu sve do 
Jajca”. 

• To ne bi bila “etnička drža¬ 
va”, nego “država građanskog su¬ 
vereniteta”, “jer u toj našoj državi 
ostaće šesto hiljada Hrvata i Mu¬ 
slimana”. 

• U Hrvatskoj ‘‘će takođe ostati 
mnogo Srba”. 

Matin ističe da bi se, prema pla¬ 
novima vođa- pobune u Kninu, Kra¬ 
jina ostvarila kao država plebis¬ 
citom srpskog naroda iz Bosne i 
Hrvatske, “dakle, poput onoga S/ 
ljeta 1990. godine: plebiscitom u 
općinama u kojima Srbi imaju ap¬ 
solutnu većinu”. 

Plebiscit se ne bi održavao u 
drugim općinama, “jer se sada 
opredjeljujemo prvenstveno po na¬ 
cionalnim linijama”, te “općine s 
apsolutnom hrvatskom ili musli¬ 
manskom većinom ne bi se opre¬ 
dijelile za srpsku državu Krajinu, 


pa bi bilo kontraproduktivno uzi¬ 
mati u obzir i njihovo opredjelje¬ 
nje,” konstatira Matin, te nastavlja: 

“Ali u izjavi stoji da Krajina 'ne¬ 
će biti dio srpske države nego sa¬ 
mostalna država’, koja bi “po oče¬ 
kivanom sastavu stanovništva ipak 
(bila) srpska država. Od očekiva¬ 
nih 3,100.000 stanovnika misli se 
da bi bilo 600.00 (tj. samo 19,35 %) 
Hrvata i Muslimana. Zato se i na¬ 
mjerava provesti plebiscit samo 
srpskoga naroda, tj. u općinama s 
apsolutnom srpskom većinom i, 
možda, u onima sa znatnom srp¬ 
skom relativnom većinom.” 

Matin se pita: “Je li moguće 
ostvariti državu Krajinu, plebisci¬ 
tom srpskog naroda’, koja bi ‘u 
Bosni išla sve do Jajca’, imala ‘tri 
miliona i sto hiljada ljudi’, u kojoj 
bi ostalo šesto hiljada Hrvata i Mu¬ 
slimana’, s tim što bi u Hrvatskoj 
ostalo ‘mnogo Srba’?” 

Da bi to mogao utvrditi, pisac 
ekstrapolira, prilično poizvoljno, 
brojno stanje iz popisa 1981., te 
na temelju povećavanja pučanstva 
između 1971. i 1981. pretpostavlja 
da bi početkom 1991. Republika 
Hrvatska imala oko 4,784.000 sta¬ 
novnika, a Republika Bosna i Her¬ 
cegovina oko 4,540.000 ljudi, lako 
priznaje da je u razdoblju 1971.- 
1981., koje uzima kao ključ prira¬ 
sta za svoju ekstrapolaciju, “pri¬ 
rodni priraštaj muslimanskog sta¬ 
novništva B-H bio (...) veći od pri¬ 
raštaja katoličkog i pravoslavnog”, 
on zadržava omjer iz 1981., jer “za 

svrhu ove analize, pak, pretpostav¬ 
ka ravnomjernog prirasta triju gru¬ 
pa neće bitno uticati na valjanost 
rezultata analize”. Prepuštamo riječ 
M. P. Matinu: 

“Ravnomjernom primjenom po¬ 
rasta (3,95931 % za Hrvatsku i 
10,09771 % za B-H) za sastavne 
‘nacionalne strukture’ stanovništva, 
brojni odnosi između Hrvata (H), 
Jugoslavena (J), Muslimana (M) 
i Srba (S) ostali bi kao što su bili 
1931. godine. 

Ovakvom ekstrapolacijom dobija 
se slijedeće podatke: 

• (U Republici, Hrvatskoj počet¬ 

kom 1991. godine — od oko 
4,784.000 stanovnika bilo bi H 
oko 3.591.000 (75,1 %); J oko 

394.000 (8,2 %); M oko 25.000 
(0,5%); S oko 553.000 (11,6 %). 

• U Republici B-H — od oko 
4.540.000 žitelja bilo bi; H oko 
835.000 (18,39 %); J oko 359.000 
(7,91 %); M oko 1.794.000 
(39,52 %),; S oko 1.454.000 
(32,02 %). 

Uvrstimo sada ove brojke i od¬ 
nose u izjavu o očekivanom sta¬ 
novništvu države Krajine. 

Ukupni broj Srba u cijeloj Repu¬ 
blici Hrvatskoj i čitavoj Republici 
BiH bio bi oko 2.007.000 (553000 
-f 1,454.000). Ali, budući da bi 
‘mnogo Srba’ ostalo u Hrvatskoj: i 
da bi država Krajina ‘u Bosni išla 
sve do Jajca’ — tj. ne dalje od 
Jajca; i da se Hercegovina uopće 
ni ne spominje jer nije bila dio hi¬ 
storijske Krajine, očigledno je d* 


bi broj Srba u planiranoj državi 
Krajini bio vrlo mnogo manji nego 
2.007.000. (Koliko manji, pokazaće 
se u daljoj analizi.) 

Budući da je u izjavi o ovoj 
zamišljanoj državi precizirano da 
bi imala (oko) 600.000 Hrva¬ 
ta i Muslimana, ostatak ‘Krajišnika’ 
(2.500.000) sačinjavali bi Srbi i 
‘nacionalno neopredijeljeni’ Jugo¬ 
slaveni. 

U obe republike ukupan broj Ju¬ 
goslavena bio bi oko 753.000 
(394 000 4- 359.000). Ali, i oni ži¬ 
ve širom obe republike, pa bi broj 
onih uključenih u državu Krajinu 
isto tako bio daleko manji od 
753.000. Pored toga, kao Jugosla¬ 
veni nisu se opredijeljivali samo 
stanovnici srpskog, nego i hrvat¬ 
skog i muslimansko-bošnjačkog 
porijekla. Ako ove posljednje dvije 
grupe ne bi htjele biti uključene u 
‘Krajišnike’ ili Srbe, Krajina kao 
‘država građanskog suvereniteta’ 
sigurno bi poštovala njihovu želju. 
Pretpostavljam da bi isto tako po¬ 
štovala i želju ‘islamiziranih i po- 
katoličenih Srba’ — ako ne bi htjeli 
biti uvršteni u ‘Krajišnike’ \\\ Srbe. 
Zbog ovih razloga u daljoj analizi 
broj će odgovarati ekstrapolaciji iz 
popisa 1981. godine, imajući na 
umu da se izvjestan broj ‘Jugosla¬ 
vena’ i ‘Muslimana’ iz 1981. može 
sada — ili bi mogao u državi Kraji¬ 
ni — opredijeliti kao Srbi. Zbog 
neizvjesnosti ovakvog (novog) 
opredjeljenja, njihov broj se ne mo¬ 
že kvantitativno predvidjeti i izra- 

ziti. Ako Ih čitaoci ipak žele unijeti 
u ovu statističku analizu, ne bi tre¬ 
balo unositi sve ‘Jugoslavene’ i sve 
‘Muslimane’ iz datih krajeva kao 
Srbe. 

Prema do sada pokazanim poda¬ 
cima, dakle, već na prvi pogled' 
mora se zaključiti: 

• da bi Srba u državi Krajini bi¬ 
lo mnogo manje od dva miliona; 

• da ni uključivanjem jednog 
dijela Jugoslavena i Muslimana 
ne bi se mogao dobiti broj od 
2.500.000, koji bi zadovoljio pred- 
skazivanje od 3 100.000, od kojih 
600.000 Hrvata i Muslimana; 

o da bi država Krajina bila, 
ustvari, jedno novo izdanje (sma¬ 
njene) Jugoslavije, ‘višenacionalne 
države’ — ako se polazi sa gledi¬ 
šta da su Hrvati, Muslimani-Boš- 
njaci i Srbi različiti narodi. 

Koliko stanovništva bi obuhvatila 
država Krajina, i u kom nacional¬ 
nom sastavu, pokazaću služeći se 
ekstrapoliranim podacima popisa 
iz 1981. godine za dato teritorijal¬ 
no područje. 

Konstatacije da bi se država 
Krajina formirala plebiscitom srp¬ 
skog naroda, i da bi u Hrvatskoj* 
ostalo mnogo Srba; kao i sadašnje 
svrstavanje stanovništva prvenstve¬ 
no po užem nacionalnom opredje-* 
ljenju — vode zaključku da bi dr¬ 
žava Krajina mogla biti formirana 
od općina, odnosno jednog šireg 
teritorijalno povezanog pojasa, u 
kome Srbi imaju apsolutnu ili vrlo 


brojnu većinu stanovništva. To je 
polazište ove analize. 

(A) — 11 općina u Hrvatskoj, s 
apsolutnom srpskom većinom 

Teritorijalno povezan sa zapad¬ 
nom Bosnom, ovaj pojas sadrži 
općine: Benkovac, Donji Lapac, 
Dvor, Glinu, Gračac, Knin, Kostaj¬ 
nicu, Obrovac, Vojnić, Vrginmost i 
Titovu Korenicu. Površina: 7.097 
km-. Projicirano stanovništvo: oko 
215.000. Nacionalni sastav: H oko 
47.000 (21,0 %); J oko 17.000 
(7,9%); S oko 148.000 (68,8 %). 

(B) — 22 općine u Bosni, s apso¬ 
lutnom i znatnom relativnom srp¬ 
skom većinom 

Općine: Banja Luka, Bosanska 
Dubica, Bosanska Gradiška, Bosan¬ 
ski Novi, Bosanski Petrovac, Bosan¬ 
sko Grahovo, Čelinac, (Titov) Dr¬ 
var, Glamoč, Jajce, Ključ, Kotor 
Varoš, Kupres, Laktaši, Mrkonjić- 
grad, Prijedor, Prnjavor, Sanski 
Most, Skender-Vakuf, Srbac, Šipo- 
vo i Teslić. 

Površina: 15.173 km 2 . Stanovni¬ 
štvo (projicirano): oko 1.010.000. 
Sastav: H oko 110.000 (10,89 %); 
J oko 92.000 (9,1 %); M oko 

215.000 (21,29 %); S oko 569.000 
(54,34 %). 

(C) — 33 općine = (A -J- B) 

Površina: 22.270 km 2 . Stanovni¬ 
štvo: oko 1.225.000. Nacionalna 
struktura: H oko 157.000 (12,81%); 
J oko 109.000 (8,9 %); M oko 

215.000 (17,55 %); S oko 717.000 
(58,53 %). 

Ova teritorija ide u Bosni ‘sve do 
Jajca’ — i nešto istočnije. Imala 
bi samo oko 39,52 % očekivanog 
stanovništva od 3.100.000, i samo 
oko 372.000 Hrvata i Muslimana. 
Da bi se došlo do očekivanog 
brojnog stanja, trebalo bi ići dublje 
u Bosnu, na istok — daleko izvan 
historijskog terena Krajine.” 

Matin nastavlja s dodavanjem 
daljnjih bosanskih općina s mu¬ 
slimanskom većinom, da bi doka¬ 
zao apsurdnost stvaranja Krajine i 
imao argument za svoj zaključak 
koji glasi: ‘‘Ako Hrvati, Muslimani- 
Bošnjaci i Srbi nisu jedan narod, 
jedna nacija, onda bi zamišljena 
država Krajina opet bila ‘višena¬ 
cionalna’ država južnih Slavena, 
novo izdanje smanjene Jugoslavije. 
Zašto, onda, pravedno ne urediti 
i ne sačuvati Jugoslaviju?” Pitanje 
“pravedne Jugoslavije” već je ri¬ 
ješilo povijesno iskustvo. U njoj su 
Hrvati izgubili preko polovicu svo¬ 
ga povjesnog područja, uništen je 
ili znatno smanjen povijesni proces 
integracije muslimana u hrvatski 
narod, koji je započeo posjetom 
bosanskih begova dr. Anti Star- 
čeviću šezdeset.h godina prošlog 
otoiječa, a u razdoblju Titove 
Jugoslavije doveo je do etnič¬ 


kog razbijanja područja Republi¬ 
ke Hrvatske, dakle Hrvatske, 
Slavonije i Dalmacije, nasilnim 
iseljivanjem hrvatskog pučanstva iz 
pojasa sastavljenog od južnog di¬ 
jela banske Hrvatske i sjevernog 
d.jela Dalmacije. Zato danas Hr¬ 
vati stoje pred opasnošću da 
143.000 Srba, dakle 3,09% od cje¬ 
lokupnog pučanstva Republike Hr¬ 
vatske, svojim zahtjevom za po¬ 
sebnom državom Krajinom podi¬ 
jele još nedavno neprijeporno 
područje Hrvatske i ostave u 
njemu, nakon svoga odcjeplje¬ 
nja, daljnjih 405.000 Srba koji bi 
se mogli osjećati “zapostavlje¬ 
nim”, jer moraju živjeti u Hrvat¬ 
skoj. Ili je, možda, stvaranje Kra¬ 
jine samo prvi korak zamišljenoj 
homogenizaciji pučanstva iseljiva¬ 
njem Srba iz ostalih dijelova Hrvat¬ 
ske u nju, pojačano iseljivanjem 
muslimana iz iste Krajine u Bosnu 
i useljivanjem Srba. iz okrnjene 
Bosne u tu Krajinu? Kraj tolikih ne¬ 
logičnosti koje pokazuju vođe knin¬ 
ske pobune, sve se može očekivati 
— osim pameti i iskrene brige za 
srpsko seljačko pučanstvo koje oni 
vode u propast da bi zadovoljili 
svoje političke ambicije, ili, što je 
v'crojatnije, da bi poslužili Beo¬ 
gradu u borbi za što veću Srbiju 
prigodom podjele Jugoslavije koju 
danas očekuje cijeli kulturni svijet. 


75 — 





Pokušaj ^ustavnog” razbijanja 
fScpublikc Hrvatske 


U jednoj od brojnih akutnih faza 
u procesu raspadanja Jugoslavije, 
održana je jedna od sjednica pred¬ 
sjedništva SFRJ na kojoj su doni¬ 
jete veoma nepovoljne odluke u po¬ 
gledu Republike Hrvatske. 

Ovom prilikom Hrvatska republi¬ 
kanska stranka zauzela je svoje 
gledište izjavom od 11. svibnja 
1991., koju je poslala hrvatskim vla¬ 
stima i svim sredstvima javnog 
priopćavanja u Domovini, a isto 
tako i svojim skupinama u slobod¬ 
nom svijetu, kao uputu za ispravno 
procjenjivanje događaja. Ovaj tekst 
prenosimo u cijelosti. 


Saopćenje sa sjednice Predsjed¬ 
ništva SFRJ, održane 8. i 9. svibnja 
1991., predstavlja pokušaj da sd 
riječima prikrije zbilja i da se spoji 
ono što se po prirodi ne može spo¬ 
jiti. 

Kraj općenitih fraza o teritorijal¬ 
nom integritetu SFRJ i republika, 
sprečavanju međunacionalnih suko¬ 
ba i osiguravanju demokratskog 
dijaloga, koje su uključene za op¬ 
ćeniti prostotu, kako to reče du¬ 
brovački pjesnik, praktične su odlu¬ 
ke očevidno ograničene na osudu 
Republike Hrvatske i na međuna¬ 
cionalne sukobe u njoj, za koje se 
krive hrvatske vlasti, a ne pobu¬ 
njeni Srbi koji su se protiv nove 

7P 


demokratske vlasti podignuli u Srbu 
25. srpnja 1990. Srbi govore o tim 
sukobima kao da u Republici Srbiji 
ne b' bilo takvih međunacionalnih 
sukoba, suvereno prelazeći preko 
događaja koji se odigravaju na Ko¬ 
sovu već devet godina. 

Predloženo, ili nametnuto, rješa¬ 
vanje tih međunacionalnih sukoba 
u Hrvatskoj nema za svrhu zaštitu 
Srba, koje hrvatske vlasti ni u koje¬ 
mu času nisu proganjale, nego su 
izgovor da se prikrije napadaj Re¬ 
publike Srb't,e na hrvatsko područje" 
prema klasičnom Hitlerovom recep¬ 
tu kojim je III. Reich opravdavao 
napadaj na čehoslovačku i amputa¬ 
ciju češkog povijesnog područja te 
kasniji napadaj na Poljsku i poče¬ 
tak drugog svjetskog rata s isto 
tako izmišljenim progonima nje¬ 
mačke narodne manjine u tim dr¬ 
žavama. 

Prema navedenom “Saopćenju’ 
javni red i sigurnost u Republici Hr¬ 
vatskoj osiguravat će republičk i 
savezni organi zajedno, dok će u 
krajevima Republike Hrvatske s pre¬ 
težno srpskim pučanstvom imati 
isključivu vlast savezni organi za¬ 
jedno s Armijom. U praksi to znači 
da će ovi krajevi biti izdvojeni iž 
Republike Hrvatske i stavljeni pod 
nadležnost saveznih vlasti, a osim 
toga i u drugim dijelovima Hrvatske 
hrvatska policija bit će ograničena 

u svom djelovanju a njezina rezer¬ 
va demobilizirana. U tom pogledu 
ništa se ne govori o pobunjenim 
Srbima i njihovim četničkim sku¬ 
pinama. Plan zatim predviđa da bi 
Hrvatska bila izjednačena s Kraji¬ 
nom te da bi ove dvije jedinice pa¬ 
ritetno razgovarale o međusobnim* 
odnosima ili, po Milanu Babiću, o 
razgraničenju i drugim pitanjima. 
Ako do toga dođe, neće se moći 
govoriti ni o prividnom suverenitetu 
Republike Hrvatske. 

Možda u času kad su hrvatski 
izaslanici na sjednici pristali na tu 
kapitulaciju, dok su jedinice JNA 
pojačane mobiliziranim Srbima već 
zauzimale položaje u Hrvatskoj, hr¬ 
vatske vlasti nisu imale dovoljno 
snage da se dulje vremena odupru 
zahtjevima Srbije i JNA, ali mora¬ 
mo konstatirati da nakon ovoga 
programa za rješavanje krize nije 
potreban nikakav referendum, jer 
taj program uspostavlja čvrstu fe¬ 
deraciju po planu Slobodana Milo- 
ševića uz istodobnu teritorijalnu 
amputaciju Republike Hrvatske. 

U svojim govorima nakon “Saop¬ 
ćenja” Milošević i Jović nisu imali 
ni toliko elegancije da taj “diktat” 
malo zaodjenu u fraze o suvereno¬ 
sti republika. Naprotiv, Milošević’ 
ističe: “...krvavi sukobi i akti dr¬ 
žavnog terora nad Srbima u Hrvat¬ 
skoj sračunati su na nasilno i neu¬ 
stavno ostvarivanje samostalnosti i 
nezavisnosti republike u odnosu na 
Jugoslaviju i na ukidanje Jugosla¬ 
vije”. Dakle, pravo na odcjepljenje 


predviđeno u jugoslavenskom usta¬ 
vu je neustavno kad bi o njemu od¬ 
lučivala Hrvatska slobodnim refe¬ 
rendumom, a ustavno je kad poje¬ 
dine srpske općine bez glasovanja 
odlučuju o svom odcjepljenju od 
Republike Hrvatske. 

Spontani i dostojanstveni otpor 
hrvatskog naroda pokazuje da Hr¬ 
vatska ne namjerava pasti šaptom. 

I neka naknadna tumačenja ukazuju 
da ni hrvatske vlasti ne odobravaju' 
tu kapitulaciju. 

Ne smatramo opravdanim kriviti 
hrvatsku vladu za nešto za što još 
nemamo dovoljno podataka, pa 
prema tome ne znamo zašto su hr¬ 
vatski izaslanici dopustili da se od¬ 
luka donese jednoglasno. Iz istih 
razloga ne možemo za sada dati 
vladi javnu političku potporu. No m 
u kojem slučaju nećemo odobriti 
dobrovoljno razoružavanje hrvatskih 
čuvara ustava i reda, niti pristaje¬ 
mo d3 slobodno izabrani Hrvat¬ 
ski sabor, u koji su izabrani i hrvat¬ 
ski građani srpske nacionalnosti, 
bude stavljen na istu pravnu razinu 
sa samovoljnom, nasilnom i ma¬ 
njinskom skupinom koja se je bez 
demokratskog mandata proglasila 
legitimnim predstavnikom hrvatskih 
državljana srpske nacionalnosti * 
proglasila tzv. Krajinu kao posebnu 
srpsku državu. 

Naknadne izjave predsjednika 
Republike Hrvatske dr. Franje Tuđ¬ 
mana pokazale su da je vlada Re- 

publike Hrvatske odlučila oduprijeti 
se naletu vlade Republike Srbije 


i njezinih saveznika u središnjim 
(saveznim) ustanovama. 


Nakon referendumi a 


K*o cdgovorna hrvatska politič¬ 
ka skupina, Hrvatska republikanska 
stranka je jasno i odlučno zauzela 
stav prema raspisanom referendu¬ 
mu. Odbila je apstinenciju, jer ju je 
smatrala politički štetnom i jer je 
vjerovala da će svjetska javnost 
shvatiti da postavljeno pitanje o 
konfederaciji nije glas za održava¬ 
nje Jugoslavije nego politički oblik 
javnog izražavanja za hrvatsku ne¬ 
zavisnost. 

U tome se nismo prevarili. Čim 
su bili poznati rezultati, svjetske no¬ 
vinske 1 agencije i novine u slobod¬ 
nom svijetu objavile su na upad¬ 
nom mjestu, a često i na naslovnoj 
stranici, da su izbornici dali svoj 
glas za državnu nezavisnost Hrvat¬ 
ske. Tako je Reutersova prva vijest 
glasila: “Pobunjena jugoslavenska 
republika Hrvatska velikom je veći¬ 
nom glasovala za nezavisnost," a 
vijest agencije ANSA počinje: “Oko 
93,3 posto hrvatskih državljana izja¬ 
snilo se je jučer za nezavisnost i 
suverenost, tj. da se republika od¬ 
cijepi od Jugoslavije. Glasovalo je 
86,87 posto državljana. Srpska ma¬ 
njina (12 posto) bojkotirala je iz¬ 
bore, pogotovo u Krajini. Samo 6 
posto izbornika glasovalo je za fe¬ 


deraciju, dakle da želi ostati u Ju¬ 
goslaviji.” 

Nitko, pa ni oni politički krugo¬ 
vi, koji još i danas savjetuju da 
se održi Jugoslavija kao zajednič¬ 
ka država južnih Slavena, ni čas 
nisu posumnjali u pravo značenje 
hrvatskog .referenduma. 

Formalno, alternativa na referen¬ 
dumu glasila je: 

• da Republika Hrvatska kao 
suverena država može stupiti u Sa¬ 
vez suverenih država s drugim re¬ 
publikama, 

• ili pak da ostane u sastavu 
Jugoslavije, koja bi bila federativna 
jedinstvena država. 

Ova formulacija, nesimpatična 
mnogim hrvatskim nacionalistima, 
omogućila je hrvatskoj vladi da re¬ 
ferendum uokviri u jugoslavenske 
ustavne propise, uzimajući u obzir 
da Jugoslavija još uvijek formalno 
postoji, iako stvarno no postoji kao 
jedinstvena država. 

Nakon otvorene povrede postoje¬ 
ćeg jugoslavenskog Ustava dne 15. 
svibnja 1991., kada Srbija nije do¬ 
pustila da jedan Hrvat i nekomu- 
nist dođe na čelo Predsjedništva, 
nitko više nije mogao posumnjati 

u odluku hrvatskog naroda koji je 
na tu, posve, nepotrebnu uvredu 
odgovorio demokratski, svojim gla¬ 
som na referendumu. 

Sigurni smo da bez kninske po¬ 
bune, bez nasilnog izdvajanja dije¬ 
lova Republike Hrvatske i nuđenja 
tih dijelova Republici Srbiji od stra¬ 
ne tzv. SAO Krajine, bez prekida¬ 
nja prometnica, bez umorstva hr¬ 
vatskih redarstvenika i drugih nasil¬ 
nih metoda srpskih ekstremista, 
većina ne bi bila toliko brojna. Pra¬ 
nje mozgova bilo je odviše dugo¬ 
trajno a da ne bi ostavilo tragova. 
Ali nasilje koje su četnici vršili na¬ 
kon svoje skupštine u Si*bu 25. srp¬ 
nja 1990. godine, bez hrvatskog iza¬ 
zova i unatoč velikog strpljenja 
hrvatskih vlasti (možda i preveli¬ 
kog u očima mnogih Hrvata, no po¬ 
trebnog radi vanjskog svijeta), 
otrijeznilo je i one koji su još sta¬ 
jali pod utjecajem donedavne ju¬ 
goslavenske i komunističke propa¬ 
gande. 

Katolička crkva u Hrvatskoj, te¬ 
ško iskušavana tijekom posljednjih 
desetljeća i zato oprezna u svojim 
izjavama, osjetila se je ponukanom 
u ovom času dati vjernicima savjet 
(savjet, a ne uputu, što ne bi 
ni smjela učiniti) da dadu svoj 
glas protiv današnjeg stanja. U 
Glasu koncila (19. svibnja 1991., 
str. 2) donosi ove neobično odre- 
šite misli: 

“Ovaj put je riječ o referendumu 
kojim narod — svi građani Repu¬ 
blika Hrvatske — treba odlučiti o 


sudbini svoje države. Poštujući sva¬ 
čiju slobodu političkog opredjelje¬ 
nja ne možemo kriti presudno zna¬ 
čenje hrvatskog i katoličkog isku¬ 
stva u svih sedam desetljeća obje 
Jugoslavije. Naravno da je mogu¬ 
će zamisliti neku idealnu Jugosla¬ 
viju. Zamišljali su je i Strossmayer 
i mnogi dobronamjerno naivni kato¬ 
lički i nekatolički Hrvati. No poli¬ 
tičke odluke ne donose se na te¬ 
melju nikad ostvarenih i prema 
iskustvu neostvarivih snova. Može¬ 
mo mirne savjesti reći da je Ju¬ 
goslavija, svaka dosadašnja i sa¬ 
dašnja Jugoslavija, za Hrvate i za 
katolike negativno iskustvo. Od po¬ 
četka je u Jugoslaviji zapravo ne¬ 
prikladno biti po narodnosti Hrva¬ 
tom i po vjeri katolikom. (...) 
Odrješito hrvatsko opredjeljenje re¬ 
dovito se u Jugoslaviji smatralo dr¬ 
žavnom opasnošću.” 

Glas koncila ne ostaje kod ove 
konstatacije nego zaključuje: “Ne¬ 
ma smisla zatvarati oči pred tim či¬ 
njenicama. Bio bi grijeh obnavljati 
neuspjele eksperimente uz cijenu 
tolikih gubitaka. Stoga držimo da 
će vjerničke savjesti u ovom re¬ 
ferendumu bez mnogo dvoumljenja 
poticati da se na plavom listiću 
zaokruži ZA, a na crvenom PRO¬ 
TIV.” 

Jugoslaviju ne žele ni Srbi, nego 
ju upotrebljavaju samo da na ra¬ 
čun svojih susjeda i kao “unutraš¬ 
nje pitanje” ostvare Veliku Srbiju. 
U tome nema razlike između srp¬ 
skih komunista na vlasti pod vod- 

stvom Slobodana Miloševića i srp¬ 
ske, staljinističke vrhuške koja u 
svojim rukama drži vlast u Jugo¬ 
slavenskoj narodnoj armiji. A isto 
žele i različite skupine srpske opo¬ 
zicije koje zahtijevaju jednonacio- 
nalnu srpsku državu koja bi obu- 
hvatala sve krajeve u koje je ikada 
stupila srpska noga ili u kojima je 
je ma i jedan jedini srpski grob, 
bez obzira na prava tamošnjeg 
domorodnog naroda, dakle otvoreni 
nacionalni imperijalizam mussoli- 
nijevskog tipa s kojim su očevi da¬ 
našnjih četnika prisno surađivali u 
rušenju hrvatske države. 

Jugoslaviju kao jedinstvenu dr¬ 
žavu i jedinstveno gospodarsko po¬ 
dručje žele sada samo još neki 
funkcionari američkog State De- 
partmenta, uglavnom idejnopolitički 
inertni i u svom gledanju na druge 
dijelove svijeta sve dok ih doga¬ 
đaji ne preteknu. Uz njih stoje eu¬ 
ropski tehnokrati koji su poslali u 
Beograd predsjednika Europske ko¬ 


misije Jacques Delorsa i predsjed¬ 
nika Vijeća Europske zajednice 
Jacques Santora. Ovi sada nude 
Jugoslaviji status pridružene čla¬ 
nice u Europskoj gospodarskoj za¬ 
jednici i izvanredni kredit u visini 
od jedne milijarde dolara, ako “šest 
republika izglade svoje suprotnosti 
na miroljubiv način u okviru federal¬ 
ne Jugoslavije”. Europske tehnokra¬ 
te ne zanimaju ni narodi ni narodne 
kulture, ni stvarne demokracije, ne¬ 
go velika tržišta i formalna demo¬ 
kracija, pa zato traže da se spoji 
nespojivo, tržišno gospodarstvo i 
politička sloboda što uvode Slove- 
venija i Hrvatska s Miloševićevom 
‘‘socijalističkom demokratom” u 
Srbiji i sa staljinističkom ekonomi¬ 
jom i političkom represijom koju 
žele nametnuti vodeći Srbi u JNA. 

U času kad završavamo redak¬ 
ciju ovoga broja (2. lipnja 1991.) 
proces je još u tijeku i zato nisu 
moguće dublje raščlambe nego sa¬ 
mo ovaj veoma površni komentar. 


Zanimanje za izbjeglički tisak 


Politička sloboda u Hrvatskoj do¬ 
vela je do pojačanog zanimanja 
za knjige i časopise objavljene u 
iseljeništvu. Ne samo pojedinci ne¬ 
go i različite ustanove i knjižnice 
traže što potpunije zbirke da bi 
hrvatski istraživači u domovini ima¬ 
li na raspolaganju građu za svoje* 
proučavanje stvaralaštva u emigra¬ 
ciji. 


Zato molimo naše čitatelje koji 
imaju starije brojeve Republike Hr¬ 
vatske, da nam jave da li su voljni 
darovati ih za tu svrhu kako bismo 
mogli popuniti dvije-tri zbirke koje 
bismo darovali domovinskim usta¬ 
novama. Posebno nas zanimaju 
brojevi 1 do 24 i neki brojevi oo 
25 do 100. Isto tako željeli bismo 
poslati slične zbirke mjesečnike 

Rakovica i Hrvatska budućnost. Mo¬ 
limo da nam prvo jave što bi mo¬ 
gli poslati, jer ne želimo prouzro¬ 
čiti dvostruki poštanski trošak. Pi¬ 


sali bismo darovateljima na koju 
adresu u Zagrebu mogu poslati da¬ 
rovane brojeve potrebne za kom¬ 
pletiranje zbirki. 


Slanje pretplate 


1 . Uplate u naš čekovni račun u 
New Yorku: Banka nam je javila 
da više neće primati čekove i dru¬ 
ge platežne naloge (checks, drafts 
or money orders) ispostavljene na 
osobe ili ustanove koje nemaju ra¬ 
čun u njoj, nego samo čekove ili 
druge doznačnice ispostavljene na 
ime: REPUBLIKA HRVATSKA. Bilo 
kakvo drugo ime, dodatak ili prije¬ 
vod imena dovest će do odbijanja 
čeka. Ček se može poslati prepo¬ 
ručenom poštom na naše Uredni¬ 
štvo ili izravno Danci (Lloyds Bank, 
575 Fifth Avenue, 18th vloor, New " 
York, N.Y. 10017, USA), u kojemu 
slučaju treba uz ime REPUBLIKA 
HRVATSKA ili na poleđini čeka 
staviti "Account 1,756,793,9,” tj. 
broj našeg računa. 

Čekovi i doznačnice (drafts) 
moraju biti plativi u Sjedinjenim 
Državama, u američkim dolarima, 
jer se radi o malim svotama tako 
da troškovi ubiranja izvan SAD ili 
u drugoj valuti (kao na primjer 
u kanadskim dolarima) daleko pre¬ 
mašuju vrijednost poslane svote. 


2. Uplate preko Poštanske šte¬ 
dionice u Munchenu. Neke banke 
traže da se osim broja našeg žiro- 
računa stavi i broj banke (Bank- 
leitzahl). Postscheckamt Munchen 
ima broj 700 100 80. Molimo naše 
pretplatnike da jasno ispišu svoje 
ime i svoju adresu, da bismo mo¬ 
gli ispravno proknjižiti primljenu 
svotu. 

3. Zainteresirani iz Republike 
Hrvatske i Republike Bosne i Her¬ 
cegovine neka pošalju svoju adresu 
te ime i prezime na: 

„Republika Hrvatska” 
(Anđelko Berić) 

Ulica Antuna Bauera 21 
Zagreb 

Za sada neka ne šalju novac. Usko¬ 
ro ćemo im javiti na koji ga žiro 
račun mogu poslati. 



REPUBLIKA HRVATSKA 

Reptibltea Croata 


TROMJESEČNI ČASOPIS 


• 

Urednik: Dr. Ivo Korsky 

Adresa: Casilla de Correo 2959, 
1000 Buenos Aires (Argentina) 

• 

Za Hrvatsku je cijena po primjerku 
2 DM, a godišnja pretplata (4 broja) 
8 DM, odnosno protuvrijednost u 
dinarima. 

Poštanska adresa u Domovini: 
Antuna Bauera 21, 41000 Zagreb 
(Hrvatska). 

GODIŠNJA PRETPLATA 
(četiri broja): 

Za Njemačku i europske zemlje 
koje mogu uplaćivati preko Nje¬ 
mačke 30 DM. Uplaćuje se preko 
Poštanske štedionice Munchen BLZ 
700 100 80 na račun REPUBLIKA 
HRVATSKA Nr. 1201 89-809. 

